Kulhivaru bika vefai, Minister ehee vee Modi fund ah!\nމިނިސްޓަރު އަހްމަދު މަހްލޫފް: އިންޑިއާއަށް އެހީވި\nކޮވިޑް-19 އާއެކު ކުޅުންތެރިންނާއި، ކޯޗުން އަދި އެކެޑެމީތައް ހާލުގައި ޖެހިފައިވާ ވާހަކަ އެ ފަރާތްތަކުން ބުނަމުން ގެންދެ އެވެ. ގައުމީ ޓީމު ތަކުގެ ކުޅުންތެރިންނަށް ލިބެން ޖެހޭ އިނާޔަތް ހުއްޓި، ބައެއް ކުޅުންތެރިންނަށް ދަތި އުނދަގޫ ހާލަތެއް ކުރިމަތި ވެފައި ވެސް ވެއެވެ. ކުޅިވަރުގެ އެކެޑެމީތަކުން އިސްވެ އެފާރާތްތަކުގެ ކަންބޮޑުވުންތައް ސްޕޯޓްސް މިނިސްޓްރީއަށް ލިޔުމުން ހުށަހަޅާފައި ވެއެވެ. ގައުމީ ޓީމުތަކުގެ ކުޅުންތެރިންނަށް އިނާޔަތް ލިބިފައި ނުވުމުން، ސީނިއާ ކުޅުންތެރިންގެ ފަރާތުން އެކަމަށް ކުރެވޭނެ ކަމެއް އޮތްތޯ ވެސް އެ ކުޅުންތެރިން ބެލި އެވެ.\nކުޅުންތެރިންނާއި ކޯޗުންނަށް އިތުރަށް ކުރެވޭނެ މާބޮޑު ކަމެއް ނެތެވެ. ބޯޅަ އޮތީ ސްޕޯޓްސް މިނިސްޓަރު އަހްމަދު މަހުލޫފްގެ ކޮޅުގަ އެވެ. -- ދެން މިނިސްޓަރު ތޯ އެވެ!\nމިނިސްޓަރުގެ ދީލަތި އެހީ ލިބުނީ ދިވެހި ކުޅިވަރަކަށް ނޫނެވެ. އޭނާ އެހީތެރިކަން ފޯރުކޮށް ދެއްވީ، އިންޑިއާގެ ބޮޑުވަޒީރު ނަރެންދުރަ މޯދީގެ އޮފީހުން އުފައްދާފައިވާ، "މޯދީ ކެއާ ފަންޑަ" ށެވެ. އެކަމަށް މެދުވެރިވީ އިންޑިއާގެ ޒުވާން ގޮލްފް ޗެމްޕިއަނެކެވެ.\nރާއްޖޭގެ ސްޕޯޓްސް މިނިސްޓަރު ފަހުރުވެރި ކަމާއެކު ޓްވީޓެއް މެދުވެރިކޮށް ވިދާޅުވި ގޮތުގައި ދުނިޔޭގެ ޖޫނިއާ ގޮލްފް ޗެމްޕިއަނެއް ކަމަށްވާ އިންޑިއާގެ އަރުޖުން ބާތީ އިސް ނަގައިގެން މޯދީ ކެއާ ފަންޑަށް އެހީ ހޯދަން ހިންގާ ޕްރޮގްރާމްގައި، ބައިވެރިވެ ވަޑައިގެން އެހީ ވެދެއްވާފައި ވާނެ އެވެ.\nއެ ޓްވީޓްގައި އެހީގެ ފައިސާގެ ޓްރާންސެކްޝަންގެ ސްލިޕް ހިމަނުއްވާފައިވި ނަމަވެސް އެކައުންޓަށް ޓްރާންސްފާ ކުރެއްވި އަދަދުގެ މަތީގައި ވަނީ ރަތް ކުލަ ހާއްކަވައިގެން ވަނީ އެޑިޓް ކުރައްވާފަ އެވެ. ޓްރާންސްފާ ކުރެއްވި އަދު އޮޅުވައިލެއްވި ނަމަވެސް އެ އެހީ ވެދެއްވީ ބޭރު ގައުމުގެއްގެ ބޮޑު ވަޒީރަކު އުފައްދަވާފައިވާ ފަންޑަކަށްވެފައި އެހީވެ ދެެއްވީ ދިވެހިރާއްޖޭގެ މިނިސްޓަރަކަށް ވުމުން ދުނިޔޭގެ ލަދަށް ވެސް އެ ފަންޑަށް މިނިސްޓަރު މައުލޫފު ލައްވާނީ ކުޑަ އަދަދެއްގެ ފައިސާކޮޅެކޭއެއް ހީއެއް ނުވެއެވެ.\nމޯދީގެ ކެއާ ފަންޑަށް އެހީތެރިވިކަން ހާމަކޮށް މިނިސްޓަރު ކުރެއްވި ޓްވީޓް\nކޮރޯނާ ވައިރަހާ ގުޅިގެން ރާއްޖޭގެ ހާލަތު އަދި އޮތީ ވަރަށް ދެރައިގަ އެވެ. ސްޕޯޓް މިނިސްޓްރީގެ އިހްތިސޯސްގައި ހިމެނޭ ދާއިރާތަކަށް، ކޮވިޑް-19 އާ ގުޅިގެން ލިބިފައިވާ ގެއްލުން ކުޑައެއް ނޫނެވެ. އެފަދަ ހާލަތެއްގައި ވަނިކޮށް، އިންޑިއާގެ އެތުލީޓަކު އިސް ނަގައިގެން ހިންގާ ކެމްޕޭނެއްގައި ރާއްޖޭގެ ކުޅިވަރުގެ ވަޒީރު ބައިވެރިވެ ވަޑައިގެން ފައިސާގެ އެހީ ދެއްވުމުން ރާއްޖޭގެ ކުޅިވަރުގެ އާއިލާއަށް އެކަން ބަލައިގަންނަން ފަސޭހައެއް ނުވި އެވެ. އަދި އެކަން ވެގެން ދިޔައީ ހިތުގައި ޖެހުނު ކަމަކަށެވެ\nމިނިސްޓަރު މަހްލޫފް: ޓްވިޓާ މެދުވެރިކޮށް ވަރަށް ގިނަ ކަންކަން ކުރައްވާ\nމިނިސްޓަރުގެ ޓްވީޓާ ގުޅިގެން، ޓީސީ ސްޕޯޓްސް ކުލަބުގެ ކޯޗް، ޝާޒްލީ މުހައްމަދު (ޝާޒް) ބުނި ގޮތުގައި މިވަގުތު މިނިސްޓަރުގެ އެންމެ މުހިންމު މަސްއޫލިއްޔަތަކަށް ވާން ޖެހޭނީ ރާއްޖޭގެ ކުޅުންތެރިންނާއި ކޯޗުންނަށް ދިމާވެފައިވާ ދަތިތަކަކީ ކޮބައިތޯ ބަލައި އެކަމަށް ގޮތެއް ހޯދައި ދެވޭތޯ އުޅުއްވުމެވެ.\n"މިވަގުތު ހުރިހާ ދިމާއެއް ވެސް މިއޮތީ ވަރަށް ދަތި ހާލުގައި، ރަނގަޅަށް ބަލައިލުމުން ނޫނިއްޔާ ނޭނގޭނެ ހަގީގަތުގައި ކިހާ ވަރެއްގެ ދަތި ކަންތައްތަކެއް ކަމެއް ހުރީ ވެސް، ކޮންމެ ގޮތެއް ވިޔަސް ކުޅިވަރުގެ މީހުންނަށް އެހީއެއް ވާން ހުންނާނީ ސްޕޯޓްސް މިނިސްޓްރީ އާއި މިނިސްޓަރު... އެހެން މުއައްސަސާތަކުން ވެސް އެބައުޅޭ އެ މުއްސަސާތަކުގެ ދާއިރާގެ ކަންކަމުގައި، އެކަމަކު ޔޫތު އެންޑް ސްޕޯޓްސް މިނިސްޓްރީން ކުޅިވަރުތަކުގެ ކުޅުންތެރިންނާއި ކޯޗުންނާއި އެހެން އޮފިޝަލުންގެ ކަންކަމުގައި މަސައްކަތް ކުރާތަން ނުފެނެއޭ ބުންޏަސް ރަނގަޅުވާނެ."\nއޭނާ ބުނި ގޮތުގައި ކުޅުންތެރިންނާއި ކޯޗުންނަށް އަދި ކުޅިވަރުގެ އެހެން ވެސް ކަންކަމަށް ދިމާވެފައިވާ ދަތިތައް ދެނެގަނެ އެކަމަށް މަސައްކަތް ކުރުމުގައި އެސޯސިއޭޝަންތަކާއެކު މަސައްކަތް ކުރަން އިސް ނަންގަވަން ޖެހިވަޑައިގަންނަވާނީ މިނިސްޓަރެވެ. ނަމަވެސް މިނިސްޓަރާއި މިނިސްޓްރީން ވެސް އެކަމަށް މަސައްކަތް ކުރާތަން ނުފެނެ އެވެ.\n"އަދި ބަލަންޖެހޭނެ ކަމެއް ކުޅިވަރުގެ މީހުންނަށް މި ވަގުތުގައި ކުޅިވަރުގެ ހައްގުގައި ކޮށްދެވޭނީ ކޮންކަމެއްތޯ ވެސް، އެކަންކަންވެސް ކުރެވޭނެ ޒިންމާދާރު މީހުން މީގެ ތެރޭގައި ތިބޭނެ، އެހުރިހާ ކަމެއްގައި އިސްނެގުން އޮންނާނީ މިނިސްޓްރީއަށް، މިނިސްޓްރީ އިން އެކަންކަން ތަރުތީބު ކޮށް ރޭވީމަ އެކަން ކުރިއަށް ގެންދޭވޭނީ، އެ މަސައްކަތް ކުރަން މިހާރުވެސް މާބޮޑަށް ލަސް ވެއްޖެ."\nރާއްޖެއަށް ފުޓްބޯޅައިން ބޭރު ދުނިޔޭގައި ކާމިޔާބު ހޯދައިދިން ކެޕްޓަނަކު ބުނި ގޮތުގައި އެއީ ކޮންމެހެން ކުރަންޖެހި ވަޑައިގެންނެވި ކަމެއް ނަމަ މި ވަގުތަށް ދިވެހި ކުޅިވަރުގެ އާއިލާ ދެރަކޮށް ލަދުގަންނަވާ ނުލައި ސިއްރުކޮށްލެވި ނަމަވެ މާ ރަނގަޅުވީހެވެ.\n"މިކަހަލަ ވަގުތެއްގައި އެފަދަ ކަމެއް ކުރައްވާ ޓްވީޓް ކުރެއްވީމަ އަޅުގަނޑުގަނޑު ވެސް ގަތް ލަދުން ކިރިޔާ އަވަދި ނުވީ!" އެ ކެޕްޓަން ބުންޏެވެ.\nރާއްޖޭގެ އެކެޑެމީތަކަށް މިހާލަތުގައި އޮތް ގޮންޖެހުމާއި ދަތިތަކުގެ ތެރެއިން އަރައިގަތުމަށް މަގެއް ފެނޭތޯ އެކެޑެމީތަކުން މިނިސްޓްރީއާ ހަމައަށް ދިޔައީ ވެސް މިނިސްޓްރީއާ ވާހަކަ ދެކެވި، އެކަން ލިޔުމަކުން ހުށަހަޅަން މިނިސްޓްރީގެ އޮފިޝަލުން ވިދާޅުވުމުންނެވެ. ސިޓީ ހުށަހެޅިތާ ދެ ހަފުތާ ވެގެން ދިޔަ އިރުވެސް، އެއްވެސް ޖަވާބެއް ނުލިބެ އެވެ. ނަމަވެސް އިންޑިއާގެ އެތުލީޓަކު ހިންގަމުންދާ ކެމްޕޭނަކަށް އެއްބާރުލުން ދިނުމުގެ ގޮތުން މިނިސްޓަރުގެ ޖީބުން އެހީތެރިކަން ފޯރުކޮށް ދެވުނީ، އުމުރުން 14 އަހަރުގެ އެތުލީޓާއި މިނިސްޓަރުގެ އޮތް ގާތް އެކުވެރިކަމެއް ތެރެއިންނެވެ.\nއަރުޖުން ބާތީއަށް، މަހްލޫފް މުހާތަބު ކުރެއްވީ "ބުރަދާ" އޭ ނިސްބަތް ކުރައްވަ އެވެ. މަހްލޫފް ވެދެއްވި އެހީއަށް، ބާތީވެސް ޝުކުރު އަދާ ކުރީ "މައި ބުރަދާ" އަދި "ގުޑް ފްރެންޑް" އޭ ބުނަމުންނެވެ.\nފުޓްބޯޅައިގެ ފުރަތަމަ ޑިވިޝަންގެ އެހެން ކޯޗަކު ބުނި ގޮތުގައި ރާއްޖޭގެ ކުޅިވަރަށް އެހީތެރިވުމުގައި މިވަގުތު ސަރުކާރުގެ ބަޖެޓެއް ނެތަސް ކުޅިވަރުގެ އާއިލާގެ ކަންބޮޑުވުމަށް ހައްލުތަކެއް ހޯދައިދޭން މަސައްކަތް ކުރާކަން ވެސް މިނިސްޓަރު ހާމަކޮށް ދޭން ޖެހި ވަޑައިގަންނަވާނެ އެވެ.\n"ފަހަރެއްގައި ވެދާނެ މިހާލަތުގެ ގޮތުން ކުޅިވަރަށް ހޭދަ ކުރާނެ ބަޖެޓް ބޭނުން ކުރުމުގައި ސީދާ ރައީސް އޮފީހުގެ ބެލުމުގެ ދަށުން ކުރާ ގޮތަށް އެކަން އޮތީ ކަމަށް ވެސް، އެއީ ކާރިސާގެ ވަގުތުގައި އަމަލު ކޮށްފާނެ ގޮތެއް، ނަމަވެސް ކުޅިވަރު އިސް ފަރާތްތައް ގޮވައިގެން ރައީސްގެ އަރިހަށް ވަޑައިގެން ކަންބޮޑުވުން ހިއްސާ ކުރުމުގައި މިނިސްޓަރަށް ދައުރު އަދާ ކުރެވޭނެ،" އެ ކޯޗް ބުންޏެވެ. "އޭރުން ކުޅިވަރުގެ މީހުންނަށް ވެސް އެބަ އަންގައި ދެވޭ މިނިސްޓަރު ވެސް ކުޅިވަރު މީހުންނަށްޓަކައި މަސައްކަތްތަކެއް ކުރާކަން، މިހާރު މިއުޅެނީ ކުޅިވަރަށްޓަކައި މިނިސްޓަރުގެ އެއްވެސް ދައުރެއް ނުފެނިގެން."\nއެކެޑެމީތަކުގެ ހާލަތު އޮތީ އުނދަގޫ ފައްތަރެއްގަ އެވެ. ކުރިއަށް އޮތް މަސް ދުވަސް ތެރޭގައި ހައްލެއް ނުހޯދިއްޖެނަމަ، ބައެއް ކޯޗުން ތިބީ އެ މަސައްކަތް ހުއްޓާލައި އެހެން ގޮތެއް ހޯދަން ތައްޔާރު ވެގެންނެވެ. ރާއްޖޭގައި 2023 ވަނަ އަހަރު ބާއްވާ އިންޑިއަން އޯޝަން އައިލެންޑް ގޭމްސް ވެސް ކުރިމަތީގައި އެބައޮތެވެ. އެ ގޭމްސްއަށް އެތުލީޓުން ބިނާ ކުރަން ތިބީ އެކެޑެމީތަކެވެ.\n"ދެ ހަފުތާ މިވީ އަޅުގަނޑުމެން [އެކެޑެމީ ތަކުގެ] ފަރާތުން މިނިސްޓަރީއަށް ސިޓީއެއް ފޮނުވިތާ، އެ ސިޓީ ފޮނުވީ ވެސް މިނިސްޓްރީއިން ލިޔުމަކުން ހުށަހަޅާށޭ ދެންނެވީމަ،" ކޮރޯނާ ވައިރަސްއާ ގުޅިގެން ހާލުގައި ޖެހިފައިވާ އެކެޑެމީތަކުގެ ފަރާތުން މިނިސްޓްރީއަށް ފޮނުވި ސިޓީއަށް އިޝާރާތްކޮށް މާލޭގެ އެކެޑެމީ އެއްގެ ސީނިއާ ކޯޗަކު ވާހަކަ ދެއްކި އެވެ.\n"އެ ސިޓީއަށް އަދި އެންމެ ކުޑަ މިނުން ޖަވާބެއް ނުދެއްވާ، އަޅުގަނޑުމެން ހަދަން ޖެހޭ ގޮތެއް މިނިސްޓްރީގެ ފަރާތަކުން ނާންގާ، އަދި މިނިސްޓްރީން ގޮތެއް ހޯދައިދޭން މަސައްކަތް ކުރާ ކަމެއް ނުކުރާ ކަމެއްވެސް ބުނެދީފައެއް ނެތް،\nމިދިޔަ އަހަރު ބޭއްވި އިންޑިއަން އޯޝަން އައިލެންޑް ގޭމްސް ބައްލާވަ ލެއްވުމަށް މިނިސްޓަރު މަހްލޫފް މޮރިޝަސްއަށް ކުރެއްވި ދަތުރުގެ ތެރެއިން ރާއްޖޭގެ ޓީޓީ ޓީމުގެ ދެ ކުޅުންތެރިންނާ ވާހަކަ ދައްކާލަނީ -- ފޮޓޯ: އެމްއޯސީ\nޓްވީޓާ ގުޅިގެން މަހުލޫފްގެ ޖަވާބު\nމޯދީގެ ކެއާ ފަންޑަށް އެހީތެރިވިކަން ހާމަކޮށް، މަހްލޫފް ކުރެއްވި ޓްވިޓާ ގުޅިގެން އަވަސްއިން ސުވާލު ކުރުމުން ކޮވިޑް-19 އާ ގުޅިގެން ރާއްޖޭގެ އެކި ފަރާތްތަކަށް އެހީތެރިކަން ފޯރު ކޮށްދެއްވާފައިވާނެ ކަމަށް މަހްލޫފު ވިދާޅުވި އެވެ. އަދި މޯދީގެ ކެއާ ފަންޑަށް އެހީތެރި ވުމަށް ފަހު އެކަން ޓްވިޓާއަށް ގެންދިޔައީ އެއީ އިންޑިއާގެ އެތުލީޓަކު ހިންގާ ކެމްޕޭންއަކަށް ވާތީ ކަމަށް ވެސް ވިދާޅުވި އެވެ.\n"ކޮވިޑް-19 އާ ގުޅިގެން އަޅުގަނޑު ހުންނާނެ ރާއްޖޭގައި ވެސް ދަތިކޮށް އުޅޭ މީހުންނަށް އެހީތެރި ވެދީފަ، އެއިން ކޮންމެ ކަމެއް ސޯޝަލް މީޑިއާގައި ހަމަ ކުރުމަކީ ރަނގަޅު ކަމެއް ނޫން، އެހެން ނަމަވެސް ދުނިޔޭގެ ޖޫނިއާ ގޮލްފް ޗެމްޕިއަނެއް ހިންގާ ކެމްޕޭނެއް ވީމަ އެކަމުގައި ބައިވެރިވިކަން ހާމަ ކުރުމުގެ ގޮތުން އެ ވާހަކަ ހިއްސާ ކުރީ." އާންމުކޮށް ހުރިހާ ވާހަކައެއް ޓްވިޓާގައި ހިއްސާ ކުރައްވާ ވަޒީރު ވިދާޅުވި އެވެ.\nމިނިސްޓަރު ވިދާޅުވި ގޮތުގައ ގައުމީ ޓީމުތަކުގެ ކުޅުންތެރިންގެ ތެރެއިން އާމުދަނީއެއް ލިބޭނެ އިތުރު މަގެއް ނެތް ކުޅުންތެރިންނަކީ ކޮބައިތޯ ބެލުމުގެ މަސައްކަތްތަކެއް ކުރިއަށް ދެ އެވެ. އެފަދަ ކުޅުންތެރިންނަށް އެހީތެރި ކަން ފޯރުކޮށް ދިނުމަށް މަސައްކަތް ކުރައްވާނެ އެވެ.\n"އަޅުގަނޑަށް ގަބޫލު ކުރެވޭ ގޮތުގައި މިހާލަތު އެސޯސިއޭޝަންތަކާއި ކުޅުންތެރިންނަށް އަންޑަސްޓޭންޑް ވާނެ، ގައުމީ ޓީމުތަކުގެ ކުޅުންތެރިންގެ ތެރެއިން ވެސް އިތުރު އާމުދަނީ އެއް ނުލިބޭ މީހުނަށް އެހީތެރިކަން ފޯރުކޮށްދެވޭތޯ މަސައްކަތް ކުރަމުން އެބަ ދަން... ދެން އެކެޑެމީތަކުގެ ކޯޗުންވެސް އިކޮނަމިކް މިނިސްޓްރީން ހުޅުވާލާފައިވާ ފުރުސަތުގައި ރަޖިސްޓްރީ ވުމަށް އަޅުގަނޑު އެދެން."


3 Dhuvahuge himeyn ninjakah fahu dhen maru! | Mihaaru\nތިން ދުވަހުގެ ހިމޭން ނިންޖަކަށް ފަހު ދެން "މަރު"!\nބަލިކަން އެނގުނީ ތިން ދުވަސް ވަންދެން މެދުނުކެނޑި ނިދުމަށް ފަހު ހޭލި އިރު ވާހަަކަ ދެއްކުމާއި އުޅުމަށް އައިސްފައި ހުރި ބަދަލުން\nގަލޮޅު ސަހަރާ: ރާއްޖޭގައި މޯޗަރީއެއް ހުންނަނީ އެތަނުގައި އެކަނި\n18 މެއި 2021 - 12:03\nސިކުނޑީގެ ދިގު އޮޕަރޭޝަނަކަށް ފަހު، އޭޑީކޭގައި އާއިލާގެ މެމްބަރުން އިއްޔެ ތިބީ އެންމެ ވަގުތުކޮޅެއްގެ އިންތިޒާރުގަ އެވެ؛ ޝިއުރާ އަށް ދެން ވާނެ ގޮތަކާ ދޭތެރޭ އެވެ. އެހެން ތިއްބާ ދެން އިވުނީ އޭނާގެ ސިކުނޑި މަރުވި ވާހަކަ އެވެ.\n"މިތަނަށް ހަމަ ރީތިކޮށް ސައިކަލެއްގެ ފަހަތުގައި އިނދެ، ހިނގާފައި މިތަނަށް ވަން ކުއްޖެއް އެއީ،" އާއިލާގެ ފަރާތުން ވާހަކަ ދެއްކި މީހަކު، ނަން ހާމަނުކުރަން އެދި ބުންޏެވެ.\nމަކުނުދު އަށް އުފަން އުމުރުން އެންމެ 23 އަހަރުގެ ޝިއުރާ އިބްރާހިމް އޭޑީކޭ އަށް ގެންދިޔައީ ތިން ދުވަހުގެ "ހިމޭން" ނިންޖަކަށް ފަހު ތެދުވި އިރު، އޭނާގެ ދޫއޮޅި ވާހަކަ ދައްކަން ދަތިކަމުންނެވެ.\n"ހައެއްކަ މަސް ދުވަސް ވެއްޖެ ޝިއުރާ ބޮލުގައި ރިއްސާތީ އުޅޭތާ. ކޮންމެ ފަހަރަކު ވެސް ބޭހެއް ކާލައިގެން ބޮލުގައި ރިހުން ރަނގަޅުކުރަނީ. ރޯދަ މަހުގެ ފަހު ދިހައެއްގެ ތެރޭގައި ވަރަށް ގަދައަށް ބޮލުގައި ރިއްސާތީ އޭނަ އުޅޭތީ އައިޖީއެމްއެޗަށް ގެންދިޔައީ،" އާއިލާގެ ފަރާތުން ވާހަކަ ދެއްކި މީހާ ކިޔައިދިނެވެ.\nއައިޖީއެމްއެޗުން ދިނީ ބޮލުގައި ރިހުން ކަނޑުވާ ބޭހެކެވެ. އޭނާ ބުނާ ގޮތުން އެ ބޭސް ކެއުމާ އެކު ޝިއުރާ އަށް ނިދެން ފެށި އެވެ. އަދި ބޭސް ކެއި ދުވަހު އޮތް ގޮތަށް އޭނާ ތިން ދުވަސް ވަންދެން މެދުނުކެނޑި ނިދި އެވެ.\n"ތިން ވަނަ ދުވަހު، އެއީ މިދިޔަ ހޮނިހިރު ދުވަހު ހަވީރު ފިރިމީހާ ގޮވީ އެއްޗެއް ކާން. ދެން ހަމަ އަމިއްލަ އަށް ތެދުވެ ކާން ގޮސް ދެކޮޅު ނުޖެހޭ ވާހަކަތަކެއް ދެއްކީ. އެކަމަކު ދޫއޮޅިފައި ޖުމްލަތައް ފުރިހަމައެއް ނުވޭ،" އޭނާ ބުންޏެވެ.\nއެ ހިސާބުން އެނގުނީ ޝިއުރާގެ މައްސަލައެއް އެބައުޅޭ ކަމެވެ. އެހެންވެ ވަގުތުން އޭޑީކޭ އަށް ގެންދިޔައީ އެވެ. އިމަޖެންސީ އަށް ގެންދިއުމާ އެކު ސީޓީ ސްކޭނެއް ހަދައި، އެމްއާރުއައި ހެދުމުންް އެނގުނީ ސިކުނޑީގެ މައި ނާރެއް ފަޅައިގެން ގޮސް ސިކުނޑި އަށް ލޭ ލީކުވަމުން ދާ ކަމެވެ. އެއީ ސްޓްރޯކެއް ކަމަށް ވެސް އޭޑީކޭ އިން ބުންޏެވެ.\n"އެހެންވެ ހަމަ ވަގުތުން އައިސީޔޫ އަށް ލީ،" އާއިލާ އިން ބުންޏެވެ. "އައިސީޔޫގައި އޮއްވާ ލޮލުގެ ފެނުން ގެއްލިއްޖެ. އެއްފަޅީގެ ވާގި ވެސް ނެތިއްޖެ."\n"ޝިއުރާ ބެއްލެވި ޑޮކްޓަރު ވެސް ވިދާޅުވި ހުރިހާ ކަމެއް ވީ ވަރަށް ހަމަ އަވަށޭ. އޭރު ދިޔައީ ސިކުނޑީގެ އޮޕަރޭޝަނެއް ވެސް ކުރަންް ތައްޔާރުވަމުން. އެކަމަކު ފަހަރަކު ކަމެއް ދިމާވަމުން ގޮސް ސާޖަރީ ވެސް ހެދުނީ ހަމަ ކިރިޔާ،" އޭނާ ބުންޏެވެ.\nޝިއުރާގެ ސާޖަރީއެއް ހެދި ނަމަވެސް، އެއްވެސް އުފާވެރިކަމެއް ނެތެވެ. އިރުކޮޅަކުން ސިކުނޑި މަރުވީ އެވެ. އަދި އޭގެ ފަހުން ހިތް ވެސް ހުއްޓުނީ އެވެ.\n"ކްލިނިކަލީ ޑެޑް ކަން އަޅުގަނޑުމެންނަށް އެންގީ އިއްޔެ ހެނދުނު. ޝިއުރާގެ ފިރިމީހާ ގާތު ޑޮކްޓަރު ބުނި ޝަހާދަތް ވެސް ލައިދޭށޭ. ޝަހާދަތް ވެސް ލައިދިން. އޭރު އޮތީ ވެންޓިލޭޓަރުގައި،" އާއިލާ އިން ބުންޏެވެ.\nއެކަމަކު، ޝިއުރާ މަރުވި ކަމަށް މިއަދު ހެނދުނު ވަނީ ނިންމައިފަ އެވެ.\nސްކޫލު ނިންމުމަށް ފަހު، މާލެ ބަދަލުވެ، 2018 ގައި ކައިވެންޏެއްކޮށްގެން ޝިއުރާ އުޅެމުން ދަނީ ވަރަށް އުފާވެރި ދިރިއުޅުމެކެވެ. އާއިލާ އިން ބުނި ގޮތުގައި، ޝިއުރާ އަކީ މުސްތަގުބަލަށް ވަރަށް ފޮނި އުންމީދުތަކެއް ކުރަމުން އައި ޒުވާނެކެވެ.\nޝިއުރާގެ މަރާ އެކު ކުއްލި މަރާއެކު އާއިލާ އަށް ލިބިފައި ވަނީ ކެތް ނުކުރެވޭ ވަރުގެ ބޮޑު ހިތާމައެކެވެ. މުޅި އާއިލާ ތިބީ ޝޮކެއްގަ އެވެ.\nނޯޓް: އާޓިކަލް ޝާއިއުކުރުމުގެ ފަހުން، އާއިލާގެ އެދުމުގެ މަތިން، މި އާޓިކަލްގެ ބައެއް ވާހަކަތަކާއި ފޮޓޯތައް މިހާރު ވަނީ އުނިކޮށްފަ އެވެ.\nހދ. މަކުނުދޫ މަރު\n26 ކޮމެންޓް, 133 ރިއެކްޝަންސް\nމުޖުތަމައު ހޭލުންތެރި ކުރުމައް ނިޔާވިފަރާތުގެ ފޮޓޯ އަދި ނިޔާވި ފަރާތުގެ މައުލޫމާތު ބޭނުން ކުރުމަކީ ރަންގަޅުކަމެއް. އާޓިކަލްގަ ބުނާގޮތުން ޝިއުރާ ބޮލުގަ ރިއްސާތާ6މަސް އަދި ބޭހެއްކައިގެން ކެންޑިނޭޅި ނިދާތާ3ދުވަސް، މިކަން ކަމުންވެސް އެބަ އެންގޭ ކޮންމެވެސް ސިއްހީ ބޮޑު ގޯހެއް އެބައުޅޭކަން އަދި އެލާޓްވެ އަވަހައް އެބޭނުންވާ ސިއްހީ ފަރުވާ ހޯދި ފިޔަވަޅު އެޅުނުނަމަ ފުރާނަ ސަލާމަތް ކުރެވުނީސް.\nބޮލުގަ ރިއްސާތާ6މަސްވެގެން އައިޖީއެމްއެޗް އަށް ދިޔައިމަވެސް ދިނީ ތަދުކަނޑުވާ ބޭހެއް! ދެނޯ؟\nޑޮކްޓަރުން ނައްވެސް މަދުންނަމަވެސް މި އޮންނަނީ އެމީހުންގެ ޕުރޮފެޝަނަލް މިންގަންޑުތަކާ ފުށުއަރާ ގޮތައް ކަންކުރެވިފަ. އަމިލަޔައްވެސް ކަންކަން ދިރާސާކުރަން ފެނޭ އަދި ސިއްހީ ބޮޑެތި މައްސަލަ ތަކުގައި2ވަނަ އޮޕީނިޔަންއެއް ހޯދުންވެސް ވަރައްމުހިއްމު\nއެމްސްއަށް، އާއި ހޮސްޕިޓަލަށް ގޮއްސަ6މަސް ވަންދެން ރިހހހޭ ވާހަކަ ބުނިކަން ޔަގީންތަ؟ޑޮކްޓަރ ގާތަށް ގޮސް ކިޔާދޭ އެއްޗަކުން ކަމުގެ ބޮޑުކުޑަމިން ދެނެގަނެވޭނީ. ކަމެއް ވީމަ ނޫސްވެރިޔާއަށް އަލިފުން ޔާއަށް ކިޔާދިނަސް ނުވާނެ ކަމެއް.\nވަރަށް ދެރަ...މަރްހޫމަޔަށް ސުވަރުގޭގެ ދާއިމި ނިޔުމަތް ލެއްވުން އެދި ދުވާކުރަން..އަދި އާއިލަޔަށް ކެއްތެރިކަން މިންވަރު ކުރައްވާށި.އާމިން\nތިހުރި ގާއިމު ތަރިންގެ އާދަ އަޅުގަނޑަކާާ އުމުރުން29 އަހަރުން ފެށިގެން ބޯ އަބުރާ ބޮލުގަރިއްސާ ތީ ދައްކަމުން އައްނަ މީހެއް 55 އަހަރު އެއްވެސް ބައްޔެ ނުފެނޭ ޓެސްޓެއް ވެސް ނަހަދާ އަބަދު ބޭސް ކާންޖެހޭ މިހާރު ނުރިހޭ އެއްމެ ކައްޓެއް ވެސް ނެއް އަދިވެސް ދައްކަނީ ބޭސް ބޭސް\nތަދުކަނޑުވާ ބޭހަކީ ޙައްލެއް ނޫން، އަދި އަބަދަކު ބޭހެއްވެސް ނުކެވޭނެ! ކަށީގެ ޚާއްސަ ނުވަތަ ރިއު މެޓޮލޮޖިސްޓަކަށް ދައްކަން ފެނޭ!\nބޮލުގަރިއްސާތާ ހައެއްކަ މަސްވެގެން އައިޖީއެ މްއެޗް އަށް ދިޔައި މަ ރިހުން ކަނޑުވާ ބޭހެއް؟ އައިޖީއެ މްއެޗް ސޫކުރަންވީ! އައިޖީއެ މްއެޗް އަށް އެލިބުނީ ޕޭޝަންޓް ސޭވްކުރާނެ ރަގަނޅު ފުރުސަތެއް! ރޭޑިއޯ/ޓީވީ އަށް އަރާ ސިއްޙީ މާހިރުންވެސް ކުރަންވީ ކަ މަކީ ހޭލުންތެރިކުރުވުން! އަނގައިގަ ތެރޭ ދޫއޮޅި/ވާހަކަ އޮޅުން އަރާ/ މެ މޮރީ ސްލިޕްވުން ފަދަ ހުރިހާ ކަ މަކީ ސްޓްރޯކެއްގެ ޢަލާ މާތް! އެއްވެސް އިކުއިޕް މެންޓަކާއި ނުލައިވެސް، ސްޓޯރަކަށް ހެދޭނެ ޓެސްޓްތައް ހުންނާނެ!\nވަރައް ދެރަވެއްޖެ..އެކަމް ތިން ދުވަސް ވަން ދެން ނިދި އިރު އާއިލާ މީހުން ތިބީތޯ ހަމަ އަޅާ ނުލާ..ނޯމަލް ކަމެއްގެ ގޮތުގް ދެކިގެން ނުވާނެ ނޫންތޯ ?\nއައިޖީއެ މްއެޗް ދެކެ ވަރަށް ރުޅި އައިއްސި! މިކަ މުގަ އެ މީހުން ވަނީ ބޮޑުތަނުން ފެއިލްވެފަ!3ދުވަސް ވަންދެން ނިދުނު ވާހަކައިންވެސް، ޑޮކްޓަރަކަށް ވިއްޔާ، އެއީ ބްލެކް އައުޓެއްތޯ ދަ މައިގަނެވޭނެ!\nބައިވަރު މައްސަލަ: ހަމައެކަނި ބޭހެއްދީފަ ފޮނުވާލުން. ޓެސްޓެއް ނުހެދުން. ބޭސް ކައިގެން އަބަދު ނިދިފަ3ދުވަސް ވަންދެން ނުބާއްވާ އީއާރ އަށް ގެންދަން ވާ ކޭސްއެއްތީ. މާލޭގަ ތިގޮތަށް މީހަކު ނިދާފަ އޮއްވާ ފަރުވާއެއް އިތުރަށް ނުހޯދާ ވާނުވާ ނުބަލާ ބޭއްވުން އެއީ ގޯހެއްނޫންތޯ. ވ.ދެރަވެއްޖެ. އާއިލާއަށް ކެތްތެރިކަން ދެއްވާ، މަރުޙޫމާއަށް ސުވަރުގޭގެ ދާއިމީ ނިޢުމަތް މިންވަރު ކުރައްވާށި\nއައިޖީއެ މްއެޗް އިން ނޫންތޯ ތަދުކަނޑުވާ ބޭހެއް ދީފަ ދޫކޮށްލީ! އެހާޒަ މާނު ބޮލުގަރިއްސި ވާހަކައިންވެސް އެ މީހުން ޓެސްޓެއް ހަދަން ބޭނުން ނުވީތާ!\nއަޅުގަނޑު ރަޙުމަތްތެރިއަކަށް މިހެންދިމާވި އައިޖީ އެމް އެޗުން އެއްވެސް ފަރުވާއެއްނުލިބި އޮތް އެތައް އިރަކު ޑޮކްޓަރު ނައިސްގެން އެއްފަޅި ޕެރެލައިޒްވަމުން ދިޔަ އެއްލޮލުގެ ފެނުން އޭރު މަޑުމަޑުންދިޔަ، ޢާއިލާގެ މީހުންގޮތް ހުސްވެ ތިބީ ރޯން، އަޅުގަނޑު އެތައް މިނިސްޓަރުންނަކާ އެތައް އެމް.ޕީ އަކަށް ގުޅާ ރޮއި އާދޭސްކޮށް الله ގެ ހެޔޮ ރަހުމަތާއި އެކު އިންޑިޔާއަށް ގެންގޮސް އޮޕަރޭޝަނަކަށް ނުގޮސް އެހުރީ ރަނގަޅުވެފައި،\nވާ އެއްގޮތަކީ ސްޓޭންޑަރޑް އޮޕަރޭޓިންގ ޕްރޮސީޖަރ އެއް، އެއްވެސް ތާކު ނޯންނަނީ ނުވަތަ ކަންކަން އެއާއި އެއްގޮތަށް ނުދަނީ! ކަންކަން ކުރާނެ ކޮލިޓީ މިންގަނޑެއްވެސް ކަނޑައަޅާފަ ނުބާއްވަނީ! ކޮން މެ ޑޮކްޓަރ އަކީވެސް އިންޑިޕެންޑެންޓް މީހެއް! އުޅެންވާ މިންގަނޑެއްވެސް/ކޮލިޓީ ބަލާ ޗެކްކުރާނެ ފަރާތެއްވެސް ނުހުރޭ!\nމައްސަލައަކީ ހޮސްޕިޓަލް ތަކަށް ދިޔައަސް ޑޮކުޓަރުންގެ ފަރުވާ ކުދަކަމުން ރަނގަޅަށް ބަލިމިހާ ގައިގްނޯސް ނުކުރުން\nއެހެން އެވަނީ ހޮސްޕިޓަލް ސިސްޓަ މް އެއް ނޯންނާތީ، ރަގަނޅު ޗެކް އެންޑް ބެލެންސް ސިސްޓަ މެއް ނެތީ މައާއިވެސް އެކު!\nވަރަށް ހިތާމަވަވެރި ޙާދިސާއެއް! އާއިލާއަށް ކެތްތެރިކަން ދެއްވާށި. އާމީން. އާދަޔާ ހިލާފަށް ބޮލުގައި ރިއްސާނަމަ ބޮލުގެ ސީޓީ ނުވަތ އެމްއާރްއަި ސްކޭން އެއް ހަދާލުން ރަނގަޅު. ކުރިން ޑައިގްނީޒްކުރެވުމުން ފުރާނަސަލާތްމަތް ކުރުމުގެ ފުރުސަތު ބޮޑުވާނެ.\nއައިޖީއެ މްއެޗް އަށް ދިޔައި މަ އަޅާނުލީ ނޫން ތޯ! ތަދުކަނޑުވާ ބޭހެއް ދީފަ ފޮނުވާލީ މަ ބަލި މީހާ ދެންދާނީ ކޮންތާކަށް ތޯ؟\nއެދިނީ ކޮންބޭހެކަން އެނގެމީހަކު ބުނެދީބަލަ މިތާ. ބޭހެއް ކައިގެން އައްޑޫ މީހަކު މަރުވިވާހަކަވެސް އެބައޮތް މިތާ.\nތަދުކަނޑުވާ ބޭހެއް! ދިޔައީ ސްޓްރޯކެއް ޖެހިގެން، ދިޔައި މަ ބޮލުން ނައްޓާލީ!


މެރިން ކޯރ ސްޕެޝަލް އޮޕަރޭޝަންސް ގްރޫޕްގެ "ކޮލިފިކޭޝަން ކޯސް-1" ގެ ދަސްވެނިވުމުގެ ރަސްމިއްޔާތު ބާއްވައިފި\nތާރީޚް: 28-02-2022, 14:00\nމެރިންކޯރ ގެ އެލީޓް ޔުނިޓް ނުވަތަ މެރިންކޯރގެ ޚާއްޞަ ބާރެއްކަމުގައިވާ ސްޕެޝަލް އޮޕަރޭޝަންސް ގްރޫޕް (އެސްއޯޖީ) ގެ "ކޮލިފިކޭޝަން ކޯސް-1" ގެ ދަސްވެނިވުމުގެ ރަސްމިއްޔާތު ބާއްވައިފިއެވެ. މެރިން ކޯރ ސްޕެޝަލް އޮޕަރޭޝަންސް ގްރޫޕަކީ އެމްއެންޑީއެފްގެ އިސްތިރާޖީ ލަނޑުދަނޑިތައް ހާސިލުކުރުމަށްޓަކައި، އެއްގަމާއި ކަނޑުގައި ހިންގަންޖެހޭ ޚާއްޞަ އޮޕަރޭޝަންތައް ހިންގުމާއި އަދި ކުއްލި ނުރައްކަލުގެ ހާލަތުގައި ހަރަކާތްތެރިވާ ފޯސްއެއްގެ ގޮތުގައި، ޚާއްޞަ އޮޕަރޭޝަންތައް ހިންގުމަށް މުޅިން އަލަށް އެކުލަވާލެވުނު ޚާއްޞަ ޔުނިޓެކެވެ. ޔުނިޓުގެ މަސްއޫލިއްޔަތުތަކާއި ވާޖިބުތައް އަދާކުރުމަށް ބޭނުންވާނޭ ހުނަރު، ނުވަ މަސް ދުވަހުގެ ޓްރެއިނިންގއެއްގެ ތެރެއިން ވަނީ އުގަންނައިދެވިފައެވެ.\nގިރިފުށީ ޓްރެއިނިންގ ސެންޓަރުގައި މިއަދު ބޭއްވި ދަސްވެނިވުމުގެ ރަސްމިއްޔާތު ޝަރަފުވެރިކޮށްދެއްވީ މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީއެވެ.\nމި ރަސްމިއްޔާތުގައި ސްޕެޝަލް އޮޕަރޭޝަންސް ގްރޫޕުގެ ލައިވް ފަޔަރ ޑެމޮންސްޓްރޭޝަނެއް ވަނީ ދައްކާލާފައެވެ. މި ޑެމޮންސްޓްރޭޝަންގައި ނިރުބަވެރި ހަނގުރާމަވެރިންތަކެއްގެ ސްޓްރޯންގް ހޯލްޑެއް ނައްތާލާނެ ގޮތުގެ ރެއިޑް އޮޕަރޭޝަނެއް އެސްއޯޖީ މެރިންސް ވަނީ ދައްކާލާފައެވެ. މި ރެއިޑް އޮޕަރޭޝަންގައި، އެފެކްޓްސް އޮފް ފަޔަރ މެކްސިމައިޒް ކުރުމުގެ ގޮތުން، ކަނޑުމަގުން އޮޓޮމެޓިކް މެޝިން ގަންއަކުން ކަވަރިންގ ފަޔަރ ދިނުމާއި، އެކި ވައްތަރުގެ އެކްސްޕްލޯސިވްސް ބޭނުންކޮށްގެން އިމާރާތެއް ގޮއްވާލުމާއި، މެކޭނިކަލް އަދި އެކްސްޕްލޯސިވްސް ބްރީޗްކޮށްގެން ރޫމްތަކަށް ވަދެ ރޫމް ކްލިއަރ ކުރާނެ ގޮތްތައް ވަނީ ދައްކާލާފައެވެ.\nނުވަ މަސް ދުވަހުގެ މުއްދަތަށް އެމްއެންޑީއެފް މާލޭ އޭރިއާ ކޮމާންޑް، ހުޅުލޭ ޕޯސްޓް އަދި އެމްއެންޑީއެފް ސެންޓްރަލް އޭރިއާ ކޮމާންޑް، ލ.ކައްދޫގައި ހިންގި މި ކޯހުގައި ސްޕެޝަލް އޮޕަރޭޝަންސް ގްރޫޕަށް ނިސްބަތްވާ 30 މެރީންސް ބައިވެރިވިއެވެ. މީގެ ތެރޭގައި އެސްއޯޖީގެ ހަތަރު އޮފިސަރުން ވެސް ހިމެނިލެއްވިއެވެ. މި ކޯހުގައި ބައިވެރިވި ހުރިހާ ބައިވެރިން ވެސް ވަނީ ކާމިޔާބު ކަމާއެކު ކޯސް ފުރިހަމަކޮށް، ކޯހުގެ ބެޖު ހާސިލްކޮށްފައެވެ. މީގެ އިތުރުން ކޯސް ފުރިހަމަ ކުރި ފަރާތްތަކަށް ވަނީ އެސްއޯޖީ ޔުނިޓުގެ ޓެބާއި، އެސްއޯޖީގެ ފްލޭޝް އަދި އެސްއޯޖީގެ ބެރޭ ހަވާލުކުރައްވާފައެވެ. އޭގެ އިތުރުން، ތަމްރީނު ފުރިހަމަކޮށް، ޓެބް ހާސިލްކުރި މެރިންސްއަށް މި ރަސްމިއްޔާތުގައި ވަނީ މަޤާމުގެ ކުރިއެރުން ހަވާލުކޮށްދެއްވާފައެވެ. ތަމްރީނު ފުރިހަމަކުރި އެސްއޯޖީގެ މެރިންސްއަށް ބެރޭއާއި މަޤާމުގެ ކުރިއެރުން ލިބުނުކަމުގެ ލިޔުން ހަވާލުކޮށްދެއްވީ މިނިސްޓަރ އޮފް ޑިފެންސް އަލްއުސްތާޛާ މާރިއާ އަޙްމަދު ދީދީ އެވެ. އަދި، މަޤާމުގެ ރޭންކު ހަވާލުކޮށްދެއްވީ މެރީންސްގެ އާއިލާތަކުގެ މެންބަރުންނެވެ.\nމި ރަސްމިއްޔާތުގައި އެސްއޯޖީ މެރިންސްއަށް އެސްއޯޖީގެ ބެޖާއި ސެޓްފިކެޓް ހަވާލުކޮށްދެއްވީ ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލެވެ. އަދި އެސްއޯޖީގެ ޓެބް ހަރުކޮށްދެއްވީ ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް ޢަބްދުއްރަޙީމް ޢަބްދުއްލަތީފެވެ.\nއެމްއެންޑީއެފް ކޮލެޖު އޮފް ޑިފެންސް އެންޑް ސެކިއުރިޓީ ސްޓަޑީޒްއިން އިންތިޒާމުކޮށްގެން ކުރިއަށް ގެންދިޔަ މި ކޯސް ވިލަރެސް ކޮށްފައިވަނީ މެރިން ކޯރ ޓްރެއިނިންގ ސްކޫލުންނެވެ. މި ކޯހުގައި ކިޔަވައިދިން ބައިތަކުގެ ތެރޭގައި ލީޑަރޝިޕް އެންޑް މެނޭޖްމަންޓް، ވޯޓަރބޯން އޮޕަރޭޝަންސް، ޓެކްޓިކަލް ކޮމްބެޓް ކެޝުއަލްޓީ ކެއަރ، ވޯރ ފައިޓިންގް އެންޑް ޓެކްޓިކްސް، ފިޒިކަލް ޓްރެއިނިންގް، ކޮމްބެޓް ޑައިވިންގް، މާޝަލް އާޓްސް، އަދި ޓެކްޓިކަލް ރެޕަލިންގް ފަދަ ބައިތައް ހިމެނެއެވެ .\nމިރަސްމިއްޔާތުގައި މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީއާއި، ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލްއާއި، ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް ޢަބްދުއްރަޙީމް ޢަބްދުއްލަތީފާއި، އެމްއެންޑީއެފް މެރިން ކޯރގެ ކޮމަޑާންޓް ބްރިގޭޑިއަރ ޖެނެރަލް ވައިޘް ވަޙީދާއި، އެމްއެންޑީއެފްގެ ޖެނެރަލް އޮފިސަރުން، އަދި ޔުނިޓްތަކުގެ ބައެއް ކޮމާންޑަރުންނާއި ސީނިއަރ އޮފިސަރުން ބައިވެރިވެވަޑައިގެންނެވިއެވެ.


Mohamed Abdulla Shafeeg: ނ.ވެލިދޫ 2008\nފާއިތުވި 2008 ވަނަ އަހަރަކީވެސް ފާހަގަކުރެވޭފަދަ ގިނަ ހާދިސާތަކެއް ވެލިދޫގައި ހިނގާފައިވާ އަހަރެކެވެ. ތިރީގައި މިފާހަގަކޮށްލަނީ އޭގެތެރެއިން ބައެއް ކަންތަކެވެ.\n5 މާޗް 2008 : މަސްތުވާތަކެތި ބޭނުންކޮށް، ވިޔަފާރިކުރަމުންދިޔަކަމަށް ތުހުމަތުކުރެވޭ މީހަކު މަސްތުވާތަކެތީގެ ބާވަތެއްކަމަށްވާ ހެރޮއިން ކަމަށް ތުހުމަތުކުރެވޭ 28 ޕެކެޓާއެކު ހައްޔަރުކުރިއެވެ. އެމީހަކީ ވެލިދޫ ޑޭޒީމާގޭ މުޙައްމަދު ނަޖުލާހު 21 އެވެ.\n8 މެއި 2008 : ރައްޔިތުންނަށް ދަތިވެފައިވާ ކަންތައްތައް ކޮށްދެއްވާނޭކަމަށް ވިދާޅުވެ، އެކަންތައްތަކަށް އެއްވެސް އަމަލީ ސިފައެއް ނުގެންނަވާ އަތޮޅުވެރިޔާ އަބްދުﷲ ޚަލީލު ވަޑައިގަތުމުން، ރައްޔިތުންގެ ތެރެއިން ބަޔަކު ނުކުމެ، އޭނާ ރަށުން ބޭލިއެވެ.\n10 ޖުލައި 2008 : ސާފް ޗެމްޕިއަންޝިޕްގެ ތަށި ވެލިދޫއަށް ގެނައެވެ. އެވަގުތު ބަނދަރުމައްޗަށް އެއްވެފައިތިބި އާންމުންގެތެރޭގައި ތަށި އެރުވުމަށް ތާއީދުކުރި ބަޔަކާ ތަށި އެރުވުމަށް ދެކޮޅު ހެދި ބަޔަކުގެ މެދުގައި ހަމަނުޖެހުންތަކެއް ހިނގިއެވެ. މިހަމަނުޖެހުމުގެ ތެރޭގައި ތަށީގައި، "ބަނގްލަދޭޝް 2003" ޖަހާފައި ތަތްކޮށްފައިއިން ޕްލޭޓްކޮޅެއް ބިންމައްޗަށް ވެއްޓުނެވެ.\n14 ޖުލައި 2008 : މީހަކަށް ތޫނު އެއްޗަކުން ހަމަލާދީ ޒަޚަމްކޮށްލައި، އެ މާރާމާރީ ކޮންޓްރޯލް ކުރަން ދިޔަ ތިން ފުލުހަކަށް ހަމަލަދިނަ މީހަކު ހައްޔަރުކުރިއެވެ. މިމައްސަލައިގާ ފުލުހުން ހައްޔަރުކުރީ ވެލިދޫ މޭވާގޭ ހަސަން ޒަރީރު 26 އެވެ.\n8 އޮގަސްޓް 2008 : މަސްތުވާތަކެތި ބޭނުންކުރާކަމަށް ތުހުމަތު ކުރެވޭ ދެ މީހަކު، މަސްތުވާތަކެތި ކަމަށް ޝައްކުކުރެވޭ ފަސް ޕެކެޓާއެކު ވެލިދޫން ހައްޔަރުކުރިއެވެ. އެދެމީހުންނަކީ، ވެލިދޫ ބަނަފްސާގޭ މުޙައްމަދު ޙުސައިންފުޅު 28، އާއި ދިލްބަހާރުގޭ އަހުމަދު އިބްރާހީމް 26 އެވެ.\n11 އޯގަސްޓް 2008 : މެއި މަސް ނިމުމުގެ ކުރިން ވެލިދޫ ބިމުން ގޯތި ދެއްވާނޭކަން ރަށުއޮފީހުން އާންމުކޮށްފައި، އެކަން ނުކޮށް ގިނަދުވަސްތަކެއްވާތީ އެކަމާ ދެކޮޅު ހެދުމުގެ ގޮތުން، ބަޔަކު އޮފީސް ދޮށަށް ޖަމާވެ، އޮފީސް ބަންދުކޮށްނުދީ ހިފެހެއްޓިއެވެ. މި ހިސޯރުކުރުން ހަފުތާއަކަށް ދިގުދެމިގެން ދިޔައެވެ.\n26 އޮގަސްޓް 2008 : ވެލިދޫގެ އިއްޒަތްތެރިއެއް ކަމަށްވާ އިރަމާގޭ ހުސައިން އަބްދުއްރަހުމާން (ޒާހުސޭނު)، މާލޭ އައިޖީއެމް ހޮސްޕިޓަލުގައި ނިޔާވިއެވެ.\n28 އޮގަސްޓް 2008 : ސްލިޕްވޭ ސަރަހައްދަށް އެހެލާފައިހުރި ދޯންޏަކުން ވަގަށް ނެގި ގިނަ އަދަދެއްގެ ތަކެތި، ވެލިދޫ ޕޮލިސް ސްޓޭޝަނުން ހޯދިއެވެ.\n30 އޮގަސްޓް 2008 : މަސްތުވާތަކެތި ބޭނުންކޮށް އޭގެ ވިޔަފާރިކުރާ ކަމުގެ ތުހުމަތުގައި ވެލިދޫން ދެމީހަކު ހައްޔަރުކުރިއެވެ. އެދެމީހުންނަކީ، ވެލިދޫ މޭގަ ހުސައިން އަފުރާހު 23 އާއި، މާލޭ މ.ފެއަލޯން އަހުމަދު ސިޔާދު 22 އެވެ.\n7 ސެޕްޓެމްބަރު 2008 : ރަސްމީ ފުޓްބޯޅަދަނޑުގެ ފަސްގަނޑު ސާފުކޮށް، އެއްވަރުކުރުމުގެ މަސައްކަތް ފެށުނެވެ.\n22 ސެޕްޓެމްބަރ 2008 : ވެލާނާގޭގައި އިމާރާތްކުރަމުންދިޔަ4ބުރީގެ އިމާރާތުގެ4ވަނަ ބުރީގައި މަސައްކަތް ކުރަމުންދިޔަ ބިދޭސީއަކު ވެއްޓި ވަރަށްބޮޑަށް އަނިޔާވިއެވެ.\n1 އޮކްޓޯބަރު 2008 : ވެލިދޫ ކޯޓްގެ މެޖިސްޓްރޭޓް ކަމުގެ މަގާމުގައި ހުންނެވި، އެލްޕާސޯ މުޙައްމަދު ޙަލީމް އެ މަގާމުން އިސްތިއުފާ ދެއްވިއެވެ.\n2 އޮކްޓޯބަރު 2008 : މިހާރުގެ ރައީސް، އޭރުގެ އެމްޑީޕީގެ ރިޔާސީ ކެންޑިޑޭޓް މުޙައްމަދު ނަޝީދު (އަންނި)، ކެމްޕޭން ދަތުރުފުޅުގައި ވެލިދޫއަށް ވަޑައިގެންނެވިއެވެ.\n18 ޑިސެމްބަރު 2008 : ކޯޓްގައި ގާޒީއެއްނެތި ގިނަދުވަސްތަކެއްވެފައިވަނިކޮށް، ދެންތިބި ދެމުއައްޒަފަކު ޗުއްޓީ ނެގުމުން ކޯޓްގެ މަސައްކަތް ކުރިއަށް ނުދާތީ އެކަމާ ނުރުހުން ފާޅުކުރުމުގެ ގޮތުން ކޯޓް ކައިރިއަށް ބަޔަކު އެއްވެ އަޑުއުފުލިއެވެ.\nLabels: Noonu, Noonu Atoll, Velidhoo


SunOnline: Malaysia gai kiyavaa kudhinge therein enburi dhaan beynun kudhinnah haassa flight eh\nމެލޭޝިއާގައި ކިޔަވާކުދިންގެ ތެރެއިން އެނބުރިދާން ބޭނުންވާ ކުދިންނަށް ހާއްސަ ފްލައިޓެއް\nމޯލްޑިވިއަންގެ އެއާބަސް. މީގެ ކުރިން މެލޭޝިއާގއި ތިބި ދިވެހިން ގެނައުމަށް މޯލްޑިވިއަން އިނ ވަނީ ދަތުރުތަކެއް ބާއްވާފައި -- ފޮޓޯ: މޯލްޑިވިއަން\nމެލޭޝިއާގައި ކިޔަވާ ދިވެހި ދަރިވަރުންގެ ތެރެއިން މިވަގުތު ރާއްޖޭގައި ތިބި ދަރިވަރުންނަށް ހާއްސަކޮށްގެން ފްލައިޓެއް ބާއްވަން ނިންމައިފި އެވެ.\nއޭސް ޓްރެވަލްސްގެ މެނޭޖިން ޑިރެކްޓަރު މުހައްމަދު ފިރާގު މިއަދު ސަން އަށް ވިދާޅުވީ މެލޭޝިއާގައި ކިޔަވާ ކުދިންގެ ތެރެއިން މެލޭޝިއާ އަށް ދާން ބޭނުންވާ ކުދިންނަށް ހާއްސަ ފްލައިޓެއް އޭސް ޓްރެވަލްސް އިންބާއްވަން ނިންމާފައިވާ ކަމަށެވެ.\nއެ ފްލައިޓު ބާއްވާނީ އަންނަ މަހުގެ 17 ވަނަ ދުވަހު ކަމަށް އޭނާ ވިދާޅުވި އެވެ. އަދި ފްލައިޓާ ގުޅޭ އިތުރު މައުލޫމާތު އޭސް ޓްރެވަލަސްގެ ފޯނު ނަންބަރު 3336886 ނުވަތަ 7931334 އިން ލިބޭނެ ކަމަށް ވެސް ބުންޏެވެ.\nކޮވިޑް19 އާ ގުޅިގެން ރާއްޖެއިން ބޭރުގައި ތިބި ދިވެހި ދަރިވަރުންގެ ތެރެއިން ގިނަ އަަދަދެއްގެ ދަރިވަރުން ވަނީ ރާއްޖެ އައިސްފަ އެވެ. އޭގެ ތެރޭގައި މެލޭޝިއާގައި ކިޔަވާ ދަރިވަރުން ވެސް ހިމެނެ އެވެ.\nމެލޭޝިއާ އަށް ދާން ބޭނުން ދަރިވަރުންނަށް ހާއްސަ ފްލައިޓެއް ބާއްވަން ނިންމާފައިވާ އިރު އެ ފްލައިޓުން މެލޭޝިއާގައި ތިބި ދިވެހިންގެ ތެރެއިން އަނބުރާ ރާއްޖެ އަންނަން ބޭނުންވާ ފަރާތްތަކަށް އެ ފުރުސަތުވެސް އޮންނާނެ ކަމަށް އެ ފަރާތުން ބުންޏެވެ.\nކޮވިޑް19 އާއި ގުޅިގެން މެލޭޝިއާގެ ކޮލެޖު ޔުނިވާސިޓީތަކުގެ ކިޔެވުން އޮންލައިން ކޮށްފައިވާއިރު އަންނަ އޮކްޓޯބަރުގެ ތެރޭގައި ކޮލެޖު، ޔުނިވާސިޓީތަކުގެ ފިޒިކަލް ކްލާސްތައް ފަށަން ދަނީ މަސައްކަތް ކުރަމުންނެވެ.\nމެލޭޝިއާގެ ނޫސްތައް ބުނާ ގޮތުން މެލޭޝިއާގައި ކިޔަވާ ބޭރު ދަރިވަރުން އަނބުރާ އެގައުމަށް އެތެރެވާނަމަ، އެޑިޔުކޭޝަން މެލޭޝިއާ ގްލޯބަލްގައި ރެޖިސްޓްރީވާން ޖެހެ އެވެ. އަދި އިމިގްރޭޝަން ހުއްދަ ލިބުމުން ނޫނީ އެގައުމަށް އެތެރެ ނުވެވޭނެ ކަމަށާއި މެލޭޝިއާ އަށް އެތެރެވުމަށް ފަހު 14 ދުވަހުގެ ކަރަންޓީނު ފުރިހަމަކުރަން ޖެހޭނެ ކަމަށް ވެސް ބުނެފައިވެ އެވެ.\nމެލޭޝިއާ އަކީ ގިނަ އަދަދެއްގެ ދިވެހިން މަތީ ތައުލީމު ހާސިލްކުރަމުން އަންނަ ގައުމެކެވެ.


ސްޕޯޓްސް ކޯޕަރޭޝަން އުވާލަނީ - DhiDaily\nސްޕޯޓްސް ކޯޕަރޭޝަން އުވާލަނީ\nދައުލަތުގެ ހަރަދު ކުޑަކުރުމަށްޓަކައި ކުރަމުންދާ މަސައްކަތުގެ ތެރެއިން ސްޕޯޓްސް ކޯޕަރޭޝަން އުވާލުމަށް ކެބިނެޓްގެ ބައްދަލުވުމުން މިހާރު ނިންމާފައިވާކަމަށް ސްޕޯޓްސް މިނިސްޓަރ އަހުމަދު މަހްލޫފް ވިދާޅުވެއްޖެ އެވެ.\nއެކުންފުނިން އެންމެ އެކަށީގެންވާ ވަރަށް މަސައްކަތް ނުކުރާ ކަމަށް ބުނެ ބައެއް ފަރާތްތަކުން ޝަކުވާ ހުށައަޅާފައި ވާތީމައްސަލަ އޮޅުން ފިލުވުމަށް މަޖިލީހުގެ ސްޓޭޓް އޯންޑް އެންޓަޕްރައިޒެސް ކޮމިޓީއަށް ހާޒިރު ކޮށްފަ އެވެ. ސްޕޯޓްސް ކޯޕަރޭޝަނަކީ ދައުލަތުން ބޮޑު ހޭދައެއް ކޮށްގެން ހިންގާ ކުންފުންޏެއް ކަމަށާއި، އެ ކުންފުނިން އެކަށީގެންވާ ފައިދާއެއް ނުލިބޭ ކަމަށް އިއްޔެ ބޭއްވި އެ ކޮމިޓީގައި ވާހަކަ ދައްކަވަމުން މަހްލޫފް ވަނީ ވިދާޅުވެފައެވެ.\nކުޅިވަރުގެ ގާނޫނުގެ ދަށުން އުފައްދާފައިވާ މި ކޯޕަރޭޝަނުގެ މަގުސަދުތަކުގެ ތެރޭގައި ރާއްޖޭގައި ކުޅިވަރު ކުރިއެރުވުމާއި ސްޕޯޓްސް ޗެނަލް ތަރައްގީކުރުމާއި މީގެ އިތުރުން ކުޅިވަރު ކުޅޭ ފަރާތްތަކުގެ ގާބިލުކަން ކުރިއެރުވޭނެ ޕްރޮގްރާމްތައް ރާވައި ހިންގުމާއި ކުޅިވަރު ދާއިރާގައި ހަރަކާތްތެރިވާ ފަރާތްތައް އިތުރަށް ކުރިއަރާ ތަމްރީން ހޯދާނެ މަގު ފަހިކޮށްދިނުން ހިމެނެ އެވެ.\nދިވެހިރާއްޖޭގެ ކުޅިވަރު ޤާނޫނުން މަތިކޮށްފައިވާ ސްޕޯޓްސް ކޯޕަރޭޝަން ވުޖޫދަށް އައިސްފައިވަނީ 2015 ވަނަ އަހަރުގެ މާރިޗް މަހުގެ 15 ވަނަ ދުވަހު އެވެ.


EU ge inzaarun vee kameh nei, dhekolhun ves bahanaa!\n16th December 2018 | Last update: 11:48\nނުރައްކަލެއް އޮވެގެން ވިޔަސް ނުވަތަ އެހެން ބޭނުމެއްގައި ވިޔަސް، މިހާރު އިއުލާންކޮށްގެން އުޅޭ ކުއްލި ހާލަތަކީ ގައުމުގެ އިގްތިސާދު ބޮޑު "ނުރައްކަލަކާއި" ދިމާލަށް އަނބުރާލާފައި އޮތް ހާލަތެއް ކަން ކަށަވަރެވެ. މި ހާލަތު ސަރުކާރަށް ގޯސްވަނީ އަނެއްކާ ވެސް ވެރިކަން ވެއްޓި، ގާނޫން އަސާސީގެ ބާރު ކެނޑި، ދުސްތޫރީ ނިޒާމް ފުނޑުފުނޑު ވެގެން ހިނގައިދާނެތީ އެވެ. ކުއްލި ހާލަތު އިދިކޮޅު ފަރާތްތަކަށް ނުރައްކާ ވަނީ ސީދާ ވަކި އަމުރަކަށް ތަބާ ނުވުމަށް އިއުލާން ކުރުމަށް ފަހު، ގިނަ އަސާސީ ހައްގުތަކެއް ހިފަހައްޓައި "ތަނެއް ދޮރެއް" ނުބަލާ މީހުން ހައްޔަރުކޮށް މައްސަލަތައް ބަލަމުންދަތީ ކަން ޕާޓީތަކުން ބުނެ އެވެ.\nކޮންމެއަކަސް މި ހާލަތުން އަރައި ނުގަނެ، މި އޮތް ގޮތަށް ގިނަ ދުވަސްތަކަކަށް ދެމިގެން ދިޔުމަކީ އެއްވެސް ބަޔަކު ބޭނުންވާ ގޮތެއް ނޫނެވެ. ހުރިހާ ގޮތަކުން ވެސް ގައުމަށާއި ރައްޔިތުންނަށް ލިބޭ ބޮޑު ގެއްލުމެކެވެ. އެހެންވެ ބޮޑެތި ގައުމުތަކާއި އީޔޫ ފަދަ ޖަމިއްޔާތަކުގެ ރާއްޖެއަށް ގޮވާލަނީ ކުއްލި ނުރައްކަލުގެ ހާލަތު އުވާލައި، ގައުމު ހަމަޔަކަށް އެޅުމަށެވެ. ނަމަވެސް ސިޔާސީ ހަލަބޮލި ކަމެއްގެ ތެރެއިން ގައުމު ވެއްޓިފައި މި އޮތް ހާލަތުން ތެދުވެވޭނެ ހަމައެކަނި ގޮތަކީ ގައުމީ މަސްލަހަތު އިސްކޮށް، އެ ފަރާތްތަކުގެ މެދުގައި މަޝްވަރާތައްކޮށްގެން ކަން ބޭރުގެ ފަރާތްތަކުން ގަބޫލު ކުރެ އެވެ. މަސްރަހު ފިނިވެ، ނިމުނެއް ނެތް ސިޔާސީ ކޯޅުންތައް ކޮޅުންލާނެ ހަމައެކަނި ގޮތަކީ ވެސް އެއީ އެވެ.\nނަމަވެސް އިހްލާސްތެރި ނިޔަތެއްގައި ގައުމުގެ މަސްލަހަތު އިސްކޮށްގެން ކުއްލި ނުރައްކަލުގެ ހާލަތު އުވާލުމަށް މަސައްކަތް ކުރެވޭ ހެއްޔެވެ؟ ނޫނީ މަޝްވަރާއަށް ދިއްކުރާ އަތުގައި ހިފައި، އެންމެ ކުޑަ މިނުން މަޝްވަރާގެ މޭޒު ދޮށާ ހަމަޔަށް ވެސް ގޮސްލުމުގެ ހިޔާލެއް ގެންގުޅޭތަން އެބަ ފެނޭ ހެއްޔެވެ؟\nއިންޒާރުން ސަރުކާރަށް ފަހުމުވީ އެންމެ ކަމެއް!\nފެބްރުއަރީ 1 ގައި ނެރުނު އަމުރާއި އެއަށް ފަހު ހާލަތު ފުރޮޅިގެން ދިޔަ ގޮތުން މުޅި ދުނިޔޭގެ "ކަޅި" އޮތީ ރާއްޖެއަށް ހުއްޓުނެވެ. އަދި މިއަދު ކަން ހިނގައި ގޮތުން ކަންބޮޑުވުން ފާޅުކޮށް ސަރުކާރަށް ޕްރެޝަރުކޮށް އެކި ދިމަދިމާލުން ފިއްތުންތައް ކުރިމަތި ކުރުވި އެވެ. ހާލަތު ދިރާސާކޮށް އީޔޫގެ ގައުމުތަކުގެ އިސް މަންދޫބުން ވެސް ވަނީ ގޮތްތަކެއް ނިންމާ، އެއަށް އަމަލު ނުކޮށްފި ނަމަ ވަކިވަކި ފަރާތްތަކަށް ފިޔަވަޅު އަޅާނެ ކަމުގެ އިންޒާރެއް ދީފަ އެވެ. މިއީ ކިތަންމެ ކުޑަ ކަމަކަށް ހަދަން އުޅުނަސް، ގައުމަށް ކުރިމަތި ވެދާނެ އިތުރު ދަތިކަމެވެ.\nއީޔޫގެ 28 ގައުމެއް ހިމެނޭ ކައުންސިލްގެ ނިންމުމަކަށްވީ، ކުއްލި ނުރައްކަލުގެ ހާލަތު ވަގުތުން އުވާލުމަށާއި ގާނޫން އަސާސީން ކަށަވަރު ކުރާ ހައްގުތައް ކަށަވަރުކޮށްދިނުމެވެ. 12 މެންބަރުންނާއެކު ރައްޔިތުންގެ މަޖިލީސް ހިނގުމަށާއި ޝަރުއީ ނިޒާމަށް އެއްވެސް ނުފޫޒެއް ނުފޯރުވާ ރަނގަޅަށް މަސައްކަތް ކުރަން ފުރުސަތު ދިނުމެވެ. އަދި ސިޔާސީ ފަރާތްތައް މިނިވަންކޮށް، ޕާޓީތަކާއެކު މަޝްވަރާތައް ފެށުމެވެ.\nއެ ހުރިހާ ކަމެއްގެ ތެރެއިން ސަރުކާރަށް މުހިންމުވީ ހަމައެކަނި ޕޮއިންޓެކެވެ. އެއީ ލިސްޓުގެ އެންމެ ތިރީގައި އީޔޫ އިން ހިމެނި މަޝްވަރާ ކުރުމެވެ. ކޮންމެހެން ވެސް އަމަލު ކުރުމަށް އީޔޫ އިން އަނގާފައިވާ އެ ނޫން އެހެންކަމެއް އެއްވެސް ކަމެއް ސަރުކާރުގެ އިސްވެރިންގެ "ލޮލުގައި" އަޅައިވެސް ނުގަތެވެ. ނޫނީ އެހެން ކަމަކަށް ސަމާލުކަން ދޭކަށް ވެސް ބޭނުމެއް ނުވި އެވެ.\n"އާއްމުކޮށް މިކަހަލަ ސްޓޭޓްމަންޓް ތަކުގައި މި ބަލާ ގޮތަކީ އޭގަ މި ބުނާ އެންމެ ފަހު ސެންޓެންސްގެ އިންނަ ފަހު ސެންޓެންސް އެއީ އެމީހުން ގޮވާލާ ގޮވާލުމަކީ. އޭގައި ގޮވާލާފައި މިއޮތީ ރާއްޖޭގެ ޕާޓީތަކާ މަޝްވަރާ ކުރުމަށް. އޯލް ޕާޓީ ޕޮލިޓިކަލް ޓޯކްސް އަށް ގޮވާލާފައި މި އޮތީ،" ރާއްޖޭން އީޔޫއަށް ކަނޑައަޅާފައި ހުންނަވާ ސަފީރު އަހުމަދު ޝިއާން ވިދާޅުވި އެވެ.\nނަމަވެސް ހާރިޖީ ދާއިރާގެ ތަޖުރިބާކަރުން ވެސް ގަބޫލު ކުރާ ގޮތުގައި އެ ހާލަތުގައި އަޅަން ނިންމި ފިޔަވަޅުތަކާ ހެދި ބޮޑެތި ޕްރެޝަރުތަކާ ކުރިމަތިލާން ޖެހޭނެކަން ސަރުކާރަށް މާ ކުރިން އެނގެ އެވެ. އަދި މީގެ ކުރިން ވެސް އެފަދަ ހާލަތްތަކުގައި ސަރުކާރުން އަމަލު ކުރާހެން އީޔޫ އިން އެނގިޔަސް ނުވަތަ ނޫނަސް އޮތީ މަޝްވަރާއަށް ހުޅުވާލާ ގޮތަށެވެ. އޭރުން "ތިމަންމަން މަޝްވަރާއަށް ހުޅުވާލީމޭ" ބުނެވެން ސަރުކާރަށް އެބައޮތެވެ. މިހާތަނަށް ކަން ހިނގާފައި އޮތް ގޮތަށް ބަލާއިރު މަޝްވަރާއަކީ ކުރިޔަށް ނުދާނެ އެއްޗެއްކަން ސަރުކާރަށް ވެސް އެނގެ އެވެ.\nއޭގެ ބަދަލުގައި 12 މެންބަރުންނާއެކު ރައްޔިތުންގެ މަޖިލީސް ކުރިޔަށް ދާން ފުރުސަތު ހޯދަން މަސައްކަތެއް ސަރުކާރުން ނުކުރެ އެވެ. ސިޔާސީ އެއްވެސް ބޭފުޅަކު މިނިވަން ކުރުމުގެ ވިސްނުމެއް ވެސް ނެތެވެ. އަދި 1 ފެބްރުއަރީގެ އަމުރު ތަންފީޒު ކުރުމަކީ ކުރެވޭނެ ކަމެއް ނޫން ކަން ދިމާލަށް ދަނީ ބުނަމުންނެވެ.\n"1 ފެބްރުއަރީގެ އަމުރަށް ފަހު ސުޕްރީމް ކޯޓުން ނެރުނު އެހެން އަމުރުތަކާ ގުޅިގެން އަލުން 1 ފެބްރުއަރީގެ އަމުރު ތަންފީޒު ކުރެވޭނެ ގާނޫނީ ހަމައެއް ނެތް، ނަމަވެސް ގައުމީ ސަލާމަތަށް ނުރައްކާވެފައިވާ ކަންކަން ނައްތާލެވުނުހާ އަވަހަށް ކުއްލި ނުރައްކަލުގެ ހާލަތު އުވާލާނެ ކަމުގެ ޔަގީންކަން ދެން،" އީޔޫގެ ނިންމުމަށް ރައްދު ދިނުމަށް ފޮރިން މިނިސްޓްރީން ނެރުނު ބަޔާނުގައި ބުނެފައިވެ އެވެ.\nއިދިކޮޅު ވެސް ރަނގަޅެއް ނޫން!\nމަޝްވަރާތަކަށް ހުޅުވާލުމުގައި ސަރުކާރުގެ ނިޔަތް ރަނގަޅު ކަމެއް ނުވަތަ ނޫން ކަމެއް ނޭނގެ އެވެ. ނަމަވެސް ސިޔާސީ ކަންކަމާ ހެދި "ވީރާނާވަމުން" މިދާ ގައުމު ހަމަޔަކަށް އެޅުވުމަށް މަޝްވަރާގެ އުސޫލުން އެއްބަސްވުމަކަށް އަންނަން ޖެހޭކަން އެނގެ އެވެ. އެއީ މަޝްވަރާއަށް ނުގޮސް ދުރުގައި ތިބެގެން "ސަރުކާރުން ހަދާފާނެ ގޮތެއް" ނޫނީ ކުރީގެ ތަޖުރިބާގެ ވާހަކަ ދައްކައިގެން ވާނެ ކަމެއް ނޫނެވެ. އެކަން ކުރެވޭނީ "ބަހަނާތަކެއް" ނުދައްކާ ކުޑަވެސް މަސައްކަތެއްކޮށްގެނެވެ. އެކަމެއް އިދިކޮޅު ޕަޓީތަކުގެ ފަރާތުންް ނުފެނެ އެވެ.\nގަބޫލުކޮށްލަން ޖެހޭ ހަގީގަތަކީ އީޔޫގެ ނިންމުމުގައި ބުނެފައި ވަނީ ލީޑަރުންނާއެކު މަޝްވަރާތައް ކުރަން ފެށުމަށް ގޮވާލާ ކަމަށެވެ. އެކަން ކުރެވޭނީ އިދިކޮޅު ޕާޓީތަކުން ވެސް ރަނގަޅު އިޖާބައެއް ދީގެން ކަމަށް ސަރުކާރުގެ އެކި ފަރާތްތަކުން ބުނެ އެވެ. ނަމަވެސް އިދިކޮޅުގެ އެންމެ ބޮޑު ޕާޓީން ބުނަނީ އެހެން އެއްޗެކެވެ.\nހަސަން ލަތީފް: ހައްޔަރު ކޮށްފައިވާ ފަރާތްތަކުގެ ހައްގުތައް ރައްކާތެރި ކުރުމަށް އެޗްއާރްސީއެމުން އެކަށީގެންވާ ގޮތެއްގައި މަސައްކަތެއް ނުކުރެ-- އަލީ އަފާފް | އަވަސް\nއެމްޑީޕީގެ ޗެއާޕާސަން ހަސަން ލަތީފް ވިދާޅުވި ގޮތުގައި އީޔޫއިން ފާސް ކުރި ގަރާރުގައި އދ އިން ހިނގާ މަޝްވަރާތަކުގައި އެ ޖަމިއްޔާ އިން އެހީތެރިކަން ދެއްވާނެ ކަމުގެ ވާހަކަ ބުނެފައިވެ އެވެ. އެހެންވެ އެކަމުގައި އިދިކޮޅު ޕާޓީތަކުން ދެކޭ ގޮތަކީ ކޮބައިކަން ލިޔުމުން އަނގާފައިވާނެ ކަމަށް ހަސަން ވިދާޅުވި އެވެ. އަދި އދ ގައި އަޅުގަނޑުމެން އެދުނު ކަންކަމަކީ ކޮބައިކަމާއި އަދި އިދިކޮޅު ޕާޓީތަކުން ވާހަކަދައްކާނީ އދ އާ ކަމަށް ވެސް އީޔޫއަށް އަނގާފައިވާ ކަމަށް އޭނާ ވިދާޅުވި އެވެ.\n"އެހެން ނަމަވެސް.. ރައީސް އަބްދުﷲ ޔާމީން އެ ކުރައްވަން އުޅުއްވާ ކަންކަމުގައި އަޅުގަނޑުމެން ޖެހޭކަށް ނެތިން، ރައީސް އޮފީގައި ހުންނަ ކޮޓަރިއަކަށް އަޅުގަނޑުމެން ގެންގޮސްގެން ދައްކާނެ ވާހަކައެއް ނެތް، އެ ވާހަކަ އޮންނާނީ އަޅުގަނޑުމެން ޔޫއެންގައި ވެސް އެދުނު ގޮތަށް އަދި މިހާރު މި ބުނާ ގޮތަށް ސުޕްރީމް ކޯޓުގެ ހުކުމް ތަންފީޒު ކުރީމަ، ސިޔާސީ ހުރިހާ ފަރާތްތަކެއް ދޫކޮށްލީމަ، މަޖިލީހުގެ މަސައްކަތް ކުރެވޭނެ މާހައުލެއް ދިނީމަ،" ހަސަން ވިދާޅުވި އެވެ.\nއޭނާ ވިދާޅުވި ގޮތުގައި އިދިކޮޅު ޕާޓީތަކުން ދެން މަސައްކަތް ކުރާނީ އެންމެ ކަމަކަށެވެ. އެއީ 1 ފެބްރުއަރީގެ އަމުރު ތަންފީޒު ކުރަންދެއް މުޒާހަރާ ކުރުމެވެ. އަދި ސަރުކާރު ބަލިކަށިވެގެން ވެއްޓެންދެއް އެކަން ނުހުއްޓާނެ ކަމަށް އޭނާ ވިދާޅުވި އެވެ.\nސަރުކާރާއި އިދިކޮޅު ފަރާތްތަކުގެ ވިސްނުން ހުރީ ގޮތް ދޫކުރާ ގޮތަކަށް ނޫންކަން ވަރަށް ސާފެވެ. އަމާންދޭކަށް އެއްވެސް ފަރާތަކުން ނޫޅެ އެވެ. ދޭނެހެން ހީވެސް ނުވެ އެވެ. "ބަހަނާ"ތަކަކާއި އެކު ސިޔާސީ ފަރާތްތަކުން މަސްރަހު ފިނި ކުރުމުގެ ބަދަލުގައި އަދިވެސް މިދަނީ "ގަދަހިފުމަކާ" ދިމާލަށެވެ. އެކަންކަން ރަނގަޅު ކުރުމަށް އީޔޫއިން ދިން އިންޒާރު މާ "ނުރައްކާތެރި" އެއްޗަކަށް ނުވި އެވެ. އެއަށް ވުރެ ސިޔާސީ އެޖެންޑާ ސަރުކާރަށާއި އިދިކޮޅު ފަރާތްތަކަށް ވެސް މާ ބޮޑެވެ.\nއިދިކޮޅު ފަރާތްތައް 1 ފެބުރުއަރީގެ އަމުރު ކުއްލި ނުރައްކަލުގެ ހާލަތު\nފްލޯ ބުރަވަނީ ކޮން ފަޅިއަކަށް؟ ދެންވާނީ ކިހިނެއް؟


ޔޫތް މިނިސްޓްރީން ކަދުރު ބެހީ ފަގީރުންނަށް އެކަނި: މަހްލޫފް – Dhen.mv\nޔޫތް މިނިސްޓްރީން ކަދުރު ބެހީ ފަގީރުންނަށް އެކަނި: މަހްލޫފް\nދެން އެމްވީ May 4, 2020 - 4:44 pm\nއިސްލާމިކް މިނިސްޓްރީގެ އެދުމަކަށް ޔޫތް މިނިސްޓްރީގެ ވޮލެންޓިއަރުން ކަދުރު ބެހީ މާލެ ސަރަހައްދުގައި ތިބި އެންމެ ފަގީރުންނަށް ކަމަށް ޔޫތް މިނިސްޓަރު އަހުމަދު މަހުލޫފް ވިދާޅުވެއްޖެއެވެ.\nސައުދީން ކޮންމެ އަހަރަކު ރޯދަ މަހާ ދިމާކޮށް ރާއްޖެއަށް ހަދިޔާ ކުރާ ކަދުރު މީގެ ކުރިން ހުރިހާ އެންމެނަށް އިސްލާމިކް މިނިސްޓްރީން ބަހަ އެވެ. ނަމަވެސް މި ފަހަރު ކަދުރު ނުލިބުމުގެ ސަބަބުން ސަރުކާރަށް ވަނީ ބޮޑެތި ފާޑު ކިޔުންތައް އަމާޒުވެފަ އެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު މަހުލޫފް ވިދާޅުވީ މާލެ ސަރަހައްދުގައި ފަގީރުންގެ ގޮތުގައި ލިސްޓު ކޮށްފައިވާ 436 ގޭބިސީއަކަށް ކަދުރު ބެހުމުގެ މަސައްކަތް ކުރަމުން އަންނަ ކަމަށާއި އޭގެތެރެއިން ފޯނުން ގުޅުނު ގެތަކަށް މިހާރު ކަދުރު ހަވާލުކޮށްފައިވާ ކަމަށެވެ.\n"އަޅުގަނޑުމެންނަށް ފޯނުން ފަރާތްތައް ނޫން ނަމަ އެހެން އެއްވެސް ސަބަބަކާ ހެދި އަޅުގަނޑުމެންނަށް ނުގުޅި ހުރި ބައެއް ވެއްޖިއްޔާ ހުރެދާނެ، އެހެން ހުރިހާ ގެތަކަށް އަޅުގަނޑުމެން ވާނީ ކަދުރު ފޯރުކޮށްދީފައި. އަދި މިކަމާ ބެހޭ ތަފްސީލް މައުލޫމާތު އަޅުގަނޑުމެން ވާނީ އިސްލާމިކް މިނިސްޓްރީއާ ހިއްސާކޮށްފައި" މަހުލޫފް ވިދާޅުވިއެވެ.\nކަދުރުގެ ކަންކަމަކީ ހަގީގަތުގައި ޔޫތް މިނިސްޓްރީއާ ބެހޭ ކަމެއް ނޫން ކަމަށާއި ނަމަވެސް އިސްލާމިކް މިނިސްޓްރީގެ އެދުމަކަށް އެ މިނިސްޓްރީން މިކަމުގައި މެދުވެރިއެއްގެ ދައުރު އަދާކުރީ މާލެ ސަރަހައްދު ލޮކްޑައުންގެ ހާލަތުގައި އޮތުމުން ކަމަށްވެސް މަހުލޫފް ވިދާޅުވިއެވެ.\nމަހްލޫފް ވިދާޅުވީ ކަދުރު ބަހާނީ ހަމައެކަނި މާލޭގައި އުޅޭ މީހުންނަށް އެކަނި ނޫން ކަމަށާއި ކައުންސިލްތަކާ ގުޅިގެން ރަށްރަށަށް ފޮނުވުމުގެ މަސައްކަަތް ވެސް އިސްލާމިކް މިނިސްޓްރީން ކުރަމުންދާ ކަމަށެވެ.


އަމާޒަކީ އެންމެ ކުޑަމިނުން ފައިނަލުގައި ކުޅެލުން: އާތީ\nއަމާޒަކީ އެންމެ ކުޑަމިނުން ފައިނަލުގައި ކުޅެލުންކަމަށް ދިވެހި ޤައުމީ އަންހެން ފުޓްބޯޅަ ޓީމުގެ ކޯޗު މުހައްމަދު އާތިފް (އާތީ) ބުނެފިއެވެ.\nއޭނާ ބުނީ އަންނަ އަންގާރަ ދުވަހު ނޭޕާލުގައި ފަށާ ސާފް ވިމެންސް ޗެމްޕިއަންޝިޕުގައި އެންމެކުޑަމިނުން ފައިނަލުގައި ކުޅެލަން ބޭނުން ކަމަށެވެ.\nބައިނަލްއަޤްވާމީ މުބާރާތްތަކުގައި ރާއްޖޭގެ އަންހެން ޤައުމީ ފުޓްބޯޅަ ޓީމު ރަނގަޅު ނަތީޖާތަކެއް ނެރެމުން އަންނަ އިރު، ސާފް ވިމެންސް ޗެމްޕިއަންސް ޝިޕުގައި ވާދަކުރުމަށް އެޓީމުން ވަނީ ޔޫއޭއީގައި ޓްރެއިނިންގ ކޭމްޕެއް ފުރިހަމަ ކޮށްފައެވެ. އަދި އޭގެ ނަތީޖާވެސް ރަނގަޅެވެ.\nއެގޮތުން ރަހްމަތްތެރިކަމުގެ ދެ މެޗު ކުޅެފައިވާ އިރު، ފުރަތަމަ މެޗުގައި މި މަހު ވަނަ ދުވަހު ޔޫއޭއީ އަތުން ރާއްޖެ ވަނީ 2-0 އިން ބަލިވިނަމަވެސް ދެވަނަ މެޗުގައި ވަނީ ޔޫއޭއީއާ 1-1 އިން އެއްވަރުކޮށްފައެވެ. މި މެޗުގައި ރާއްޖޭގެ ޓީމުން ޔޫއޭއީ ކޮޅަށް ރާއްޖޭގެ ލަނޑު ޖެހީ މަރިޔަމް ރިފާ އެވެ.\nއެހެންނަމަވެސް މުބާރާތް ފަށާއިރު، ކުޑަނުތަނަވަސްކަމެއްވެސް އެބައޮތެވެ. އެއީ ޔޫއޭއީއާ ދެކޮޅަށް ކުޅުނު ފުރަތަމަ މެޗުގައި ޑިފެންޑަރު ސަންފާ އިބްރާހިމްގެ ލިގަމެންޓް އަނިޔާވެ، މުބާރާތުގައި ސަންފާ އަށް ނުކުޅެވުމާއި ޑިފެންޑަރު އައިމިނަތު ޒާހިޔާ (ޒެޑޭ) އަށްވެސް ބަހްރޭނާ ދެކޮޅަށް ކުޅުނު މެޗެއްގައި ލިބުނު އަނިޔާއަކާ ގުޅިގެން ކުޅުމާ ދުރުގައި ހުންނަން ޖެހުމެވެ.\nއެކަމަކު ކޯޗާއި ކުޅުންތެރިން ތިބީ އުއްމީދުން ފުރިފައިވާ ރޫޙެއްގައެވެ. އެންމެ ފަހުން ބޭއްވި ސާފް މުބާރާތުގައި ރާއްޖޭގެ އަންހެން ޓީމު ވސެމީފައިނަލުގައި ކުޅެފައިވުމަކީ އިތުރު ހިތްވަރެކެވެ.\nމި ފަހަރު ރާއްޖެ ހިމެނެނީ އިންޑިއާ އާއި ސްރީލަންކާއާއެކު އެއް ގްރޫޕެއްގައެވެ. އަންނަ ބުދަ ދުވަހު ފުރަތަމަ މެޗުގައި އިންޑިއާއާ ދެކޮޅަށް ރާއްޖެ ނުކުންނަ އިރު، ދެ ވަނަ މެޗުގައި ހުކުރު ދުވަހު ނުކުންނާނީ އަވަށްޓެރި ވާދަވެރި ސްރީލަންކާއާ ދެކޮޅަށެވެ.\nޓީމު ބޮންޑާ ބައްދަލުކޮށް ސީއާރްސީ ކަޕްގެ ޗެމްޕިއަންކަން ޓީމު ސަރުޖަން ހޯދައިފި\nއައިއޯއައިޖީގައި އަމާޒަކީ ފަސް މެޑެލް ހޯދުން، އެ އުއްމީދު ވަނީ އިތުރަށް އާވެފަ: ތޮލާލް\nމޮރިޝަސްގައި ބާއްވާ އައިއޯއައިޖީގައި ވާދަކުރާ ރާއްޖޭގެ ޤައުމީ އެތްލެޓިކްސް ސްކޮޑު އެކުލަވާލައިފި\nޖޫނިއަރ ކެޑޭޓް އޯޕަން ޓީޓީ މުބާރާތުން ދީމާ ލޯމެޑެލް ހޯދައިފި\nއޯޕަން ޓޭޕްބޯލް ކްރިކެޓް މުބާރާތުގެ ޗެމްޕިއަންކަން ޝުގަރ ކޯން ބަލިކޮށް އެމްއޭސީއެލް އިން ހޯދައިފި\nރޯދަމަހަށް ޚާއްޞަކޮށްގެން ބާއްވާ އަލްމަރްޙޫމް ޒާހިރު ނަސީރު މެމޯރިއަލް ކަޕް ފަށައިފި


"Krish 4" Ge Masaikai Fashaifi - Vaguthu\n"ކްރިޝް 4"ގެ މަސައްކަތް ފަށައިފި\nކެންސަރު ޖެހިގެން ފަރުވާ ހޯދުމަށްފަހު ޑައިރެކްޓަރު ރާކޭޝް ރޯޝަން އަނެއްކާ ވެސް ފިލްމު އުފެއްދުމުގެ މަސައްކަތް ފަށައިފި އެވެ. އޭނާ މިހާރު ފަށާފައިވަނީ ދަރިފުޅު ރިތިކް ރޯޝަން ބަތަލުގެ ބައި ކުޅޭ "ކްރިޝް 4" ގެ މަސައްކަތެވެ.\nމަޝްހޫރު ޕްރޮޑިއުސަރު - ޑިރެކްޓަރުގެ ކަރުތެރެއަށް ކެންސަރު ޖެހިފައިވާކަން އެނގުނީ "ކްރިޝް 4" ގެ މަސައްކަތް ފެށި ތަނާ އެވެ. އެހެންވެ ފިލްމު ކުރިޔަށް ނުގެންދެވިގެން އޮތީ ހުއްޓާލާފަ އެވެ.\nމިހާރު ރާކޭޝް ރޯޝަން ކުރަމުންދަނީ "ކްރިޝް 4" ގެ ސްކްރިޕްޓްގެ މަސައްކަތެވެ. ފިލްމުގެ ސްކްރިޕްޓްގައި އެއްވެސް ވަރެއްގެ ކުށެއް ނެތްކަން ޔަގީން ކުރުމުގެ ބޭނުމުގައި މިހާރު ވަނީ ވަރަށް ހުނަރުވެރި ލިޔުންތެރިންތަކެއް ނަގާފަ އެވެ.\nއަންނަ އަހަރުގެ ކުރީކޮޅު ޝޫޓިން ފަށަން މިހާރު ތައްޔާރުވަމުން ދާއިރު ފިލްމު ޑައިރެކްޓް ކުރާނީ ރާކޭސް ރޯޝަން އެއް ނޫނެވެ. އޭނާގެ އިރުޝާދުގެ ދަށުން ފިލްމް ޑައިރެކްޓް ކުރާނީ ސަންޖޭ ގުޕްތާ އެވެ. ސަންޖޭ އަކީ ރިތިކްގެ "ގާބިލް" ވެސް ޑައިރެކްޓްކުރި ޑައިރެކްޓަރެވެ.\nފިލްމާ ގުޅޭ މައުލޫމާތު ދިން މީހަކު ބުނި ގޮތުގައި "ކްރިޝް" ގެ ކުރީގެ ތިން ފިލްމަށް ވުރެ މި ފަހަރުގެ ފިލްމު ހުރިހާ ގޮތަކުން ވެސް ބޮޑުވެފައި މޮޅުވާނެ އެވެ. މި ފިލްމު ރަނގަޅު ކުރުމަށް ރާކޭޝް ރޯޝަން ދަނީ އޭނާއަށް ކުރެވުނު އެންމެ ރަނގަޅަކަށް މަސައްކަތް ކުރަމުންނެވެ. މި ފިލްމުގައި ކްރިޝްގެ ދުޝްމަނުންނާއި ކްރިޝްގެ ކުރިމަތިލުންތައް ކުރީ ފިލްމުތަކާ އަޅާބަލާއިރު ގިނަވެފައި ވަރުގަދަ ވާނެ އެވެ.\nކުރިން ހަމަޖެހިފައި އޮތީ "ކްރިޝް 4" 2020 ގެ ޑިސެމްބަރުގައި ރިލީޒް ކުރާ ގޮތަށެވެ. އަދި މި ތާރީޚަށް ބަދަލުގެނެސްފައި ވާކަން އިއުލާން ކޮށްފައެއް ނެތެވެ.


ކ. މާލެ | 29 ސެޕްޓެންބަރ 2017 | ހުކުރު 10:27 | 6,343\nގިނަބަޔަކު ހުކުރު ޖަމާއަތުގައި ބައިވެރިވެގެން. - ގޫގުލް


ޖައިޝް 1 – Esfiya\nފަތިހުގެ ފިނި ވަގުތުގައި ފެންވަރައިލައިގެން ނުކުތް ޒުވާނާގެ މޫނުމަތިން ފެންނަމުން ދިޔައީ ތާޒާ ކަމެވެ. އެ ހަރުދަނާ ހަށިގަނޑުގައި ފެން ތިކިތައް ތަތްވެލާފައި ހުރުމުގެ ސަބަބުން ނުހަނު ފިރިހެންވަންތަ ކަމަށް ދައްކައެވެ. ކުރުކޮށް ކޮށާލާފައިވާ ތުބުޅިންނާއި މަތިމަހުގައި ވެސް ފެންތައް ތަތްވެލާފައިވި އިރު އޭނާ މަސައްކަތް ކުރަމުން ދިޔައީ ބޮލުގައި ހުރި ފެންތިކިތައް ފުހެލުމަށެވެ. ފެން ހިއްކާލުމަށްފަހު އެނދުމަތީގައި އިސްތިރިކޮށްފައި އޮތް ކަޅު ފަޓުލޫނު އޭނާ ލިއެވެ. އަދި އެޔަށްފަހު ގަދައަޅި ކުލައިގެ ގަމީސް ގަޔަށް ހެޔޮވަރު ކޮށްލުމަށްފަހު ގަމީހުގެ އަތް އުޅަބޮއްޓާ ހަމައަށް އޮޅަން ފެށިއެވެ.\nއިސްތަށިގަނޑުގައި ޖެލް އުނގުޅާލުމަށްފަހު ރީތި ގޮތަކަށް އިސްތަށިތައް މައްޗަށް ހިއްލާލިއިރު އޭނާގެ އަނގައިން ދިޔައީ ރާގެއް ލައްވަމުންނެވެ. އެންމެ ފަހުގެ ކަމަކަށް ޓައީ އަޅާލުމަށްފަހު އިސްޓާކީނަށް އަރައި ގަޔަށް ސެންޓް ބުރުވާލަމުން ކޮޓަރިން ނުކުންނަން އޭނާ ހިނގައިގަތީ އެނދުމަތީގައި އަރާމު ނިންޖަކުން ނިދާލާފައި އޮތް އޭނާގެ ދަރިފުޅުގެ ނިތަށް ބޮސްދީފައިއެވެ. އަދި މޫނުމައްޗަށް ވެއްޓިފައި އޮތް އިސްތަށިކޮޅު ކަންފަތްދަށަށް ލައްވައިލުމަށް ފަހުއެވެ.\n”ޖައިޝް. އާދޭ ސައިބޯން.” ބަދިގޭގައި ހަރަކާތްތެރިވަމުން ދިޔަ ޖައިޝްގެ އަންހެނުން ރީޝްގެ މޫނުމަތިން ވަރުބަލިކަން ފެންނަމުން ދިޔަ ނަމަވެސް އޭނާ ދިޔައީ އެކަން ނުދައްކަން މަސައްކަތް ކުރަމުންނެވެ. އަޅައިގެން ހުރި ބުރުގައިގައި ގޮށެއް ޖަހައިލާ ފަހަތުން ކަރަށް ލައްވާލާފައިވާއިރު ލައިގެން ހުރި ބާ ހެދުމުގެ އަތް ވަނީ އޮޅާ ލާފައިއެވެ. މޫނުމަތިން ދާ ތިކިތައް ވިދަމުން ދިޔައިރު އިރުއިރުކޮޅާ ދާ ތިކިތައް ބުރުގަލުން ފުހެލައެވެ.\nޖައިޝް ރީޝްގެ އެދުމަށް އިޖާބަ ދިނުމުގެ ގޮތުން ގޮސް ކާމޭޒު ކައިރީގައި އިން ގޮޑީގައި އިށީންދެލިއެވެ. އަދި ރީޝް ތަށްޓެއް ގެނެސްދިނުމުން ރޮށިތަބަކުން ރޮއްޓެއް ނަގައި ކޮށަން ފެށިއެވެ. ކުރިމަތީގައި ރީޝް އިށީންދެލައިގެން އިނީ ވާހަކައެއް ބުނަން އުޅޭ ފަދައިންނެވެ. ”މިއަދު ޝިޒްކޮގެ ކުލާސް ކުއްޖެއްގެ އުފަން ދުވަސް ވީމަ އެބޮތް ދައުވަތު ލިބިފަ. ޖައިޝްވެސް ވާނެ ދާން. ކިހާ ދުވަހެއް ވެއްޖެ އަހަރެމެން ދަރިފުޅާއެކު ތަނަކަށް ގޮސް ނުލާތާ މިހާރު.” ރީޝް އޭނާގެ ވައަތް ނަގައި ދަތްދޮޅީގައި އަޅުވާލިއެވެ. އަދި ޖައިޝްގެ މޫނަށް ފުން ނަޒަރެއް ދިނެވެ.\n”ފަހަރެއްގަ އަހަރެންނަށް ދެވޭނި. ބުނީމެއްނު ވަރަށް ބުރަ ދުވަސްކޮޅެކޭ މިއީ. އަހަރެންނަށް ނާދެވިއްޖާ ރީޝް ދޭ ޝިޒް ގޮވައިގެން.” ޖައިޝް އެހެން ބުނުމަށްފަހު ގޮޑިން ތެދުވެލައިގެން ގޮސް އޭނާގެ އަތް ދޮވެލައި ސޯފާ މޭޒުމަތީގައި އޮތް ސައިކަލު ތަޅުދަނޑި ހިފައިގެން ގެއިން ނުކުމެގެން ދިޔައީ އިތުރަށް އެކައްޗެއް ވެސް ބުނެ ނުލައިއެވެ. ރީޝްއަށް އޭނާގެ ބޯ ދެފަރާތަށް ހޫރުވައިލެވުމަށްފަހު ގޮޑިން ތެދުވެގެން ދިޔައީ ޖައިޝް ކޭތަށި ހިފައިގެން ދޮންނާށެވެ.\nއެއަށްފަހު އޭނާ ދެން ގޮސް ވަދެލީ އެމީހުންގެ ކޮޓަރިއަށެވެ. އޭރުވެސް އޭނާގެ ފަސް އަހަރުގެ ދަރިފުޅު ޝިޒާ އެނދުމަތީގައި އަރާމުކޮށް ނިދާލާފައި އޮތެވެ. ރީޝް ގޮސް ޝިޒާއަށް ގޮވަން ފެށުމާއިއެކު އޭނާގެ އަތް ފޮޅުވާލުމަށްފަހު އެނެއް ފަރާތަށް އެނބުރި ގައިގައި ބެޑްޝީޓް އަޅައިލަމުން ހަމަޖެހިލިއެވެ. ”ދަރިފުޅޫ އަވަހަށް ތެދުވޭ ދެން. ސުކޫލަށް ދާން ޖެހޭނެއްނު. މިހާރު އެޔޮށް ސެވަން ޖަހަނީ. އަވަހަށް ތެދުވޭ.” އަލަމާރިން ޝިޒާގެ ޔުނީފޯމް ނަގައި އެނދުމަތީގައި ބާއްވާލުމަށްފަހު ރީޝް ކޮޓަރިން އަނެއްކާވެސް ނުކުމެގެން ދިޔައީ ޝިޒާގެ ބޫޓާއި އިސްޓާކީނު އަދި އިންޓަވަލް ދަބަސް ތައްޔާރު ކޮށްލާށެވެ.\n”މަންމީ. މިއަދު ޝިޒް އާއި މަންމި އާ އެކީ ބައްޕި ދާނެތަ ޕާޓީއަށް؟” ޝިޒާ އޭނާގެ މައުސޫމް އަޑުން އެހެން ބުނެލީ ލޯގަނޑުން އޭނާގެ އަމިއްލަ ސޫރައަށް ބަލައިލަމުންނެވެ. ޝިޒާގެ ކަޅުކަންގަދަ ފަން ދިގު އިސްތަށިގަނޑު ގަތަން އިން ރީޝް އެއްޗެކޭ ނުބުނެ އިރުކޮޅަކު އިނީ ޝިޒާ ހިތްހަމަ ޖެހޭ ކަހަލަ ޖަވާބަކާ މެދު ވިސްނާލާށެވެ. ”ނޭނގެ ދަރިފުޅާ. ބައްޕި ބުނީ ފަހަރެއްގަ އޭ އާދެވޭނީ. ވަރަށް ބިޒީއޭ.” ރީޝް އެހެން ބުނުމާއިއެކު ޝިޒާ އޭނާގެ މޫނު އިސްދަށަށް ޖަހައިލިއެވެ. ނަމަވެސް ރީޝްއަކަށް އެމަންޒަރު ސިއްރެއް ނުވިއެވެ.\nއެ ޖަވާބުގެ ސަބަބުން ޝިޒާގެ މޫނަށް އަރައި ފައިބަމުން ދިޔަ ކުލަވަރުތައް އެންމެ ރަނގަޅަށް ރީޝްއަށް ފެނިގެން ދިޔައެވެ. އަށެއް ޖަހަން ދިހަ މިނެޓަށް ވުމާއިއެކު ރީޝްވެސް ތައްޔާރުވެލައިގެން ޝިޒާ ސުކޫލަށް ލާން ދާން ނުކުމެލިއެވެ.\nއޮފީހުގައި އަވަދިނެތި އެކި މަސައްކަތުގައި އުޅެމުން ދިޔަ ޖައިޝްގެ މޫނުމަތިން ފެންނަމުން ދިޔައީ ވަރުބަލިވުމުގެ އަސަރުތަކެވެ. އިރުއިރުކޮޅާ ނިތްކުރީގައި އަތް ހިންގާލާ ގޮތުން ބޮލުގައި ރިއްސަނީކަން ފާހަގަވަމުން ދިޔައެވެ. މޭޒުމައްޗަށް ތިން ހަތަރު ފައިލް ލައިގެން، އެފައިލްތައް ހާވަމުން ދިޔައީ އެއްޗެއް ހޯދާ ބީދައިންނެވެ. ”ހިނގަދާން ލަންޗަށް.”\nމަސައްކަތުގައި މަސްއޫލުވެގެން އިން ޖައިޝް ސިއްސައިގެން ދިޔައީ އެތަނަށް ބޯދިއްކޮށްލި ޝިޔާން ފެނިފައިއެވެ. އެކަހަލަ ކަމަކަށް ބޭނުންވެފައި އިނުމުގެ ސަބަބުން އެއެދުމަށް ދެކޮޅު ނުހަދާ ޖައިޝް ދިޔައީ އޭނާގެ ބޮލަށް ލުޔެއް ލިބޭތޯއެވެ. ޝިޔާން އާއި ޖައިޝް އަދި އޮފީހުގައި މަސައްކަތް ކުރަމުން ދިޔަ ޖީނާއާ އެކު ލެމަންގުރާސްއަށް ވަދެލީ އެކިއެކި ވާހަކަ ދައްކާލަމުންނެވެ. ޖައިޝްއަކީ އޮފީހުގައި ކިތަންމެ މަސައްކަތެއް ކުރަން ހުރިނަމަވެސް އެކަހަލަ ކަންކަމުގައި ބައިވެރިވާ މީހެކެވެ. ނަމަވެސް ދަރިފުޅުގެ ކަމެއްގައި ތަނަކަށް ގޮވާގެން ދާން ވެއްޖެނަމަ ޖައިޝް ވަރުގެ ބުރަ މީހެއް ނުހުރެއެވެ.\n”ދަރިފުޅާ ރީޝް. ބައްޕައަށް ފެންތައްޓެއް ގެނެސްދީބަލަ.” ގެޔަށް އައިސް ވަދުމާއިއެކު ސޯފާގައި ނޫހެއް ކިޔަން އިން ޒާން ރީޝްއަށް ގޮވާލިއެވެ. ލޮލުގައި އަޅާފައި އިން ވަށް އަވިއާނު ނަގައި މޭޒުމަތީ ބާއްވާލަމުން ތަށްޓަކަށް ފެން އަޅައިގެން ގޮސް ޒާންއަށް ދިއްކޮށްލިއެވެ. ”ދަރިފުޅާ. މިޔޮށް ހަބަރު ކިޔާލަބަ. ކޮންމެސް ވައިރަހެއްގެ ސަބަބުން ޗައިނާއިން ވަރަށް ގިނަ މީހުން މަރުވޭބަ ޔޯ ލަ.” ޒާން އޭނާގެ ލޮލުގައި އިން އާނު ނަގައި ގަމީހުން އެ ފޮހެން ފެށިއެވެ.\n”އާން. އަހަރެންވެސް އަޑު އެހިން ޓީވީއިން ތި ވާހަކަ. ކޮރޯނާ ވައިރަހެއް ކިޔާ ވައިރަހެއް ދޯ އެއީ.” ނިޔާޝާ އެހެން ބުނެލީ ނިކަން ހައިރާން ވެފައި ހުރެއެވެ. ރީޝްގެ މޫނުމަތިން ފެންނަމުން ދިޔަ ކުލަވަރުތަކުން އެވާހަކަ އޭނާ އަޑު އެހީ އެ މުޅިން އަލަށްކަން އެނގެމުން ދިޔައެވެ. ”މަންމަމެން ކަހަލަ މުސްކުޅި މީހުންނަށް ނުރައްކާ ބޮޑީ.” ނިޔާޝާ އިތުރުކޮށްލިއެވެ.\nއެ ނޫސް ރަނގަޅަށް ކިޔާލުމަށްފަހު ރީޝް ދެން ފެށީ މެންދުރަށް އެއްޗެއް ހަދާލެވޭތޯއެވެ. ނިޔާޝާވެސް އޭރު ބަދިގޭގައި ބަތް ކައްކަން ހަނޑޫ ދޮވުމުގައި އުޅެމުން ދިޔައެވެ. ކައްކާ ނިންމާލުމަށްފަހު އެވަރުބަލި ކަމާއިއެކު އަނެއްކާވެސް ޝިޒާ ބަލައި ސުކޫލު ދޮށަށް ދިޔުމަށް އަވަސްވެގަތެވެ. ނަމަވެސް ހިޔާލެއް ސިކުނޑިއަށް އައުމުން ރީޝް އޭނާގެ ފޯނު ނަގައި ޖައިޝްއަށް ގުޅާލިއެވެ.\n”ހަލޯ. ޖައިޝް މިގަޑީ ދެވޭނެތަ ޝިޒް ބަލާ. އަހަރެން ވަރަށް ވަރުބަލި ވާތީ މިއުޅެނީ.” ރީޝްގެ ވާހަކަ ނުނިމެނީސް ޖައިޝް ނުދެވޭނޭ ބުނެލި ގޮތުން އޭނާގެ ލޮލަށް ކަރުތައް ޖަމާވެގެން ދިޔައެވެ. ނަމަވެސް އެކަރުނަތައް ދެލޮލުން ނުވައްޓާލެވޭތޯ މަތި ބަލަން ފެށިއެވެ. އޭރު ނިޔާޝާވެސް ރީޝްގެ މޫނަށް ބަލަން ހުއްޓިލައިގެން ހުއްޓެވެ. ލޮލަށް އަވިއާނު ހެޔޮވަރު ކޮށްލުމަށްފަހު އަތަށް ޝިޒާގެ ތޮތްފާ އާނު ލައިގެން ގެއިން ނުކުތް އިރު ވަރުބަލިވެގެން ރީޝް ހުރީ ދެވަރުން އެއްވަރު ވެފައިއެވެ.\nދިޔަމަގުމަތީގައި ރީޝް ދިޔައީ އެނާ އުޅޭގޭގެ ދެވަނަ ފަންގިފިލާގައި އުޅެމުން ދިޔަ މީޝާއާ އެކުއެވެ. މީޝާވެސް ދިޔައީ އޭނާގެ ދަރިފުޅު ބަލައިއެވެ. ދެމީހުން އޮލަ ވާހަކައިގައި ދިޔައިރު ރަނގަބީލު ޖަހައިގެން މީހުން އެތި ސުކޫލު ތެރެއަށް ވަންނަނީއެވެ.\n”މަންމީ. ބައްޕި އަދިވެސް ނާދޭ ދޯ؟ މަންމީ ކީއްވެތަ ޝިޒްގެ ބައްޕައަށް ޝިޒް ގޮވައިގެން ސުކޫލަށް ނުދެވެނީ؟ ޕާޓީތަކަށް ނުދެވެނީ؟ އެހެން ކުދިންގެ ބައްޕަ އެކުދިން ގޮވައިގެން ދުއްވާލަން ދާތަނާ އެކި ތަންތަނަށް ދާތަން ޝިޒްއަށް ފެނޭ.” ޝަކުވާ ކުރާ ރާނގަކަށް ޝިޒާ އެހެން ބުނުމާއިއެކު ރީޝްގެ ލޮލަށް އަނެއްކާވެސް ކަރުނަތައް ޖަމާވާން ފެށިއެވެ. ނަމަވެސް ޝިޒާއަށް އެމަންޒަރު ފެނުމުގެ ކުރިން ރީޝް އޭނާގެ ލޯ ފޮހެލާ ހިނިތުންވެލިއެވެ. ”އެއީ ބައްޕި ބިޒީވީމަ އޭ ދަރިފުޅޫ. ދެން ހިނގާދާން މަންމިގެ ޝިޒް ޕަރީ.” ފިޔާތޮށި ކުލައިގެ ރޫ ޖައްސާފައި ހުރި އެހެދުމުގައި ޝިޒާ ނުހަނު މައުސޫމް ކަމަށް ދައްކައެވެ. ހެދުމުގެ މޭމަތީގައި ގަދަ ފިޔާތޮށިކުލައިގެ މާ ތަތްކޮށްލާފައި ހުރިއިރު ބޮލުގައި ވެސް އެ މާ ހިއްޕާލާފައި އިން ބޭންޑެއެއް އަޅާލާފައިވެއެވެ. ކުދިކުދި އިސްތަށި ނިންމައްޗަށް ވައްޓާލާ ކަރުގައި އަޅާފައި އޮތް ހާރުން ޝިޒާ ހީވަނީ ހަމަ ކުޑަ ކުޑަ ޕަރީއެއް ހެންނެވެ.\n”މާމަގެ ދަރިފުޅު ރީތި ވެލައިގެން ކޮންތާކަށް ދާން ތިދަނީ؟” ނިޔާޝާ ޝިޒާ އުރައިލަމުން އެ ކުޑަ ދެކޮލުގައި ހިފާލިއެވެ. ”މިދަނީ ޝިޒްގެ ކުލާސް ކުއްޖެއްގެ ބާތްޑޭ ވީމަ ޕާޓީއަށް. މާމާ ބަލައިލަން. މިއީ މަންމަ ހަދައިދިން ބޮޑު ޕްރެޒެންޓެއް އެ ކުއްޖައަށް ދޭން.” މައުސޫމް އަޑަކުން ޝިޒާ އެހެން ބުނެލުމާއިއެކު ރީޝްގެ ތުންފަތަށް ހިނިތުންވުމެއް ވެރިވެގެން ދިޔައެވެ. ރީޝް އާއި ޝިޒާ ބޭރަށް ނުކުމެލިއިރު ބައިވަރު މީހުންނާއި ދުއްވާ އެއްޗެހި މަގުމަތީގައި ހޭލަމޭލިވެ އުޅުނެވެ. ޝިޒާގެ ކުޑަ އަދި މަޑު އަތްތިލާގައި ހިފާލާއިގެން ރީޝް ދިޔައިރު ކުލާހުގައި ވީ މަޖާ ކަންތަކުގެ ވާހަކަތައް ހުއްޓާނުލައި ދިޔައީ ކިޔާދެމުންނެވެ.\nދަންވަރު އެގާރަ ޖަހަން ގާތްވުމާއިއެކު ޖައިޝް އައިސް ކޮޓަރިއަށް ވަދުމާއިއެކު ރީޝްއަށް ކޮޅަށް ތެދުވެލެވުނެވެ. އަދި ޖައިޝް ބޭލި ގަމީސް ކޮޑުގައި އަޅުވާލުމަށްފަހު ގޮސް ސޯފާގައި އިށީންދެލީ ޖައިޝް ފާހަނާއަށް ވަދުމުންނެވެ. ފަނަރަ މިނެޓް ފާހަނާގައި ހޭދަ ކުރުމަށް ފަހު ޖައިޝް ފާހަނާ އިން ނުކުމެލީ ފެންވަރާ ތާޒާ ވެލައިގެން ހުރެއެވެ.\n”އަހަރެން އެބޮތް ވަރަށް ބޮޑު ވާހަކައެއް ބުނަން.” ބުނަން ނުބުނަން އިނދެފައި ރީޝް އެހެން ބުނެލީ އެނދުމަތީގައި އިށީންދެލި ޖައިޝްއަށެވެ. ނިކަން އަވަހަށް ބުނާށޭ ބުނެ ޖައިޝް އައިސް ރީޝްގެ ގާތު އިށީންދުމާއިއެކު ރީޝް އޭނާގެ ވާހަކަ ފަށިއެވެ. ”އަހަރެންނަށް މިހާތަނަށް އިނގިފައި އޮތް ގޮތުން ދަރިން ބަލަން ޖެހެނީ ހަމައެކަނި ދަރިފުޅުގެ މަންމައަކަށް ނޫން. މަންމައާއި ބައްޕަވެސް ދަރިފުޅު ބަލަން ޖެހޭ. އެކަމު ޖައިޝް ވިސްނާލަބަލަ. ޝިޒްއަށް ފަސް އަހަރު ފުރިގެން އެދިޔައީ ޖައިޝް ހަމައެކަނި ހުކުރު ދުވަހު ބަލައިގެން. މިހުރިހާ ދުވަހު އަހަރެން ޝިޒް މިބެލީ. ހުކުރު ދުވަހު އެކަނި ޝިޒްއަށް ޖައިޝް ފެންނަނީ ވެސް. ހެނދުނު އިރު ނާރަނީހެން އޮފީހަށް ގޮސް ގެޔަށް ތި އަންނަނީ އެގާރަ ޖަހައި އެގާރަ ގަޑި ބައިވާ ފަހުން. ޝިޒް ނިދީމަ. އެދަރިފުޅު ނިދަނީ އޭނާގެ ބައްޕަގެ ވާހަކަ ދައްކަމުން، ބައްޕަ ފެންނާނެ އިރަކަށް އިންތިޒާރު ކޮށްކޮށް އޮއްވަ. ޖައިޝް، އަހަރެންނަކަށް ކެތެއް ނުވާނެ އެކުޑަ ކުޑަ ދަރިފުޅު ދައްކާ ވާހަކަ އަޑު އަހާކަށް. ޖައިޝް ތިކުރާ ކަމަކުން އަހަރެންގެ ހިތް ފަޅައިގެން ދާ ވަރުވޭ. ތި އޮފީހުން ކެނޑިފަ އެހެން ތަނެއްގާ މަސައްކަތް ކުރަން ފަށަންވީނު. އަހަރެމެންނަށް ވަގުތު ދެވޭގޮތަށް.”\nރީޝް ފުން ނޭވާއެއް ދޫކޮށްލާ އޭނާގެ ދެއަތް ދެއަތަށް މޮޑެން ފެށިއެވެ. އިރުކޮޅެއް ވެގެން ދިޔައިރު ވެސް ޖައިޝް އެކައްޗެކޭ ވެސް ނުބުނެއެވެ. ހީވާ ގޮތުން އޭނާ ދިޔައީ ކޮންމެސް ކަމަކާ ވިސްނަމުންނެވެ. އެހެން އިނދެފައި ފުން ނޭވާއެއް އޭނާ ދޫކޮށްލިއެވެ. ”ރީޝް. އަހަރެންވެސް ބޭނުމޭ ދަރިފުޅާ ރީޝް އާ އެކު ވަގުތު ހޭދަކޮށްލަން. ދަރިފުޅު ގޮވައިގެން ދުއްވާލަން ގޮސް ޕާކްތަކަށް ގޮސް ކުޅެ ހަދާލަން. އެކަމު މިކަމުގަ އަހަރެން ކީއްތަ ދެން ކުރާނި. ހެނދުނު ދާ ގޮތަށް އޮފީސް ނިމޭ އިރަށް އަހަރެން މިއަންނަނީ ގެޔަށް. މިއީ ވެސް އަހަރެން ދަރިފުޅަށް ޓަކައި އަދި ރީޝްއަށް ޓަކައި ކުރާ ކަމެކޭ. މިވަރުން އުޅެގެން ކިރިޔާވެސް ރަނގަޅު މުސާރައެއް މިލިބެނީ. ދެން ހިނގާ ނިދަން. މިހާރު ބާރަ ޖަހަނީ އެހެރަ.” ޖައިޝް ގޮސް އެނދުގައި އޮށޯތް އިރުވެސް ރީޝްއަށް ސޯފާގައި އިނެވުނީއެވެ.\n”އެހާ ގިނައިރު މީހަކަށް އޮފީހުގައި އުޅެން ޖެހިދާނެ ހެއްޔެވެ؟ ދުވަހުގެ ބާރަ ގަޑީއިރު އެއްކޮށް އުޅެން ޖެހިދާނެ ހެއްޔެވެ؟ ބުރޭކް ގަޑިވެސް ލިބޭން ނޫން ހެއްޔެވެ؟ ޖައިޝް ދެއްކި ވާހަކަތައް އަހަރެން ގަބޫލު ކުރަން ވީ ހެއްޔެވެ؟ ޖައިޝް އެހެދީ ތެދު ހެއްޔެވެ؟ އޮފީހުގައި އުޅޭ މީހަކަށްވެސް ހުސްވަގުތު ވާނެ ނޫން ހެއްޔެވެ؟”\n✨salaam all. unmeedhu kuran nafu ge mi vaahaka vs kamudhaane kamah. adhi support vs libeyne kamah. kiyaalaafa vaahaka aa medhu dhekey goii bunela dhehchey ingey.\nnext part vs vr avahah up kohla dheynan.\nhaveanice day. stay safe. thank u all✨\nYeyyyy. Sis ge new story eh dhw 💞💞💞💞\nVarah Varah Varah reethi trailer 💞maa sha Allah 💞⚡ speechless💯💯💯💯💯💯💯💯\nCuriously waiting waiting for the first part\nyess livy alhuganduge dhn liyaa new story mi e.. alhey thank u soo much. vr ufaavehjje mi vaahakaige furathama bai vs kamudhiya kan ingunyma.. and livy ge colorful comment kiyaalaafa vs.. thank u thank u so much livy.. and yess keep waiting.. lym livy.. stay safe..\nVarah varah vr vr reethi masha allah… can’t wait to read nxt … curiously waiting… lysm …..take care …#staysafe\nthank u soo much riff.. vr vr ufaavehjje mi vaahaka vs kamudhiyakan ingunyma.. thank u thank u soo much. and yess keep waiting.. u too take care and stay safe. lym\nWooww…adifferent story…. vrh reethi vaane hen heevey… baskoshaaru and sifa kurun thah hama ehvana.. loved it!!🤩🤩👍👍😍❤\nAwwwwwwn very sad story…😥😥😥 It’s really emotional….. But it is awesome… V v v v Salhi…..💕💕💕💕💕💕💕💕💕💕💕 You are great and you are able to deliver every story nicely… I like all of your stories💞💞💞💞💞💞💞💞💞💞💞💞💞💞💞… Hope to see the same effort as before in this story..🌟🌟🌟🌟🌟🌟🌟. Good luck sissssyyyyy… Keep it up…. Love you sissssyyyyy..💜💜💜💜💜💜💜💜💜💜💜.\nalheyy bluebird.. vr vr ufaavehjje bluebird ge colorful comment kiyaalaafa. vr bodu hihyvareh vs libihjje. thank u thank u soo much.. vr ufaavehjje nafu ge konme vaahaka eh vs dear ah kamudhiyae ma. ya bluebird men kahala kudhin thigothah nafu ah support kuran huriyyaa, insha allah vr furihama ah vaahaka genes dheveythw balaanan.. thank u soo much bluebirdd.. lym dearrrr.. stay safe..\nthank u soo much raaya. vr vr ufaavehjje raaya ah mi vaahaka vs kamudhiyae ma. and sifa kurunthah genes dhevunu goii kamudhiyae ma vs. thank u thank u soo soo much.. and nafu v haa vs rythikoh vaahaka genes dheveythw balaanan.. keep waiting for next part.. stay safe.. ly dearr\nMaasha Allah 😍😍😍😍❤\nV reethi mi starting. I hope mi vaahaka ves sis ge kuryge vaahakahaa reethi vaane kamah. And i didn’t think ehaa avhah kiyaalan libeyne kamakah sis ehn buniyma ves. I thought mybe one week or something it will take. But v happy avahah kiyaalan libuniyma. Keep it up sis. Will always support u. Love u ❤❤.\naashko. thank u so so much.. vr vr ufaavehjje aashko ge dhigu dhigu comment kiyaalaafa. ya nafu vr try kuraanan aashko mennah rythi gothah vaahaka genes dhevey thw. adhi kury vaahaka haa rythi vs kurevey thw. insha allah.. aashko men thigothah nafu ah support kuran huriyyaa vr furihama ah genes dheynan.. hehe. sch hulhuven gaaii v maa eku dhn nafu mi vaahaka liyan fashaafa othyma ehaa avahah migenes dhiny. vr ufaavehjje.. thank u very much.. stay safe. lym\nhaadha reehchey feshun😊😍😘\nalhey hiyeh nukuran ehaa avahah kiyaalan libidhaane kamakah vx🙂😉\nvarah varah reethi vaanehen heevanee mi story vx😘😘\nAslu kairaa akah neyge sis ge new story eh up vefa in kameh\nehn ve thankolheh lahun mi cmnt eh kohlevuny vx😢😢\nBut im soooo happy sis ge new story eh kiyaalan libuny ma😀\n🙂Stay safe siss🙃\nkairaa.. nafu hama inthizaaru ga mihury kairaa ge commentakah.. finally dhigu dhigu ehaama colorful comment eh kiyaalan libihjje. vr vr ufaavehjje. thank u soo much kairaa. ya kairaa men thigothah nafu ah support kuran huriyyaa hama hiyy varaaeku nafu vr furihama vaahaka genea dhevey thw balaanan. insha allah. its ok dear. fahun comment kohlyma vs nafu vr ufaavehjje. thank u thank u so so much. lym.. u too stay safe\nWhat id ur age Nafu\nadhi 15.. kyhve thihen thi ehy airaa??\nJust asking cux the both stories, i mean first story and this stories two parts kiyaalaafa hieh nuvey 15year ge kuhjjeh liyefa in ehcheh heneh💗. U made me speechless little sis🤐🤐. I thought the story is written by someone older like above 18🤔. I must say u hav got talent❤❤.\nKurin nimun vaahaka ves v reethi mi vaahaka ves v v v reethi..😍Maasha Allah. 😍😍\nIt’s Alika actuallyecomment ga Airaa eanii auto type vefa☺\nalheyyy vr vr vr vr ufaavehjje alika sis ge comment kiyaalaafa. aslu vs alhugandu vr ufaavehjje. thank u thank u so so much alika sis. thi dhigudhigu loabi commentun alhugandah vr bodu hiyvareh libigen higahjje. vr bodu supporteh libihjje. once again thank u sooooooooo much sis.. it meansalot.. alhugandu unmeedhu kuran sis ge support alhugandah libeyn kamah. vr happy vehjje alhuganduge kuryge vaahaka kiyaalikan ingunyma vs. adhi kamudhiyae ma vs. stay safe.\nnafu you are the same age as my sis ……………………\nbut my sis dont like writing stories or anything else …………………….😒😒\nanyway 😃😄😊😌😏😌you are much different and i gotta admit it that you areaone ofakind\napplauds for nafu\nchimmy hurihaa kudin ehgotheh nuvaane dhw. eki kudhin like vaani eki kanthah kuran. maybe your sister is keen on some other work..\nalheyy thank u soo much chimmy. vr vr ufaavehjje. it meansalot.. vr ufaavehjje story vs kamudhiyae ma.. heheh thank u thank u\nއެހެނިހެން July 12, 2013


SunOnline: ނާޒިމްގެ މައްސަލަ ބަލަން ކްރިމިނަލް ކޯޓުގެ މައްޗަށް އަމުރެއް ނެރެދިނުމަށް އެދިއްޖެ\nނާޒިމްގެ މައްސަލަ ބަލަން ކްރިމިނަލް ކޯޓުގެ މައްޗަށް އަމުރެއް ނެރެދިނުމަށް އެދިއްޖެ\nއަހްމަދު އާޒިފް 08 Jan 2013, 11:32\nރައްޔިތުންގެ މަޖިލީހުގެ ނައިބް ރައީސް އަހުމަދު ނާޒިމްގެ މައްޗަށް ޖިނާއީ ދައުވާ ކުރެވޭނެ ތަނެއް ނެތްކަމަށް ކަނޑައަޅައި ކްރިމިނަލް ކޯޓުން ކުރި ހުކުމް ބާތިލް ކުރުމަށް ދައުލަތުން ހައިކޯޓުގައި އެދިއްޖެ އެވެ.\nދައުލަތުން އެގޮތަށް އެދިފައި ވަނީ ނާޒިމްގެ މައްޗަށް ދައުވާ ކޮށް ކްރިމިނަލް ކޯޓަށް ހުށަހެޅި މަކަރާއި ހީލަތް ހެދުމުގެ ތިން މައްސަލައިގައި ވެސް އޭނާގެ މައްޗަށް ޖިނާއީ ދައުވާ ކުރެވޭނެ ތަނެއް ނެތްކަމަށް ކަނޑައަޅައި ކްރިމިނަލް ކޯޓުން ކުރި ހުކުމް އިސްތިއުނާފު ކުރުމުން މިއަދު ހައިކޯޓުގައި ބޭއްވި ޝަރީއަތުގެ މަޖިލީހުގަ އެވެ.\nމިއަދުގެ ޝަރީއަތުގެ މަޖިލީހުގައި ދައުލަތުގެެ ވަކީލު ވިދާޅުވީ ނާޒިމްގެ މައްޗަށް ދައުވާ ކޮށް ދައުލަތުން ކްރިމިނަލް ކޯޓަށް ހުށަހެޅި މަކަރާއި ހީލަތް ހެދުމުގެ މައްސަލަތައް އެ ކޯޓުން ބަލާފައި ވަނީ ޖިނާއީ މައްސަލަތައް ބެލުމުގައި އަމަލުކުރާ އުސޫލާއި ޚިލާފަށް ކަމަށެވެ. އަދި މައްސަލަ ނިންމި އިިރު ނާޒިމްގެ މައްޗަށް ދައުވާ ސާބިތުކުރުމަށް ދައުލަތުން ހުށަހެޅި އެއްވެސް ހެއްކަކަށް ކްރިމިނަލް ކޯޓުން ރިއާޔަތް ކޮށްފައި ނުވާކަމަށް ވެސް ދައުލަތުގެ ވަކީލު ވިދާޅުވި އެވެ.\nއެ މައްސަލަ ކްރިމިނަލް ކޯޓުން ނިންމާފައި ވަނީ ގާނޫނު އަސާސީގައި ތަފާތު ނުކުރުމަށް ބުނެފައި އޮންނަ އޮތުމާ ޚިލާފަށް ކަމަށާއި، ތަޖުރީމް ނުކުރެވޭނެ ކަމަށް ކަނޑައަޅައި ނިންމި ނިންމުމަކީ އާންމުކޮށް އަމަލު ކުރަމުންދާ އުސޫލާ ޚިލާފަށް ނިންމި ނިންމުމެއް ކަމަށް ވެސް ދައުލަތުގެ ވަކީލު ވިދާޅުވި އެވެ. އެހެންކަމުން ނާޒިމްގެ މައްޗަށް ޖިނާއީ ދައުވާ ކުރެވޭނެ ތަނެއް ނެތްކަމަށް ކަނޑައަޅައި ކްރިމިނަލް ކޯޓުން ކުރި ހުކުމް ބާތިލް ކުރުމަށް ފަހު އެ މައްސަލަ އަލުން ބެލުމަށް ކްރިމިނަލް ކޯޓުގެ މައްޗަށް އަމުރުކޮށްދިނުމަށް ވެސް ދައުލަތުން ވަނީ މިއަދު އެދިފަ އެވެ.\nމިއަދުގެ ޝަރީއަތުގެ މަޖިލީހުގައި ނާޒިމް ވަނީ ދައުލަތުގެ ވާހަތަކަށް އިންކާރުކޮށްފަ އެވެ. ނާޒިމްގެ ގާނޫނީ ވަކީލު ވިދާޅުވީ ދައުލަތުން އެ މައްސަލަ އިސްތިއުނާފުކޮށްފައި ވަނީ ދޮގެއްގެ މައްޗަށް ބިނާކޮށް ކަމަށެވެ. އަދި ޖިނާއީ މައްސަލަތުގައި ފުރިހަމަކުރަން ޖެހޭ ޕްރޮސީޖާތައް ފުރިހަމަ ނުކޮށް އެ މައްސަލަ ނިންމާފައިވާކަމަށް ދައުލަތުން ބުނާއިރު، ކްރިމިނަލް ކޯޓުގެ ޝަރީއަތުގެ މަޖިލީހުގައި ދައުލަތުން ދައްކަންޖެހޭ ވާހަކަތައް ދެއްކުމަށް ފުރުސަތު އަރުވާފައިވާކަމަށް ވެސް ނާޒިމްގެ ވަކީލު ވިދާޅުވި އެވެ.\nދައުލަތުން ހުށަހެޅި ހެކީން ޝަރީއަތަށް ހާޒިރުކޮށް ހެކިބަސް ނަގާފައި ނުވާކަމަށް ދައުލަތުން ބުނާއިރު ހެކީން ހާޒިރުކޮށްފައި ނުވަނީ ދައުލަތުން ހުށަހެޅި ހެކީންނަކީ އަދުލުވެރި ހެކީންނަށް ނުވާތީ ކަމަށް ވެސް ނާޒިމްގެ ވަކީލު ވިދާޅުވި އެވެ.\nކުރީގެ އެޓޯލްސް މިނިސްޓްރީއަށް ބަނދަރު ބައްތިތަކެއް ގަތް މައްސަލައިގައި ނާއިމްގެ މައްޗަށް ދައުވާ ކުރީ، 220 ބަނދަރު ބައްތިތައް ގަތުމަށް ކުރީގެ އެޓޯލްސް މިނިސްޓްރީން އިއުލާން ކުރުމުން ބައެއް ކުންފުނިތަކަށް ނޭގި އެކުންފުނިތަކުގެ ނަމުގައި ނާޒިމްގެ މެނޭޖިން ޑިރެކްޓަރު ކަމުގެ ދަށުން ހިންގާ ނަމިރާ އިންޖިނިއަރިންގެ މުވައްޒަފުން ބޭނުންކޮށްގެން ބިޑު ހުށަހަޅާފައިވާ ކަމަށް ތުހުމަތު ކޮށެވެ.\nކުރީގެ އެޓޯލްސް މިނިސްޓްރީއަށް 15000 ގައުމީ ދިދަ ގަތް މައްސަލައިގައި ދައުވާ ކޮށްފައި ވަނީ ދިދަ ގަތުމަށް އެޓޯލްސް މިނިސްޓްރީން ކުރި އިއުލާނަކާ ގުޅިގެން ވުޖޫދުގައި ނެތް ކުންފުނިތަކެއްގެ ނަން ބޭނުންކޮށްގެން އެތަންތަނުގެ ނަމުގައި ނަމިރާގެ މުވައްޒަފުން ބޭނުންކޮށްގެން އެސްޓިމޭޓް ހުށަހަޅައި އެ ޕްރޮޖެކްޓް މަކަރާއި ހީލަތުން ކާމިޔާބުކޮށްފައިވާ ކަމަށް ތުހުމަތު ކޮށެވެ. އަދި ކުރީގެ އެޓޯލްސް މިނިސްޓްރީއަށް ގަތް ސައުންޑް ސިސްޓްމްގެ މައްސަލައިގައި ދައުވާކޮށްފައި ވަނީ އަތޮޅުތަކުގެ މިސްކިތްތަކަށް ބޭނުންވާ ސައުންޑު ސިސްޓަމްތައް ގަތުމަށް ކުރީގެ އެޓޯލްސް މިނިސްޓްރީން އިއުލާން ނުކުރަނީސް، އިއުލާންކުރި ކަމަށް ދޭހަވާ ގޮތަށް ނާޒިމްގެ ހިއްސާ އޮންނަ ތިން ކުންފުންޏެއްގެ ނަމުގައި، ނޭޒާ އެންޓަޕްރައިޒަސް ގެ މުވައްޒަފުން ބޭނުންކޮށްގެން އެސްޓިމޭޓް ހުށަހަޅައި މަކަރާއި ހީލަތުން އެ ބިޑް ކާމިޔާބުކޮށްފައިވާ ކަމަށް ތުހުމަތު ކޮށެވެ.\nއެ މައްސަލަތައް ބެލުމަށް ފަހު ކްރިމިނަލް ކޯޓުން ކުރި ހުކުމްގައި ބުނަނީ ދައުވާގެ އަސްލު ބިނާވެފައިވާ ކަންތައްތައް ކޮށްފައި ވަނީ ކުންފުނީގެ މުވައްޒަފުންކަން ތަހުގީގު ބަޔާންތަކުން އެނގޭ އިރު، އެފަރާތްތަކުގެ މައްޗަށް ދައުވާ ނުކޮށް، އަދި ދައުވާގައި ބުނާ ކަންތައް އަމަލީ ގޮތުން ކުރި މީހުން ހެކީންގެ ގޮތުގައި ބަލައިގަނެ ކުންފުނީގެ މެނޭޖިން ޑައިރެކްޓަރު ނާޒިމްގެ މައްޗަށް ފަރުދީގޮތުން ދައުވާ ކޮށްފައިވާ ކަމަށެވެ. އަދި އެ މައްސަލައިގެ ތަހުގީގަށް ލިބިފައިވާ މައުލޫމާތު ތަކަށް ޝަރީއަތުން ރިއާޔަތް ކުރާއިރު، އެ މައްސަލައިގައި ނާޒިމް ކޮށްފައިވާ ކަންތައްތަކަކީ ގަނޫނީގޮތުންނާއި ޝަރުއީ ގޮތުން ތަޖުރީމް ކުރެވޭވަރުގެ ކަންތައްތަކެއް ނޫން ކަމަށްވެސް ހުކުމުގައިވެ އެވެ.


Maabandu Dhuvas varu Ramazan Mahuge Roadha Dhookohlevidhaane tha? | Dhiislam\nމާބަނޑު ދުވަސްވަރު ރަމަޟާންމަހުގެ ރޯދަ ދޫކޮށްލެވިދާނެތޯ؟\nޑރ. މުޙައްމަދު ޢިޔާޟު ޢަބްދުއްލަތީފް މެއި 26, 2018\nމާބަނޑު އަންހެނުންނަކީވެސް އެހެން މީހުން ފަދައިން ރޯދަ ހިފަން ޖެހޭ މީހެކެވެ. ނަމަވެސް އެކަމަނާގެ އަމިއްލަ ނަފްސަށް ނުވަތަ ބަނޑުގައިވާ ދަރިފުޅަށް ގެއްލުމެއް ވެދާނެ ކަމަށް ބިރުގަންފިނަމަ ރޯދަ ދޫކޮށްލުން ހުއްދަވެގެންވެއެވެ. (وَعَلَى الَّذِينَ يُطِيقُونَهُ فِدْيَةٌ طَعَامُ مِسْكِين) މި އާޔަތުގެ ތަފްސީރުގައި އިބްނު ޢައްބާސް- ރަޟިޔަﷲ ޢަންހު- ވިދާޅުވެފައިވެއެވެ. "މިއާޔަތުގައި މިވަނީ މުސްކުޅިންނާއި ބަލި މީހުންނަށް ރުޚްޞަތެއް ދެއްވާފައެވެ. އެމީހުންނަށް ރޯދަ ހިފުމުގެ ކުޅަދާނަކަން ލިބިގެން ނުވާ ނަމަ ރޯދަ ދޫކޮށްލުމަށް ފަހު ކޮންމެ ރޯދަ އަކަށް މިސްކީނަކަށް ކާންދޭނީއެވެ. ކިރުމައި މީހާ އާއި މާބަނޑު އަންހެނުންވެސް އެކަނބަލުންގެ ދަރިފުޅަށް ގެއްލުމެއް ވެދާނެކަމަށް ބިރުން ރޯދަ ދޫކޮށްލައިފިނަމަ އެރޯދައިގެ ބަދަލުގައި މިސްކީނަކަށް ކާންދޭނީއެވެ".\nމާބަނޑު އަންހެނުން ބައެއް ފަހަރު ރޯދަ ވިއްލުން ހުއްދަވެގެންވާ ޙާލަތު އާދެއެވެ. އަދި އަނެއްބައި ފަހަރު ރޯދަ ވިއްލުން ވާޖިބު ވެގެންވާ ޙާލަތު އާދެއެވެ. އަދި އަނެއްބައި ފަހަރު ރޯދަ ވިއްލުން ޙަރާމް ވެގެންވާ ޙާލަތުވެސް އާދެއެވެ. އެކަމުގެ ތަފްޞީލް ތިރީގައި މިވަނީއެވެ.\nރޯދަ އަށް ހުރުމުގެ ސަބަބުން މާބަނޑު އަންހެނާ އަށް އުނދަގޫވާނަމަ، ދަރިފުޅަށް ގެއްލުމެއް ނުވީނަމަވެސް ރޯދަ ދޫކޮށްލުން ހުއްދަވެގެންވެއެވެ.\nރޯދަ އަށް ހުރުމުގެ ސަބަބުން މާބަނޑު އަންހެނާ އަށް ނުވަތަ ބަނޑުގައިވާ ދަރިފުޅަށް ގެއްލުމެއް ވެދާނެކަމަށް ބިރު ހީވެއްޖެނަމަ ރޯދަ ދޫކޮށްލުން ވާޖިބު ވެގެންވެއެވެ.\nރޯދަ އަށް ހުރުމުން އެއްވެސް ކަހަލަ އުނދަގުލެއް ނުވާނަމަ ރޯދަ ދޫކޮށްލުން ޙަރާމްވެގެންވެއެވެ.\nފަޟީލަތުއް ޝައިޚް ބިން ބާޒް -ރަޙިމަހުﷲ- ވިދާޅުވެފައިވެއެވެ.\n"މާބަނޑު އަންހެނުންނާއި ކިރުމައިންގެ ޙުކުމަކީ ބަލި މީހުންގެ ޙުކުމެވެ. ރޯދަ އަށް ނުހުރެވޭ ވަރުވެއްޖެނަމަ ރޯދަ ދޫކޮށްލާނީއެވެ. އަދި ގެއްލުނު ރޯދަތައް އެހެން ދުވަސްތަކެއްގައި ގަޟާ ކުރާނީއެވެ. ބައެއް ޢިލްމުވެރިން ދެކިލައްވާ ގޮތުގައި އެރޯދަ ގަޟާ ކުރާކަށް ނުޖެހެއެވެ. އޭގެ ބަދަލުގައި މިސްކީނަކަށް ކާން ދިނުމުން ފުދޭނެއެވެ. ނަމަވެސް އެއީ މަރްޖޫޙު ބަލިކަށި ރައުޔެކެވެ. ރަގަޅު ގޮތަކީ ދަތުރުވެރިންނާއި ބަލިމީހުން ފަދައިން މާބަނޑު އަންހެނުންނާއި ކިރުމައިންވެސް ރޯދަ ގަޟާ ކުރަން ޖެހޭނެ ކަމެވެ. ސޫރަތުލް ބަގަރާގެ 184 ވަނަ އާޔަތުގައި މާތް ﷲ ވަޙީ ކުރައްވާފައިވަނީ މިފަދައިންނެވެ. (فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ) މާނައަކީ: " ފަހެ، ތިޔަބައިމީހުންގެ ތެރެއިން ބަލިވެއުޅޭ މީހާ ނުވަތަ ދަތުރެއްގެ މަތީގައިވާ މީހާ (رمضان މަހުގެ ރޯދަ ދޫކޮށްލައިފިނަމަ) އެހެން ދުވަސްތަކަކުން އެ عدد ހަމަކުރުން ހުށްޓެވެ". މިކަމަށް ދަލީލު ލިބޭ އަނެއް ދަލީލަކީ އަނަސް ބިން މާލިކުލް ކަޢްބީ- ރަޟިޔަﷲ ޢަންހު- ގެ ރިވާޔަތެވެ. (إِنَّ اللَّهَ وَضَعَ عَنِ الْمُسَافِرِ الصَّوْمَ وَشَطْرَ الصَّلاَةِ ، وَعَنِ الْحُبْلَى وَالْمُرْضِعِ )މާނައަކީ: "ހަމަކަށަވަރުން ދަތުރުވެރިންނަށް ރޯދަ އާއި ނަމާދުގެ ދެބައިކުޅަ އެއްބައި މާތް ﷲ ލުއިކޮށްދެއްވައިފިއެވެ. ހަމައެފަދައިން ބަނޑު ބޮޑު އަންހެނުންނާއި ކިރުމައިންނެވެ".\n1 އޯގަސްޓް, 2013 | 11:40\nމިސްކީނުންނަކި ކޮބާތޯ ކާންދިނުމުގެ ބަދަލުގައި ފައިސާ ދެވިދާނެތޯ.. ވަރަށް އިހުތިރާމާއެކު އެދެން އަޅުގަނޑަށް މިކަށް ސާފުކޮށްދެއްވާތޯ؟


Masthuvaathakehchaa eku Kulhudhuffushin Zuvaanunthakeh hayarukohfi\nމަސްތުވާތަކެއްޗާއެކު ކުޅުދުއްފުށިން ޒުވާނުންތަކެއް ހައްޔަރުކޮށްފި\nމަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ކުޅުދުއްފުށީގައި ފުލުހުން ހިންގި އޮޕަރޭޝަނެއްގައި4ޒުވާނަކު ހައްޔަރުކޮށްފި އެވެ.\nކުޅުދުއްފުށީ ޕޮލިސް ސްޓޭޝަނާއި އިންޓެލިޖެންސް ގުޅިގެން މިއަދު ހެނދުނު ހިންގި މި އޮޕަރޭޝަނުގައި މަސްތުވާތަކެއްޗާއެކު ހައްޔަރުކޮށްފައިވަނީ 18 އަހަރުން ދަށުގެ ކުއްޖަކާއި 21 އަހަރުގެ މީހަކާއި 22 އަހަރުގެ މީހެއްގެ އިތުރުން 26 އަހަރުގެ މީހެއްކަމަށް ފުލުހުން ހާމަކުރެ އެވެ.\nމި މީހުން ހައްޔަރުކޮށްފައިވަނީ ކުޅުދުއްފުށީގައި މަސްތުވާތަކެތި ގެންގުޅެ މަސްތުވާތަކެތި ބޭނުންކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާއި ގުޅިގެން މިއަދު 06:00 ހާއިރު ހިންގި އޮޕަރޭޝަނެއްގައި ކަމަށް ޕޮލިހުން ހާމަކުރެ އެވެ.\nކޯޓު އަމުރެއްގެ ދަށުން މިމީހުން ހައްޔަރުކޮށް މި މީހުން ދިރިއުޅޭ ގެ ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި ނުވަ ރަބަރު ޕެކެޓު ފެނިފައިވާކަމަށް ވެސް ޕޮލިހުން ހާމަކުރެ އެވެ. އަދި މިމައްސަލަ ކުޅުދުއްފުށީ ފޮލިސް ސްޓޭޝަނުން ދަނީ ތަހުގީގުކުރަމުންނެވެ.


Rohingyage muslimunnah kuraa aniyaa aa dhekolhah furathama nukuiy...\nރޮހިންގާގެ މުސްލިމުންނަށް ކުރާ އަނިޔާއާ ދެކޮޅަށް ފުރަތަމަ ނުކުތް އިސްލާމީ ގައުމަކީ ދިވެހި ރާއްޖެ\n2 އަހަރު,3ހަފްތާ,6ދުވަސް, 11 ގަޑި, 30 މިނެޓް, 27 ސިކުންތު ކުރިން 4230ޝަހީދާ އަބްދުﷲ ސައީދު\nރޮހިންގާގެ މުސްލިމުންނާއެކު ދިވެހި ސަރުކާރާއި ރައްޔިތުން ތިބިކަން ރަމްޒުކޮށްދޭ ފޮޓޯއެއް\nރޮހިންޖާ މުސްލިމުންނާ ދެކޮޅަށް ހިންގާ އަނިޔާވެރި އަމަލުތަކާ ދެކޮޅަށް އިސްލާމީ ގައުމުތަކުގެ ތެރެއިން ފުރަތަމަ ތެދުވި ގައުމަކީ ދިވެހި ރާއްޖެ ކަމަށް ހޯމްމިނިސްޓްރީގެ ޑެޕިއުޓީ މިނިސްޓަރ އަހުމަދު ސިއްދީގު ވިދާޅުވެއްޖެއެވެ.\nޗެނަލްތާޓީންގެ ނަނާ ހުވަފެން ޕްރޮގްރާމްގައި ވާހަކަ ދައްކަވަމުން ހޯމްމިނިސްޓްރީގެ ޑެޕިއުޓީ މިނިސްޓަރ އަހުމަދު ސިއްދީގު ވިދާޅުވީ ދިވެހި ސަރުކާރުން ރޮހިންޖާގެ މުސްލިމުންނާ މެދު އިންސާނިއްޔަތުކަން ނެތްކަން ދޭހަވާ ގޮތައް ހަގީގަތާ ޚިލާފް ވާހަކަ ބަޔަކު ދައްކަމުންދާކަމަށެވެ. ނަމަވެސް ރޮހިންޖާ މުސްލިމުންނާ މެދު މިޔަންމާ ސަރުކާރުން ހިންގަމުންދާ ލާއިންސާނީ އަމަލުތައް ކުށްވެރިކޮށް، ފިޔަވަޅު އެޅި ފުރަތަމަ މުސްލިމު ގައުމަކަށް ދިވެހި ރާއްޖެ ވެގެންދާނެ ކަމަށް ސިއްދީގު ވިދާޅުވިއެވެ.\nސިއްދީގު ވިދާޅުވީ އަމިއްލަ މަސްލަހަތުގެ މައްޗަށް ރޮހިންޖާ މުސްލިމުންގެ މަސްލަހަތު އިސްކުރުމަށްޓަކާ ދިވެހި ދައުލަތުން އެގައުމާއެކު އޮތް ވިޔަފާރީގެ ގުޅުން ކަނޑާލުމަކީ ރައީސް ޔާމީން އެޅުއްވި ރަގަޅު ފިޔަވަޅެއް ކަމަށެވެ.\nމިޔަންމާއިން ރާއްޖެއަށް އަގު ހެޔޮކޮށް މުދާ އެތެރެކުރެވޭކަން ފާހަގަކުރައްވާ ސިއްދީގު ވިދާޅުވީ އެގައުމުން ރާއްޖެއަށް އަގުހެޔޮކޮށް ހަނޑޫ ވެސް އެތެރެކުރެވޭ ކަމަށެވެ. ނަމަވެސް މުސްލިމުންނަށް އަނިޔާކުރާ ބަޔަކަށް ފައިސާ ދީފިނަމަ، އެފައިސާ ހަރަދުކުރާނީ ވެސް މުސްލިމުންނަށް އަނިޔާކުރުމަށް ކަމަށް ގަބޫލުކުރާތީ މިޔަންމާގެ ސަރުކާރާއެކު އޮތް ވިޔަފާރީގެ ގުޅުން ކަނޑާލީ ކަމަށް ވިދާޅުވިއެވެ.\nސިއްދީގު ވިދާޅުވީ މިޔަންމާގެ މުސްލިމުންނަށް އެހީވުމަށް ސަރުކާރުން ކަމެއް ނުކުރާކަމަށް ބުނެ، ބައެއް ދިވެހިން ބޭރުގެ ގައުމުތަކުގައި ރާއްޖެ ބަދުނާމް ކުރަމުންދާއިރު، މިހާރު ވެސް ސަރުކާރުން ޓެލެތޯން ވެސް ބާއްވަމުންދާ ކަމަށެވެ. ނަމަވެސް ސަރުކާރާ ގުޅިގެން އެއްވެސް ކަމެއް ކުރުމުގެ ވިސްނުން އިދިކޮޅު ފަރާތްތަކުން ނުގެންގުޅޭ ކަމަށް އޭނާ ވިދާޅުވިއެވެ.\nމީގެއިތުރުން ސިއްދީގު ވިދާޅުވީ އަންނަ ހޮނިހިރު ދުވަހު އިސްލާމިކް މިނިސްޓްރީގެ ފަރާތުން ބާއްވާ ޓެލެތޯންއެއް އިސްލާމީ މަރުކަޒުގެ ހޯލްތެރޭގައި އޮންނާނެ ކަމަށެވެ. އަދި މިޓެލެތޯނަކީ ހުރިހާ ރައްޔިތުންނަށް ހުޅުވާލައިގެން ބާއްވާ ޓެލެތޯނެއް ކަމަށާއި، ޓެލެތޯންއިން ލިބޭ ހުރިހާ ފައިސާއަކާ ތަކެއްޗެއް ދިވެހި ރެޑްކްރެސެންޓް މެދުވެރިކޮށް، ރޮހިންޖާ ފަންޑަށް ޖަމާކުރާނެ ކަމަށް ސިއްދީގު ވިދާޅުވި އެވެ.\nމިޔަންމާގެ ރަޚީން ސްޓޭޓުގައި ހިންގަމުންދާ އިންސާނިއްޔަތާއި ޚިލާފް އަމަލުތަކާއި ގުޅިގެން އެގައުމު ދޫކޮށް، ބަންގްލަދޭޝްއަށް ހިޖުރަ ކުރި މީހުންގެ އަދަދު މިހާރު ވަނީ ހަތަރު ލައްކައަށް އަރާފައެވެ.\nކުއްލިއަކަށް ރޯނު އެދުރު ގިނަވުން!\n1 އަހަރު ކުރިން 573 0\nޖީ.އެމް.އާރް އެއަރޕޯޓް އަނބުރާ ހޯދުމަށް ފަހު ގެނައި ތަރައްޤީ\n1 އަހަރު ކުރިން 373 0\nމިސަރުކާރުގެ ދަރަނީގެ ވާހަކަ ދެއްކުމުގެ ހައްގު ކުރީގައި ވެރިކަންކުރެއްވި ބޭފުޅުންނަކަށް ނެތް: ރައީސް\n1 އަހަރު ކުރިން 393 0\nނަޝީދުގެ ވަކިތަކުން އެމްޑީޕީ ސަލާމަތްކުރުން\n1 އަހަރު ކުރިން 411 0


ރައީސުލްޖުމްހޫރިއްޔާ ޔަމަކީ ކޯ ލިމިޓެޑްގެ ރައީސާ ބައްދަލުކުރައްވައިފި - The President's Office\nރައީސުލްޖުމްހޫރިއްޔާ ޔަމަކީ ކޯ ލިމިޓެޑްގެ ރައީސާ ބައްދަލުކުރައްވައިފި\n23 އޮކްޓޫބަރު 2019، ރިފަރެންސް: 2019-837\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިހާރު ޖަޕާނަށް ކުރައްވަމުން ގެންދަވާ ދަތުރުފުޅުގައި ޔަމަކީ ކޯ ލިމިޓެޑްގެ ރައީސް ،ޔޮޝިހިރޯއާ ބައްދަލުކުރައްވައި މަސްވެރިކަމާބެހޭ ދާއިރާއިން ރާއްޖެއަށް އިންވެސްޓްމަންޓްގެ ފުރުޞަތުތައް އިތުރުކުރުމާ ބެހޭގޮތުން މިއަދު މަޝްވަރާކުރައްވައިފިއެވެ.\nމި ބައްދަލުކުރެއްވުމުގައި ޔަމަކީގެ ރައީސްގެ އިތުރުން އެކުންފުނީގެ ސީނިއަރ މެނޭޖުމަންޓުގެ ބޭފުޅުން ބައިވެރިވެ ވަޑައިގެންނެވިއެވެ. އައްޑޫގައި ހުންނަ "ޔުއަރ މޯލްޑިވިއަން އައްޑޫ ކަޓުސުސުއޮބުޝި ޕްރައިވެޓް ލިމިޓެޑް" އަކީ ޔަމާކީ ކޯ ލިމިޓެޑްގެ ސަބްސިޑަރީ ކުންފުންޏެކެވެ. އައްޑޫގައި ހުންނަ މި ފެކްޓްރީން "ކަޓުސުއޮބުޝި" އުފެއްދުމަށް ރާއްޖޭގެ މަސްވެރިންގެ އަތުން އަހަރަކު 200 ވަރަކަށް ޓަނުގެ މަސް ގަނެއެވެ.


ސުވެނިއަރ ޑިއުޓީ ފްރީ ފިހާރައިގައި ދިވެހި އުފެއްދުންތައް ވިއްކުމުގެ ފުރުޞަތު ހުޅުވާލައިފި ސުވެނިއަރ ޑިއުޓީ ފްރީ ފިހާރައިގައި ދިވެހި އުފެއްދުންތައް ވިއްކުމުގެ ފުރުޞަތު ހުޅުވާލައިފި\nސުވެނިއަރ ޑިއުޓީ ފްރީ ފިހާރައިގައި ދިވެހި އުފެއްދުންތައް ވިއްކުމުގެ ފުރުޞަތު ހުޅުވާލައިފި\nދިވެހި އުފެއްދުންތަކެއް / މިތަކެތި މާރކެޓްކުރުމަށް ގިނަ މަސައްކަތްތަކެއް ދަނީ ކުރަމުން\nބިޒްނަސް ސެންޓަރ ކޯޕަރޭޝަން، ބީސީސީން ވެލާނާ އިންޓަނޭޝަނަލް އެއަރޕޯޓްގައި ހުޅުވަން ހަމަޖެހިފައިވާ ސްވެނިއަރ ޑިއުޓީ ފްރީ ފިހާރައިގައި ތަކެތި ވިއްކަން ބެހެއްޓުމަށް ބޭނުންވާ ފަރާތްތަކަށް އެފުރުސަތު ހުޅުވާލައިފިއެވެ.\nމިއީ ދިވެހި އަތްތެރި މަސައްކަތް ކުރައްވާ ދިވެހިންނަށް އަމާޒުކޮށްގެން ސަރުކާރުގެ ކުދި އަދި މެދު ފަންތީގެ ސިޔާސަތުގެ ދަށުން އެފަދަ ވިޔަފާރިތައް ކުރިއެރުވުމުގެ މަގްސަދުގައި އަދި އެފަދަ ފަރާތްތަކަށް ތަކެތި ވިއްކަން ފަހި މާހައުލެއް ގާއިމު ކުރުމުގެ ގޮތުން ބީސީސީން ކުރަން ނިންމާފައިވާ ކަމެކެވެ. މިއީ ދިވެހި އުފެއްދުންތެރިކަމާއި ދިވެހީންގެ ހުނަރުވެރިކަން ބޭރު ދުނިޔެއަށް ދައްކާލުމަށް ލިބޭ ރަނގަޅު ފުރުސަތެއްގެ ގޮތުގައި ބީސީސީން ދެކެއެވެ.\nމިކަމަށް ޝައުގުވެރިވާ ފަރާތްތަކުން އަންނަ މަހުގެ ތިންވަނަ ދުވަހުގެ މެންދުރުފަހު ތިނެއްގެ ކުރިން މިކަމަށް އެދި ޕްރޮޕޯސަލްއާއި އެހެނިހެން ލިޔެކިއުންތައް، ސަކީނާ މަންޒިލް3ވަނަ ފަންގިފިލާ ހުންނަ ބީސީސީގެ އޮފީހަށް ހުށަހެޅޭނެކަމަށް ބީސީސީން ބުނެއެވެ.


ﷲ އާމެދު ދޮގުހެދުމުގެ ނުބައިކަން – Sheikh Fikree Sheikh Fikree\nދޮގު ހެދުމަކީ ނުބައިވެގެންވާ ފާފައެކެވެ. ދޮގުގެ ތެރެއިންވެސް އެންމެ ނުބައިކަން ބޮޑު އެއްކަމަކީ މާތް ﷲ އާމެދު ތިމާއަށް ނޭނގޭ އެއްޗެއް ބުނުމެވެ. ނުވަތަ އެކަމުގައި ތިމާއަށް ޢިލްމު ލިބިފައިނުވާ ކަމެއްގައި ބަސްބުނުމެވެ. މާތް ﷲ ގެ މައްޗަށް ދޮގުބަސްތަކެއް ބުނެ ދޮގުހެދުމެވެ.\nމިކަމުގެ ނުބައިކަންކަން ބަޔާންކުރައްވައި އެއިލާހު ވަޙީ ކުރައްވާފައިވެއެވެ. “فَمَنْ أَظْلَمُ مِمَّن كَذَبَ عَلَى اللَّهِ وَكَذَّبَ بِالصِّدْقِ إِذْ جَاءهُ أَلَيْسَ فِي جَهَنَّمَ مَثْوًى لِّلْكَافِرِينَ” (الزمر: 32) މާނައީ: “ފަހެ، ﷲ އާމެދު ދޮގުހަދައި، އަދި ޙައްޤުވެގެންވާ ތެދު އެމީހެއްގެގާތަށް އައިހިނދު، އެ ދޮގުކުރި މީހަކަށްވުރެން، އަނިޔާވެރިކަންބޮޑީ ކާކުހެއްޔެވެ؟ ކާފިރުން ތިބޭނޭތަނެއް ނަރަކައިގައި ނުވޭ ހެއްޔެވެ؟”\nމާތް ﷲ އާމެދު ދޮގު ހެދުމުގެ އެއްތައް ވައްތަރުތަކެއް ވެއެވެ. އޭގެ ތެރެއިން ބައެއް ކަންކަމަކީ މިއަދު އަޅުގަނޑުމެންގެ މުޖްތަމަޢުންވެސް ފެންނަ ކަންކަމެވެ. އެފަދަ ދޮގުތަކުގެ ތެރެއިން ބައެއް ކަންކަން ފާހަގަކޮށްލާނަމެވެ.\nމާތް ﷲ އަށް ޝިރުކު ކުރުމަކީ އެންމެ ނުރައްކާތެރި، ނުބައިވެގެންވާ ފާފައެކެވެ. ޝިރުކު ކުރުންމަތީ ދެމިހުރެ، އެކަން ދޫކޮށްލައި ތައުބާ ނުވެ މަރުވެއްޖެ މީހަކީ އާޚިރަތުގައި ނަރަކަ ވަންތަވެރިއެކެވެ. އަދި އެ މީހެއްގެ ފާފަ ދުވަހަކުވެސް ނުފުއްސަވާނޭ މީހެކެވެ.\nމާތް ﷲ ވަޙީކުރައްވާފައި ވެއެވެ. “إِنَّ اللّهَ لاَ يَغْفِرُ أَن يُشْرَكَ بِهِ وَيَغْفِرُ مَا دُونَ ذَلِكَ لِمَن يَشَاءُ وَمَن يُشْرِكْ بِاللّهِ فَقَدِ افْتَرَى إِثْماً عَظِيماً” (النساء: 48) މާނައީ: “ހަމަކަށަވަރުން، ﷲ، އެކަލާނގެއަށް ޝަރީކު ކުރުމުގެ ފާފައެއް ނުފުއްސަވާނެތެވެ. އެނޫން ފާފަތައް، އެކަލާނގެ އިރާދަކުރައްވާ މީހަކަށް ފުއްސަވަތެވެ. އަދި، ﷲ އަށް ޝަރީކު ކުރާމީހާ (ދަންނާށެވެ!) ފަހެ، އެމީހާ ބޮޑުވެގެންވާ ފާފައަކަށް އަރައިގެންފިކަން ކަށަވަރެވެ.”\nއަޅުގަނޑުމެންގެ ދީނަކީ އިސްލާމް ދީންކަމުގައިވެފައި، ދިވެހިންނަކީ މުސްލިމުން ކަމުގައިވިޔަސް ޝިރުކުގެ ކަންތައްތައް އަޅުގަނޑުމެންގެ ކާބަފައިންގެ ޒަމާނުގައާއި މިއަދުވެސް، ދިވެހިންގެ ތެރޭގައި އެބަހުއްޓެވެ. ކާބަފައިންގެ ތެރޭގައި ކޮށްއުޅުނު ޝިރުކުގެ ޢަމަލުތަކުގެ ތެރޭގައި، ޒިޔާރަތްތަކަށް ނަދުރު ބުނުމާއި، ސައްޔިދު ބޭކަލުންނާއި، އެނޫންވެސް ބޭބޭކަލުންނަކީ މީސްތަކުންގެ ދަތި ހާލަތާއި، ބަލި ހާލަތު ފިއްލަވައިދެއްވާ ބޭކަލުން ކަމުގައި ގަބޫލުކޮށް، އެބޭކަލުންނަށް ކަންކަމުގައި ގޮވައި، ދުޢާކޮށް ހެދުން ހިމެނެއެވެ. އެޒަމާނާއި އަދި މިއަދުވެސް ދިވެހިންގެ ތެރެއިން ފެންނަ މިފަދަ ޢަމަލުތަކުގެ ތެރޭގައި ފާލު ބެލުމާއި، ސިހުރު ހެދުން ހިމެނެއެވެ. އަދި މަސްވެރިކަމުގަ ފަންޑިތައިގެ ނަމުގައިވެސް މިފަދަ ކަންކަން މިއަދުވެސް ކޮށްއުޅެއެވެ.\nމިފަދަ ކަންކަމަކީ ޝިރުކުގެ ތެރެއިން ހިމެނޭ ކަންތައްތަކެއް ކަމުގައިވިޔަސް، ނޭނގި ތިބެ ނުވަތަ އެވަރުގެ ހޭލުންތެރިކަމެއް ނެތި ގިނަ ބަޔަކު އެކަންކަން ކުރާކަމީ ހިތާމަ ހުރި ކަމެކެވެ.\nޣައިރު މުސްލިމުންގެ ޢީދުތަކުގެ ތެރެއިން ކްރިސްމަސް ފަދަ ޢީދުތަކުގައި ބައިވެރިވުންވެސް ހިމެނިގެންދަނީ ޝިރުކަށް ރުހުމާއި، ދީން މަނާކުރާ ކަންކަމުގައި ވާގިވެރިވެ އުޅުމުގެ ތެރެއިންނެވެ. އެހެނީ ނަޞާރާއިންގެ ޚުރާފީ ޢަޤީދާގައި، ޢީސާގެފާނަކީ ތިން އިލާހުންގެ ތެރެއިން އިލާހެކޭ ބުނެ، އެކަމުގެ މައްޗަށް އުފާ ފާޅުކުރާ ޢީދެއްގައި އެއްކައުވަންތަ ކަމުގެ ޢަޤީދާގައި ހުރި މީހަކު ބައިވެރިވާނޭ އެއްވެސް ހަމައެއް ނެތެވެ.\nކީރިތި ޤުރްއާން ދޮގުކުރުމާއި ރަސޫލާ صلى الله عليه وسلم ގެ ސުންނަތައް އިންކާރު ކުރުން\nމާތް ﷲ ވަޙީކުރައްވާފައިވެއެވެ. “الَّذِينَ آتَيْنَاهُمُ الْكِتَابَ يَعْرِفُونَهُ كَمَا يَعْرِفُونَ أَبْنَاءَهُمُ الَّذِينَ خَسِرُوا أَنْفُسَهُمْ فَهُمْ لَا يُؤْمِنُونَ. وَمَنْ أَظْلَمُ مِمَّنِ افْتَرَى عَلَى اللَّهِ كَذِبًا أَوْ كَذَّبَ بِآيَاتِهِ إِنَّهُ لَا يُفْلِحُ الظَّالِمُونَ” (الأنعام: 20-21) މާނައީ: “ތިމަންރަސްކަލާނގެ އެއުރެންނަށް ފޮތް ދެއްވި މީހުން، އެއުރެންގެ ދަރިން ދަންނަ ފަދައިން އެއުރެން އެކަލޭގެފާނު (އެބަހީ:މުޙައްމަދުގެފާނު) ދަނެތެވެ. (އެބަހީ: ތައުރާތާއި އިންޖީލުގެ އަހުލުވެރިން މުޙައްމަދުގެފާނަކީ ރަސޫލަކުކަން ރަނގަޅަށް ދަނެތެވެ.) އެއުރެންގެ ނަފްސުތައް ގެއްލެނި ކުޅަމީހުން (ދަންނާށެވެ!) ފަހެ، އެއުރެން އީމާނެއް ނުވާނެތެވެ. * ﷲ އާމެދު ހަދައިގެން ދޮގުބުނި މީހަކަށްވުރެން ނުވަތަ، އެކަލާނގެ އާޔަތްތައް ދޮގުކުޅަ މީހަކަށްވުރެން، އަނިޔާވެރިކަންބޮޑީ ކާކުހެއްޔެވެ؟ ހަމަކަށަވަރުން، އަނިޔާވެރިންނެއް ނުދިނޭނެތެވެ.”\nކީރިތި ޤުރްއާނަށް އިންކާރު ކުރުމުގެ ތެރެއިން ހިމެނޭ އެއްކަމަކީ ޤުރްއާނުގައި މާތް ﷲ ޙަރާމް ކުރައްވާފައިވާ ކަންކަން ޙަލާލު ކަމެއްކަމުގައި ދެކުން ނުވަތަ ހުއްދަކުރަން ގޮވާލުމެވެ.\nދިވެހިންގެ ތެރޭގައިވެސް، ދީނާމެދު ހޭލުންތެރިކަންކުޑަ އެތައް ބަޔަކު، ކަނޑައެޅިގެން ކީރިތި ޤުރްއާނުގައި މާތް ﷲ އަންގަވާފައިވާ ޙުމްފުޅުތަކަށް އިންކާރުކުރާކަމީ، ފާޅުގައި މީޑިޔާގެ ކުރިމަތީގައި އެބައިމީހުން ކުރާ ކަމެކެވެ. އެފަދަ ކަންކަމުގެ ތެރޭގައި، ކީރިތި ޤުރްއާނުގެ އަލްބަޤަރާ ސޫރަތުގެ 178 ވަނަ އާޔަތުގައި މާތް ﷲ ވަނީ ޤިޞާޞް ފަރުޟު ކުރައްވާފައެވެ. ކަން މިހެއް އޮތް ނަމަވެސް ބައެއް މީހުންގެ ޢިބާރާތުންނަމަ “އަޅުގަނޑުމެން މަރަށް މަރު ހިފާކަށް ބޭނުމެއް ނުވެއޭ” ބުނާ އަޑުވަނީ އިވިފައެވެ.\nދާދި މިދާކަށްދުވަހު ޢާއްމުވެފައިވާ ބަހުސްތަކުގެ ތެރޭގައި، މީހުން ދިރިއުޅޭ ރަށްތަކުގައި ބަނގުރާ ވިއްކުމުގެ ހުއްދަ ދިނުމަށް ގޮވާލުމާއި، ބޭސްފަރުވާގެ ނަމުގައި މަސްތުވާތަކެތީގެ ބާވަތްތައް ހުއްދަކުރަން ގޮވާލާ ވާހަކަ ދައްކާ އަޑުވެސްވަނީ އިވިފައެވެ. އަލްމާއިދާ ސޫރަތުގެ 90 ވަނަ އާޔަތާއި 91 ވަނަ އާޔަތުގައި ސީދާ ޞަރީޙަ ޢިބާރާތުން، ކީރިތިވަންތަ ﷲ ވަނީ ބަނގުރާ ޙަރާމް ކުރައްވާފައެވެ.\nތިމާއަށް ނޭނގޭ ކަންކަމުގައި ބަސްބުނުން\nރަސޫލާ صلى الله عليه وسلم ގެ ޙަދީޘެއްގައިވެއެވެ. “سَيَأْتِي عَلَى النَّاسِ سَنَوَاتٌ خَدَّاعَاتُ، يُصَدَّقُ فِيهَا الْكَاذِبُ، وَيُكَذَّبُ فِيهَا الصَّادِقُ، وَيُؤْتَمَنُ فِيهَا الْخَائِنُ، وَيُخَوَّنُ فِيهَا الْأَمِينُ، وَيَنْطِقُ فِيهَا الرُّوَيْبِضَةُ” قِيلَ: وَمَا الرُّوَيْبِضَةُ؟ قَالَ: “الرَّجُلُ التَّافِهُ فِي أَمْرِ الْعَامَّةِ” رواه أبو داود މާނައީ: “ކެހިވެރިކަމުގެ ޒަމާނެއް މީސްތަކުން ދެކޭނެއެވެ. އެޒަމާނުގައި ދޮގުވެރިޔާގެ ބަސް ތެދުކޮށް، ތެދުވެރިޔާގެ ބަސް ދޮގުކުރެވޭނެއެވެ. ޚާއިނުންނަކީ އަމާނާތްތެރިކަމުގައި ދެކެވި، އަމާނާތްތެރިންނަކީ ޚާއިނުންކަމުގައި ދެކެވޭނެއެވެ. އަދި ދެއުޅިއެއްނުވާ މީހުން ވާހަކަ ދައްކައި ހަދާނެއެވެ.” ދެންނެވުނެވެ. “ދެއުޅިއެއްނުވާ މީހުންނަކީ ކޮބައިތޯއެވެ؟” ޙަދީޘްކުރެއްވިއެވެ. “ބުއްދީގައި ތެއްކަންނެތް (ވިސްނުމެއް ހޭލުންތެރިކަމެއް ނެތް މީހުން) މީސްތަކުންގެ ކަންކަމުގައި ބަސްކިޔައި އުޅޭނެތެވެ.”\nމިޙަދީޘުން އެނގޭ ގޮތުގައި، ފަހު ޒަމާނުގެ ކަންތައްތަކުގެ ތެރޭގައި ދެއުޅިއެއްނުވާ މީހުން ނިކުމެ، ރައްޔިތުންގެ ބޮޑެތި ކަންކަމުގައި ގޮތް ނިންމައި ބަސްކިޔައި އުޅޭނޭ ދުވަސްތަކެއް އަންނާނެވެ. އެދުވަސްތަކުގެ ޙާލަތަކީ، މަކަރުވެރި ޚާއިނުން، މީސްތަކުންގެ މެދުގައި ކަންކަން ނިމުންމުގެ ޒިންމާ ޙަވާލުވެގެންތިބޭ ވެރިންގެ ގޮތުގައި ފެނިގެން ދިޔުމެވެ. އަޅުގަނޑުމެންގެ ތެރޭގައިވެސް މިފަދަ ކަންކަން ވަރަށް ގިނައިން ފެނެއެވެ. އެބޭފުޅުންގެ ނަމުގެ ކުރިޔަށް ޝަރަފާއި ޢިއްޒަތުގެ ލަގަބު ދެއްވިގެންތިއްބެވި ބޭފުޅުންގެ ތެރޭގައި މިކަންކަން އަދި މާ ގިނައެވެ.\nމިފަދަ ކަންކަމުގެ ތެރޭގައި ފާހަގަކޮށްލަންޖެހޭ އެއްކަމަކީ، އަޅުގަނޑުމެންގެ ތެރޭގައި ޚަބަރުތަކުން ފެންމަތިވި މަޢުޟޫއެކެވެ. އިސްލާމީ ޝަރީޢަތް އުނގެނިގެން ތިއްބެވި ފަރާތްތަކާއި، ސައިންސާ ބޭސްވެރިކަމުގެ ރޮނގުގައި ކިޔަވައިފައިވާ މާހިރުން ވާހަކަދައްކައި ބަސްބުނަންޖެހޭ، “ޑީއެންއޭ” ގެ ބަހުސްގައި “ދެއުޅިއެއް” ނުވާ އެތައް ބަޔަކުވަނީ ބަސްކިޔައި ޙުކުމް އިއްވާފައެވެ.\nމާތް ﷲ އާމެދު ދޮގުހެދުމަކީ ނުރައްކާތެރިކަން ބޮޑު ފާފައެކެވެ. އަދި އެކަންކަން އެނގިތިބެ އެކަންކަންމުން ސަލާމަތްވުމަކީ އަޅުގަނޑުމެންނަށް ރައްކާތެރިކަން ހުރި ގޮތެވެ. ތިމާއަށް ނޭނގޭ ކަމެއްގައި، އެކަމުގެ ޢިލްމު އުނގެނުން، ނުވަތަ ޢިލްމުގެ އަހުލުވެރިންގެ ކިބައިން އަހައި އޮޅުންފިލުވުމަށް އިސްލާމް ދީނުގައިވަނީ އަންގަވާފައެވެ.


ޝަކުވާ ނިންމި ގޮތުގެ ބަޔާން (IMCAC-04/2018)\nޝަކުވާ ނަންބަރު: IMCAC-04/2018\nހުލާސާ: މިއީ، ސެޓްލިންކް ޕްރައިވެޓް ލިމިޓެޑުން ހއ. ވަށަފަރުގައި ލައިސަންސްނެތި، ޤާނޫނާއި ގަވާއިދާ ޚިލާފަށް ރީބްރޯޑްކާސްޓްކުރާކަމަށް ބެލެވޭތީ، ކޮމިޝަނުން ބަލާފައިވާ މައްސަލައެކެވެ.\nސެޓްލިންކް ޕްރައިވެޓް ލިމިޓެޑުން ހއ. ވަށަފަރުގައި ލައިސަންސްނެތި، ޤާނޫނާއި ގަވާއިދާ ޚިލާފަށް ރީބްރޯޑްކާސްޓްކުރާ ކަމަށް ބެލެވޭތީ، ކޮމިޝަނުން ބަލާފައިވާ މައްސަލައާ ގުޅިގެން، ސެޓްލިންކް ޕްރައިވެޓް ލިމިޓެޑަށް ޖަވާބުދާރީވުމަށް އެކަށީގެންވާ ފުރުސަތުތަކެއް ދެވިފައިވާކަމާއި؛\nމައްސަލައަށް ޖަވާބުދާރީވެ ސެޓްލިންކް ޕްރައިވެޓް ލިމިޓެޑުން 14 މެއި 2018 ގައި ފޮނުވި ސިޓީ އާއި މައްސަލައާ ގުޅިގެން 23 އޭޕްރީލް 2018 ގައި ބޭއްވި ބައްދަލުވުމުގައި ކޮމިޝަނަށް ދީފައިވާ މައުލޫމާތުގައި ސެޓްލިންކް ޕްރައިވެޓް ލިމިޓެޑަކީ\nހއ. ވަށަފަރުގައި މިވަގުތު ރީބްރޯޑްކާސްޓްކުރުމުގެ ޚިދުމަތް ދެމުންދާ ފަރާތެއް ނޫންކަމަށާއި، ނަމަވެސް މީޑިއާނެޓް ޕްރައިވެޓް ލިމިޓެޑާ ގުޅިގެން ރީބްރޯޑްކާސްޓްކުރުމުގެ ޚިދުމަތް ދިނުމުގެ މަސައްކަތް ކުރިއަށް ގެންދިއުމަށްޓަކައި މަސައްކަތްތަކެއް ކުރަމުންދާ ކަމަށާއި، އެ ކުންފުނިން ހއ. ވަށަފަރުގައި ދެމުންދަނީ އިންޓަރނެޓްގެ ޚިދުމަތްކަމުގައި ބަޔާންކޮށްފައިވާތީ އާއި؛\nސެޓްލިންކް ޕްރައިވެޓް ލިމިޓެޑުން ހއ. ވަށަފަރުގައި ދޭ ޚިދުމަތަކީ އިންޓަރނެޓްގެ ޚިދުމަތްކަމަށް21 އޮކްޓޫބަރު 2018 ގައި ތިލަދުންމަތީ އުތުރުބުރީ ވަށަފަރު ކައުންސިލުން މައުލޫމާތު ދީފައިވާތީ އާއި؛\nސެޓްލިންކް ޕްރައިވެޓް ލިމިޓެޑުގެ ފަރާތުން ހއ. ވަށަފަރުގައި ދެމުންދަނީ އިންޓަރނެޓްގެ ޚިދުމަތް ކަން ކޮމިޝަންގެ ތަޙްޤީޤަށް އެނގެން އޮތަތީ؛ މިއީ، ބްރޯޑްކާސްޓްކުރުމުގެ ޤާނޫނުގައި ބަޔާންކޮށްފައިވާ ރީބްރޯޑްކާސްޓްކުރުމުގެ ޚިދުމަތަކަށް ނުވާތީ، ސެޓްލިންކް ޕްރައިވެޓް ލިމިޓެޑުން ޤާނޫނާއި ގަވާއިދާ ޚިލާފުވެފައިވާ ކަމަށް ބެލޭނޭ ޖާގައެއް ނެތްކަމަށް ކަނޑައަޅައި މި މައްސަލަ ބެލި ޖަލްސާގައި ބައިވެރިވި މެންބަރުންގެ އިއްތިފާޤުން ނިންމީއެވެ.\n5 ނޮވެންބަރު 2018


"އައިލެންޑްސް.އެމްވީ" ވެބް ޕޯޓަލް ރައީސުލްޖުމްހޫރިއްޔާ އިފްތިތާހު ކޮށްދެއްވައިފި - The President's Office\n"އައިލެންޑްސް.އެމްވީ" ވެބް ޕޯޓަލް ރައީސުލްޖުމްހޫރިއްޔާ އިފްތިތާހު ކޮށްދެއްވައިފި\n25 މާރިޗު 2019، ރިފަރެންސް: 2019-252\nސަރުކާރުގެ ފުރަތަމަ 100 ދުވަހުގެ ތެރޭގައި ހާސިލުކުރައްވަން ކަނޑައަޅުއްވާފައިވާ ވައުދުތަކުގެ ތެރެއިން، ލާމަރުކަޒީ ނިޒާމުގެ ދާއިރާއަށް އަމާޒުކުރައްވާފައިވާ ވައުދުގެ ދަށުން، ރަށު ކައުންސިލްތަކުން ބޭނުންކުރުމަށްޓަކައި ފަރުމާކޮށްފައިވާ ވެބް ޕޯޓަލް "އައިލެންޑްސް.އެމްވީ" ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިރޭ އިފްތިތާހު ކޮށްދެއްވައިފިއެވެ. މި ރަސްމިއްޔާތު އޮތީ މިރޭ ހުޅުމާލޭ ޝްވެކް ސިނަމާގައެވެ.\nއައިލެންޑްސް.އެމްވީ އިން ރަށުގައި ފަތުރުވެރިކަމާ ގުޅޭ ކަންކަން ބެލެހެއްޓުމާއި، ރަށުން ލިބެން ހުންނަ ހުރިހާ ޚިދުމަތްތަކެއްގެ މައުލޫމާތު އެއްތަނަކުން ލިބި، ރަށު ކައުންސިލްތައް މެދުވެރިކޮށް ހުރިހާ ދާއިރާއަކުން ރަށާބެހޭ މައުލޫމާތު އިސްތިހާރު ކުރެވޭނެ ފުރުސަތު ފަހިވެގެން ދާނެއެވެ. މިގޮތުން، އެރަށަކަށް ލިބިފައިވާ ޚާއްޞަ ކަންކަމާއި، ރަށުގައި ލިބެންހުރި ވަސީލަތްތަކާއި، ރަށުގެ އިޤްތިޞާދާ ބެހޭ މައުލޫމަތު ފޯރުކޮށްދޭނެ ޑިޖިޓަލް ފްރަންޓް އޮފީހެއްގެ ގޮތުގައި މި ވެބް ޕޯޓަލް ބޭނުން ކުރެވޭނެއެވެ.\nމިރޭގެ ރަސްމިއްޔާތުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ސަރުކާރުގެ ސިޔާސަތަކީ ރަށްރަށް ހިންގުމުގެ ބާރު ސަރުކާރުން ދޫކޮށްލައި، ރަށު ކައުންސިލްތަކާ މުޅިން ހަވާލުކުރެއްވުންކަން ފާހަގަ ކުރެއްވިއެވެ.\nއަދި މިރޭ އިފްތިތާހު ވެގެންދިޔަ "އައިލެންޑްސް.އެމްވީ" ވެބް ޕޯޓަލްއަކީ ރަށަށް ޒިޔާރަތްކުރާ މެހެމާނުންނަށް ބޭނުންތެރި ވަސީލަތަކަށް ވެގެންދާނެ ކަމުގައި އެމަނިކުފާނު ވިދާޅުވިއެވެ.


ދުވާލަކު ބިހެއް ކާނަމަ ހިތުގެ ބަލިން ދުރުކޮށްދޭ: އައު ދިރާސާ – ދިވެހި ނޫސް\nHome ⁄ ސިއްހަތު ⁄ ދުވާލަކު ބިހެއް ކާނަމަ ހިތުގެ ބަލިން ދުރުކޮށްދޭ: އައު ދިރާސާ\nދުވާލަކު ކުކުޅު ބިހެއް ކެއުމުން، ހިތުގެ ބަލިން ދުރުކޮށްދޭ ކަމަށް އައު ދިރާސާ އަކުން ހާމަ ވެއްޖެއެވެ.\nދިރާސާ އިން ފެންނަ ގޮތުގައި ދުވާލަކު ކުކުޅުބިހެއް ބޭނުން ކުރުމުން ހިތުގެ ބަލިތަކުގެ އިތުރުން ސްޓްރޯކް ޖެހުމުގެ ފުރުސަތު ކެއުމުގައި ކުކުޅުބިސް ނުހިމަނާ މީހުންނާ އަޅާ ބަލާއިރު ފާހަގަ ކުރެވޭ މިންވަރަކަށް ކުޑަވެއެވެ.\nޗައިނާގެ ޕީކިންގ ޔުނިވަރސިޓީގެ ހެލްތް ސައިންސަސް އިން ކުރިއަށް ގެންދިޔަ މި ދިރާސާގައި 416،213 މީހުންގެ މައުލޫމާތު ބޭނުން ކޮށްފައިވެއެވެ.\nމި އެންމެންގެ ސިއްހީ މައްސަލަތައް ނުވަ އަހަރުގެ މުއްދަތަކަށް މި ދިރާސާގައި ބަލާފައިވެއެވެ.\nދިރާސާގެ ހޯދުންތަކާ ބެހޭ ގޮތުން ދިރާސާގައި ބައިވެރިވި ސައިންސްވެރިން ބުނެފައިވަނީ މިދިރާސާއިން ފެންނަ ގޮތުގައި އާދައިގެ މިންވަރަކަށް ކުކުޅުބިސް ބޭނުން ކުރުމުން (ދުވާލަކު އެކަތި) ހިތުގެ ބަލި ޖެހުމުން ދުރުކޮށްދޭ ކަމަށް ސާބިތު ކުރެވޭ ކަމުގައެވެ.\nމީގެ ކުރީގެ ދިރާސާތަކަށް ބަލާއިރު ކުކުޅުބިސް ބޭނުން ކުރުމާއި ހިތުގެ ބައްޔާއި ހުރި ގުޅުމެއް މާރަނގަޅަށް ސާފުވެފައި ނެތްކަން ފާހަގަ ކުރެވެއެވެ.\nޗައިނާގެ ސައިންސްވެރިންގެ މި ދިރާސާއަށް ފާޑުކީ ބައެއް ތަޖުރިބާކާރުން ބުނެފައިވަނީ، ކުކުޅު ބިސް ބޭނުން ކުރުމުން ހިތުގެ ބައްޔާއި ސްޓްރޯކް ޖެހުމުން ދުރުކޮށްދޭ ކަމަށް ދިރާސާއިން ހާމަވި ނަމަވެސް، ކުކުޅު ބިހަކީ ހިތުގެ ބައްޔާއި ސްޓްރޯކް ޖެހުމުން ސަލާމަތް ކޮށްދޭ އެއްޗެއް ކަން މި ދިރާސާއިން ސާބިތު ނުވާ ކަމަށެވެ. ސައިންސްވެރިން ބުނާ ގޮތުގައި ހިތުގެ ބައްޔާއި ސްޓްރޯކް ފަދަ ބަލިތަކަކީ ކެއުން ބުއިން ބަހައްޓާ ގޮތުގެ އިތުރުން ދިރިއުޅުމުގެ އާދަތަކާއި ވެސް ގުޅުން ހުރި ބަލިތައް ކަމަށެވެ. އެހެން ކަމުން ވަކި ބާވަތެއްގެ ކާއެއްޗަކާ މިބާވަތުގެ ބައްޔާއި ހުންނަ ގުޅުން ދެނެގަތުމަކީ ފަސޭހައިން ކުރެވޭނެ ކަމެއް ނޫން ކަމަށެވެ.\nދުޅަހެޔޮ ކާނާގެ ތެރޭގައި ކުކުޅުބިސް ހިމެނުމަކީ އެންމެ ރަނގަޅު ކަމެއް ކަމަށް އިނގިރޭސި ސަރުކާރުގެ ކަމާބެހޭ އިދާރާއިން އެގައުމުގެ ރައްޔިތުންނަށް ދީފައިވާ އާއްމު ސިއްހީ އިރުޝާދުގެ ތެރޭގައި ހިމެނޭކަން ފާހަގަ ކުރެވެއެވެ.


މާލޭގެ އިހުތިސާސްތެރޭގައި ހުޅުމާލެ ނުހިމެނޭ މައްސަލަ މަޖިލީހަށް | Sandhaanu\nމާލޭގެ އިހުތިސާސްތެރޭގައި ހުޅުމާލެ ނުހިމެނޭ މައްސަލަ މަޖިލީހަށް\nމާލޭ ސިޓީ ކައުންސިލުގެ އިހުތިސޯސްގެ ތެރޭގައި ހުޅުމާލެ ނުހިމެނޭ މައްސަލަ މާލޭ ސިޓީ ކައުންސިލުން ރައްޔިތުންގެ މަޖިލީހަށް ހުށަހަޅައިފި އެވެ.\nމަޖިލީހުގެ ރިޔާސަތު ފައްޓަމުން މިއަދު މަޖިލީހުގެ ނާއިބު ރައީސް އިވާ އަބްދުއްލާ ވިދާޅުވީ މާލޭ ސިޓީ ކައުންސިލަށް ދިމާވެފައިވާ މައްސަލަތަކާ ގުޅިގެން އެ ކައުންސިލުން މަޖިލީހަށް ސިޓީއެއް ފޮނުވާފައިވާކަމަށެވެ.\nމާލެ ސިޓީކައުންސިލުން ހަތް މައްސަލައެއް ހުށަހަޅާފައިވާއިރު އޭގެ ތެރެއިން އެންމެ ބޮޑަށް ދިމާވެގެން އުޅެނީ ކައުންސިލުގެ އިހުތިސޯސްގައި ހުޅުމާލެ ނުހިމެނޭ މައްސަލަ ކަމަށް އީވާ ވިދާޅުވިއެވެ.\nއިވާ ވިދާޅުވީ ލާމަރުކަޒީ ކޮމިޓީއަށް ހުށަހަޅައި ސަރުކާރުގެ އިދާރާތަކާ މާލޭ ސިޓީ ކައުންސިލާ ގުޅިގެން ކަންކަން ބަލާނެ ކަމަށެވެ.\nއަދި ކައުންސިލުގެ މެމްބަރުންނާއި މާލޭ ދާއިރާގެ ރައްޔިތުންގެ މަޖިލީހުގެ މެމްބަރުންނާ މިމަހުގެ ފަސް ވަނަ ވަނަ ދުވަހު މަޝްވަރާތަކެއް ބާއްވާފައިވާ ކަމަށް ވެސް އީވާ ވިދާޅުވިއެވެ. އެ މަޝްވަރާ ބައްދަލުވުމުގައި ވެސް ސިޓީ ކައުންސިލަށް ދިމާވެފައިވާ އިހުތިސާސްގެ މައްސަލަ ފާހަގަކުރެވުނު ކަމަށް އީވާ ވިދާޅުވިއެވެ.\nއެ މަޝްވަރާތަކަށް ފަހު އެ މައްސަލަ ރައްޔިތުންގެ މަޖިލީހުގެ ކަމާބެހޭ ކޮމިޓީއަށް ހުށަހަޅައިގެން ކުރިއަށް ގެންގޮސް އަންނަ އަހަރުގެ ބަޖެޓު ފާސް ކުރުމުގެ ކުރިން އެ މައްސަލަތަކަށް ހައްލެއް ހޯދައި ދޭން މަސައްކަތް ކުރަން ނިންމި ކަމަށެވެ.\nމާލޭ ސިޓީ ކައުންސިލުގެ އިހުތިސޯސުގެ ތެރެއަށް ހުޅުމާލެ ގެންދިއުމާމެދު އެޗްޑީސީއާ ސިޓީ ކައުންސިލާ ދެމެދު ވަނީ ހިޔާލު ތަފާތުވުން އުފެދިފައެވެ.


Sandhoakeh Ge Badhalugai BMW Caareh Ge There'ah Lumah Fahu Valhulaifi - Vaguthu\nސަންދޯކެއްގެ ބަދަލުގައި ބީއެމްޑަބްލިއު ކާރެއްގެތެރެއަށް ލުމަށްފަހު ވަޅުލައިފި\nއާއްމުކޮށް މީހުން މަރުވުމުން ވަޅުލާ އުޅެނީ އެކަމަށްޓަކައި ތައްޔާރުކުރެވިފައިވާ ސަންދޯކަށްލުމަށް ފަހުއެވެ. ނަމަވެސް ނައިޖީރިއާއަށް ނިސްބަތްވާ މީހަކު މަރުވުމުން މި ވަނީ އަގުބޮޑު ބީއެމްޑަބްލިއު ކާރެއްގެ ތެރެއަށް އޭނާގެ ހަށިގަނޑު ލުމަށްފަހު ވަޅުލާފައެވެ.\nއަޒްބޫކް ނަމަކަށް ކިޔާ މީހަކު އޭނާގެ ބައްޕަގެ ފުރާނަ ނެތް ހަށިގަނޑު، އަގުބޮޑު ކާރު ތެރެއަށް ލައި ވަޅުލިއިރު، އެ މަންޒަރު ފެންނަ ފޮޓޯތަކާއި ވީޑިއޯތައް މީސް މީޑިޔާގައި ދަނީ ދައުރުވަމުންނެވެ.\nމިކަމަށް ގިނަ ބައެއްގެ ފާޑުކިޔުން އަމާޒުވަމުންދާއިރު، އެފަރާތްތަކުން ވަނީ ފައިސާއަކީ ހުރިހާ އެއްޗެއް ނޫންކަމަށް ބުނެފައެވެ. އަދި ކޮންމެ އެއްޗެއްގައި އެ މީހާ ވަޅުލި ނަމަވެސް މަރުވުމުން ކޮންމެ އިންސާނަކުވެސް އެއްތަން ކުރެވޭނީ އެއްގޮތަކަށް އެއްތަނަކަށްކަންވެސް ބައެއް މީހުން ވަނީ ބުނެފައެވެ. އަދި މަރުވެފައިވާ މީހަކު އެހާ އަގުބޮޑު އެއްޗަކުން ކުރާ ބޭނުން ތަކާއި މެދުވެސް ބައެއް މީހުން ވަނީ ސުވާލު އުފައްދާފައެވެ.\nނައިޖީރިއާގެ ނޫސްތައް ބުނާގޮތުގައި، އެ ކާރުގެ އަގު ގާތްގަނޑަކަށް 90،000 އެމެރިކާ ޑޮލަރަށް އަރާނެއެވެ.\nމިއީ މިފަދަ އަގުބޮޑު ކާރެއްގައި މީހަކު ވަޅުލި ފުރަތަމަ ފަހަރެއް ނޫނެވެ. މީގެ ކުރިންވެސް އަގުބޮޑު ކާރެއްގައި މީހަކު ވަނީ ވަޅުލާފައެވެ. ހަމަ އެހެންމެ ދުނިޔޭގެ ބައެއް ހިސާބުތަކުގައި، އަގުބޮޑު މުދަލާއި ގަހަނާތަކާއި އެކުވެސް މީހުން ވަޅުލައި ހަދައެވެ. އެފަރާތްތަކުން ޤަބޫލުކުރާގޮތުގައި، ލޯމަތިން ފެންނާން ނެތަސް، މަރުވުމުން އެމީހުން އެތަކެތި ބޭނުންކުރާނެއެވެ.\nޖޫން 11, 2018 21:41\nޖޫން 11, 2018 23:41\nއެމީހުން ހަމަ ގަމާރީ\nޖޫން 12, 2018 14:28\nޖޫން 12, 2018 16:15\nބައެއް މުޖުތަމައުގައި މިފަދައިން ކަން ކުރުމުން މަރުވިމީހާ އަށާއި ދިރިތިބި އެމީހާގެ ތިމާގެ މީހުންނަށް އިހްތިރާމާއި ޤަދަރު ލިބޭ. ދިވެހި މުޖުތަމައަކީ ވެސް އެފަދައިން މުއްސަދިންނަށް އިހްތިރާމް ލިބޭ މުޖުތަމައެއް\nޖޫން 16, 2018 15:13


Kunming fair gai SME tharahgee kurumah oiyy furusathuthah balaanan - Economic Ministry Kunming fair gai SME tharahgee kurumah oiyy furusathuthah balaanan - Economic Ministry\nކުންމިން ފެއަރގައި އެސްއެމްއީ ތަރައްޤީކުރުމަށް އޮތް ފުރުޞަތުތައް ބަލާނަން - އިކޮނޮމިކް މިނިސްޓްރީ\nޗައިނާ ކުންމިންގ އިމްޕޯޓް އެންޑް އެކްސްޕޯޓް ފެއަރ 2017 ގެ ރާއްޖޭގެ ސްޓޯލް - ފޮޓޯ: އިކޮނޮމިކް މިނިސްޓްރީ\nޗައިނާގައި ބާއްވާ ސައުތު އޭޝިއާ އެކްސްޕޯ، ކުންމިން ފެއާރގައި ރާއްޖޭގެ ކުދި އަދި މެދުފަންތީގެ ވިޔަފާރި ތަރައްޤީ ކުރެވޭނެ ގޮތްތައްބަލާނެކަމަށް އިކޮނޮމިކް މިނިސްޓްރީން ބުނެފިއެވެ.\nއަންނަ ބުރާސްފަތިދުވަހު ޗައިނާގެ ކުންމިންގައި ފަށާ ކުންމިން ފެއަރއާއި ބެހޭގޮތުން ވާހަކަދައްކަވަމުން މި ފެއަރގައި ބައިވެރިވާ ދިވެހި ވަފުދުގައި އިސްކޮށް ހަރަކާތްތެރިވާ އިކޮނޮމިކް މިނިސްޓްރީގެ ޑެޕިއުޓީ މިނިސްޓަރ އާދަމް ތައުފީޤް ވިދާޅުވީ، ފެއަރއަށް ވާންޖެހޭ ހުރިހާ ތައްޔާރީތައް މިހާރު ވެނިމިފައިވާކަމަށެވެ. އަދި ފެއަރގެ ތެރެއިން ރާއްޖޭގެ ކުދި ވިޔަފާރި އާއި މެދުފަންތީގެ ވިޔަފާރިތައް ކުރިއެރުވުމަށް މަސައްކަތް ކުރާނެކަމަށެވެ. އަދި ޗައިނާގެ ވިޔަފާރިއާއި ގުޅުންހުރި ފަރާތްތަކާއި މަޝްވަރާކޮށް ގުޅުން ބަދަހިކުރާނެކަމަށް ތަޢުފީޤް ވިދާޅުވިއެވެ. އޭނާ ވިދާޅުވީ އެހެން އަހަރުތަކެކޭވެސް އެއްފަދައިން ބައިވެރިން އެމީހުންގެ އުފެއްދުންތައް ވިއްކާ މާކެޓް ހޯދުމުގެ މަސައްކަތް ކުރާނެކަމަށެވެ.\nކުންމިން ފެއަރގައި މިފަހަރު ރާއްޖޭގެ ފަރާތުން4ފަރާތެއް ބައިވެރިވާނެކަމަށް އެކޮނޮމިކް މިނިސްޓްރީން ބުނެއެވެ. އޭގެތެރޭގައި3ފަރާތަކީ ދިވެހި އުފެއްދުންތެރިންކަމަށާއި އަދި ލޯކަލް ޓޫރިޒަމް އިޝްތިހާރުކުރުމަށް 1 ފަރާތަކުން ބައިވެރިވާނެއެވެ.\nމިއީ ކުންމިން ފެއަރގައި ރާއްޖެއިން ބައިވެރިވާ4ވަނަ އަހަރެވެ. މިއަހަރުގެ ކުންމިން ފެއަރ އޮންނާނީ މިމަހުގެ 14 އިން 20 އަށް ޗައިނާގެ ކުންމިންގައެވެ. މި ފެއަރގައި ބައިވެރިވާ ދިވެހި ވިޔަފާރިތަކަށް އިކޮނޮމިކް މިނިސްޓްރީން ސްޓޯލްތައް ދޫކޮށްފައިވަނީ މުޅިން ހިލޭކަމަށް އެ މިނިސްޓްރީން ބުނެއެވެ.


އއ. މަޑިވަރު ބޭރު ކައިރިއަށް ސްނޯކްކްލިންގ އަށް ދިޔަ 23 އަހަރުގެ ޒުވާނަކު މަރުވެއްޖެ | Jazeera\tއއ. މަޑިވަރު ބޭރު ކައިރިއަށް ސްނޯކްކްލިންގ އަށް ދިޔަ 23 އަހަރުގެ ޒުވާނަކު މަރުވެއްޖެ - Jazeera\nއައިމިނަތު ޔުމްނާ February 14, 2020 68 views0


Bangladesh ge drug aa dhekolhu campaign gai ethah bayaku maru | Mihaaru\nޕަސިންޖާ ބަހެއްގެ ސީޓް ދަށުގައި ފޮރުވާފައި ހުރި ޑްރަގު ސިފައިން ނަގަނީ. --ފޮޓޯ:ގެޓީ އިމޭޖަސް\nބަންގްލަދޭޝްގެ ޑްރަގާ ދެކޮޅު ކެމްޕޭނުގައި އެތައް ބަޔަކު މަރު\n28 މެއި 2018 - 11:536comments\nޑާކާ (މެއި 28) - ޑްރަގާ ދެކޮޅަށް ބަންގްލަދޭޝް ސަރުކާރުން މި މަހު ފެށި އޮޕަރޭޝަނުގައި މިހާތަނަށް 70 މީހުން މަރުވެފައިވާ ކަމަށް އޮފިޝަލުން ބުނެފި އެވެ.\nމަސްތުވާތަކެތީގެ ވިޔަފާރިކޮށް އަދި ބޭނުން ކުރަމުންދާ މީހުން އަތުލައިގަތުމަށް ވެރިރަށް ޑާކާގައި ވަރަށް ފުޅާކޮށް ދަނީ އޮޕަރޭޝަން ހިންގަމުންނެވެ. މިދިޔަ ހޮނިހިރު ދުވަހު އެކަނި ވެސް ވަނީ 100 އަށް ވުރެ ގިނަ މީހުން ހައްޔަރުކޮށްފަ އެވެ. އަދި ޑްރަގް ވިޔަފާރި ކުރާ މީހުން އަތުލައިގަތުމަށް އެރޭ ދިން ހަމަލާތަކުގައި ވަނީ އެތައް ބަޔަކު މަރުވެފަ އެވެ.\nއެކްޓިވިސްޓުން ވަނީ މިއީ ފިލިޕީންސްގެ ރައީސް ރޮޑްރިގޯ ޑުޓާޓެ ހިންގަވާ ޑްރަގާ ދެކޮޅު ކެމްޕޭނާ އެއްވަރުގެ އޮޕަރޭޝަނެއްގެ ގޮތުގައި ސިފަކޮށްފަ އެވެ. ޑުޓާޓެ ވެރިކަމަށް ވަޑައިގެން ޑްރަގާ ދެކޮޅަށް ޖުލައި 2016 ގައި ފެށި އޮޕަރޭޝަނުގައި 7،000 އަށް ވުރެ ގިނަ މީހުން ވަނީ މަރައިފަ އެވެ.\nބަންގްލަދޭޝް ފުލުހުންނާއި ރެޕިޑް އެކްޝަން ބެޓޭލިއަން (އާރުއޭބީ) އިން ބުނީ ޑްރަގާ ދެކޮޅު އޮޕަރޭޝަނުގައި އެތައް ބަޔަކު ހައްޔަރުކޮށްފައިވާ ކަމަށެވެ. އަދި ޑްރަގު ބޭނުންކުރާ ގިނަ އަދަދެއްގެ ބަޔަކު ޖޫރިމަނާކޮށްފައިވާ ކަމަށް ވެސް ބުނެފައިވެ އެވެ. އާރުއޭބީ ސިފައިންނާ ކުރިމަތިލާ ޑްރަގު ގޭންގުތަކަށް ވަނީ ހަމަލާދީފަ އެވެ.\nޑްރަގާ ދެކޮޅު ކެމްޕޭން އިއުލާން ކުރެއްވީ ބޮޑު ވަޒީރު ޝެއިޚް ހަސީނާ އެވެ. އެކަމަކު އެ ކެމްޕޭނަށް ދަނީ އިންސާނީ ހައްގުތަކަށް މަސައްކަތް ކުރާ ބައެއް ޖަމާއަތްތަކުން ފާޑު ކިޔަމުންނެވެ.


Abidal ge beysfaruvaagai olhuvaalumeh neiy | Mihaaru\n28 ޖުލައި 2018 - 07:04\nއަބިދާލްގެ ކެންސަރު ބައްޔަށް ފަރުވާ ހޯދުމުގެ ގޮތުން 2012 ވަނަ އަހަރުގެ އޭޕްރީލް މަހުގައި އޭނާގެ ލިވާ ޓްރާންސްޕްލާންޓް ހެއްދި އެވެ.\nމިދިޔަ ޖޫން މަހު ބާސެލޯނާގެ ޓެކްނިކަލް ޑިރެކްޓަރުގެ މަގާމާ އަބިދާލް ހަވާލުވުމާ އެކު ސްޕެއިނުގެ ބައެއް ފަރާތްތަކުން ވަނީ އަބިދާލަށް އެ މަގާމު ދިނީ އެހެން ސަބަބުތަކެއް އޮވެގެން ކަމަށާއި އަބިދާލަށް ބޭސްފަރުވާގެ ކަންތައްތައް ބާސެލޯނާ އިން ކޮށްދިނީ ވެސް މަކަރު ހަދައިގެން ކަމަށް ބުނެފަ އެވެ.\nސްޕެއިނުގެ މީޑިއާ ރިޕޯޓެއްގައިވާ ގޮތުން އަބިދާލަށް ލިވާއެއް ގަތުމުގައި ބާސެލޯނާ އިން ކޮރަޕްޝަނުގެ އަމަލެއް ހިންގާފައިވާ ކަމަށް ވަނީ ތުހުމަތުކޮށްފަ އެވެ. އަދި އަބިދާލަށް ލިވާ އެއް ގަތީ ވެސް ގޮތްނޭނގޭ މީހެއް އަތުން ކަމަށެވެ. އެ ތުހުމަތާ އެކު ސްޕެއިނުގެ ސިއްހަތާ ބެހޭ ވުޒާރާއިން ވަނީ އަބިދާލްގެ ބޭސްފަރުވާގެ ކަންތައްތަކުގައި ބާސެލޯނާ އިން އެއްވެސް ކޮރަޕްޝަނުގެ އަމަލެއް ނުހިއްގާ ކަމަށާއި އަބިދާލަށް ހޯދައިދިނީ ސައްހަ ލިވާއެއް ކަމަށެވެ.\nއަބިދާލަށް ލިވާ ހަދިޔާކުރީ އޭނާގެ ކޮއްކޮ ޖެރާޑް އާމަންޑް އެވެ. އުފެދިފައިވާ ހިޔާލުތަފާތުވުންތަކާ އެކު ދާދި ފަހުން އޭނާ ދިން އިންޓަވިއުއެއްގައި ބުނެފައިވަނީ އަބިދާލަށް ލިވާ ދޭން ނިންމީ ބަދަލެއްގެ ގޮތުގައި ވަކި ކަމެއް އޮވެގެނެއް ނޫން ކަމަށާއި އޭނާ ދިރިހުންނަށް އެދޭތީ ކަމަށެވެ. އާމަންޑް ބުނީ އޭނާ ކައިރީގައި އަބިދާލްގެ ސިއްހީ ހާލަތު ގޯސްވަމުން އަންނަ ކަމަށް ބުނީ 2011 ވަނަ އަހަރު އަބިދާލްގެ އަންހެނުން ކަމަށެވެ.\nކެންސަރު ބައްޔަށް ފަރުވާ ހޯދުމަށް ފަހު އަބިދާލް ވަނީ ކުޅުމަށް އެނބުރި އައިސްފަ އެވެ. އޭނާ 2014 ވަނަ އަހަރު ކުޅުން ހުއްޓާލީ ކުރީގެ ކްލަބް މޮނާކޯ އާއި އޭގެ އިތުރުން އޮލިމްޕިއާކޯސް އަށް ވެސް ކުޅުމަށް ފަހު އެވެ.\nއިތުރު ލިޔުންތައް ބާސެލޯނާ އެރިކް އަބިޑާލް


MDP ge dhaairaathakuge by-election baavvaifi - vNews.mv\nއެމްޑީޕީގެ ދާއިރާތަކުގެ ބައި އިލެކްޝަންގެ ވޯޓު ގުނަނީ\nޝިފްޒާ މުޞްޠަފާ 18 October 2019, 22:18\nއެމްޑީޕީގެ ދާއިރާތަކުގެ ބައި އިލެކްޝަން މިއަދު ކުރިއަށް ގެންގޮސްފިއެވެ.\nއެމްޑީޕީގެ ބައި އިލެކްޝަން މިއަދު ބާއްވާފައިވަނީ ހެންވޭރު ހުޅަނގު ދާއިރާއާއި، މައްޗަންގޮޅީ އުތުރު ދާއިރާއާއި، މައްޗަންގޮޅީ ދެކުނު ދާއިރާ އަދި ކ.ގުރައިދޫ ދާއިރާއަށެވެ. މި ދާއިރާތަކުން ހުސްވެފައިވާ މަގާމުތަކަށް މީހުން ހޮވުމަށް ވޯޓުލުން ކުރިއަށްގެންދިޔައީ މާލޭގައި އެމްޑީޕީ ހަރުގޭގައާއި އަދި ރަށްރަށުގައި ވެސް އެމްޑީޕީ ހަރުގޭގައެވެ.\nއެމްޑީޕީން ބުނީ ކުރިން ހަމަޖައްސާފައި އޮތީ މެންދުރުފަހު 2:00 އިން ފެށިގެން ހަވީރު 6:00 އަށް ވޯޓުލުން ކުރިއަށް ގެންދިއުމަށް ކަމަށެވެ. ނަމަވެސް ވިއްސާރަވުމުން މިރޭ އިރުއޮއްސި 7:00 އާ ހަމައަށް ވޯޓުލުން ވަނީ ކުރިއަށް ގެންގޮސްފައެވެ.\nއެމްޑީޕީގެ ދާއިރާތަކުގެ ބައި އިލެކްޝަން މިއަދު ބާއްވާފައިވާއިރު، އެޕާޓީގެ ލީޑަރޝިޕްގެ އިންތިޚާބަށް ވެސް މިހާރު ވަނީ އިއުލާންކޮށްފައެވެ. އެގޮތުން އެމްޑީޕީގެ ރައީސްގެ މަގާމާއި ނާއިބުރައީސްގެ މަގާމު ހުސްވެފައިވާތީ އެ ދެމަގާމަށް މީހުން ހޮވުމަށް ނޮވެމްބަރު މަހުގެ 22 ވަނަ ދުވަހު އިންތިޚާބު ބާއްވާނެ ކަމަށް އެމްޑީޕީން ބުނެއެވެ. މި ދެމާގަމަށް ކުރިމަތިލުމަށް ހުޅުވާލާފައިވާ މުއްދަތު މާދަމާގެ 12:00 އަށް ހަމަވާނެއެވެ.\nއެމްޑީޕީގެ ރައީސްގެ މަގާމާއި ނާއިބުރައީސްގެ މަގާމަށް ހުޅުވާލުމާއެކު ބައެއް ބޭފުޅުން ވަނީ އިންތިޚާބުގައި ވާދަކުރައްވާނެކަން އިއުލާންކުރައްވައި މިހާރު ވެސް ކެމްޕޭން ފައްޓަވާފައެވެ. މިގޮތުން ޕާޓީގެ ރައީސްކަމުގެ މަގާމަށް އިތުރު ދައުރަަކަށް ކުރިމަތިލައްވާނެކަން ރައީސް މުހައްމަދު ނަޝީދު ވަނީ އިއުލާންކުރައްވާފައެވެ. އަދި ނާއިބުރައީސްގެ މަގާމަށް އެމްޑީޕީގެ ކުރީގެ ނާއިބުރައީސް މުހައްމަދު ޝިފާޒާއި، ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވާދަކުރައްވާނެކަން ވަނީ އިއުލާންކުރައްވާފައެވެ.


BREAKING NEWS: Ithuru 1062 Meehun Covid Ah Fassivejje - Vaguthu\nއިތުރު 1062 މީހުން ކޮވިޑަށް ފައްސިވެއްޖެ\nމާލޭގެ މަގުމަތީގައި ބަޔަކު މަޑުކޮށްލައިގެން؛- ވަގުތު އިމޭޖަސް- މުހައްމަދު އަފްޒަލް\nރާއްޖެ އިން އިތުރު 1062 މީހުން ކޮވިޑް-19 އަށް ފައްސިވެއްޖެއެވެ.\nމިއަދު ކޮވިޑަށް ފައްސިވި މީހުންގެ ތެރެއިން 699 މީހުން ފައްސިވީ މާލެ އިންނެވެ. އަތޮޅުތެރޭގެ މީހުން ދިރިއުޅޭ ރަށްތަކުން މިއަދު 353 މީހުން ފައްސިވިއެވެ. އޭގެ އިތުރުން ބަންދުކޮށްފައިވާ ރިސޯޓްތަކުން 09 މީހުން އަދި ހަދަމުންދާ ރިސޯޓަކުން އެކަކު މިއަދު ކޮވިޑަށް ފައްސިވިއެވެ.\nމިއަދު އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ކޮވިޑަށް ޓެސްޓް ކޮށްފައި ވަނީ 4832 މީހުންނެވެ. މިއަދު ކޮވިޑަށް ޓެސްޓް ކުރި މީހުންގެ ތެރެއިން %21.98 މީހުން ވަނީ ކޮވިޑަށް ފައްސިވެފައެވެ.\nމިއަދު ކޮވިޑަށް ފައްސިވި މީހުންގެ އަދަދު ވަނީ އިއްޔެއަށްވުރެ އިތުރުވެފައެވެ. އިއްޔެ ކޮވިޑަށް ފައްސިވީ 901 މީހުންނެވެ. އޭގެތެރެއިން މާލެ އިން ކޮވިޑަށް ފައްސިވީ 468 މީހުންނެވެ. އިއްޔެ ކުރި ޓެސްޓްތަކުގެ އަދަދާއި ފައްސިވި އަދަދަށް ބަލާއިރު އިއްޔެ ފައްސިވެފައި ވަނީ ޓެސްޓް ކުރި މީހުންގެ %18.69 މީހުންނެވެ.\nމިއަދު މާލެ އިން ފައްސިވި މީހުންގެ އަދަދު އިއްޔެއަށްވުރެ އިތުރުވެފައި ވީނަމަވެސް މިއަދަކީ ފާއިތުވި ހަތަރު ދުވަސް ތެރޭގައި މާލެ ފިޔަވައި އެހެން ތަންތަނުން އެންމެ މަދުއަދަދެއްގެ މީހުން ކޮވިޑަށް ފައްސިވި ދުވަހެވެ.\nމިހާރު ރާއްޖޭގައި ކޮވިޑް ޖެހިފައި ތިބީ 24507 މީހުންނެވެ. ކޮވިޑް ޖެހިފައި ތިބި މީހުންގެ އަދަދު ނުވަތަ އެކްޓިވް ކޭސްގެ އަދަދު ފާއިތުވި ދެދުވަހު ވެސް ވަނީ ދަށަށް ގޮސްފައެވެ. މިއީ މިމަހު ކޮވިޑް އެކްޓިވް ކޭސްގެ އަދަދު ޖެހިޖެހިގެން ދެދުވަހު ދަށަށް ދިޔަ ފުރަތަމަ ފަހަރެވެ.\nކޮވިޑް ޖެހިގެން އެޑްމިޓް ކޮށްފައިވާ މީހުންގެ އަދަދު ވެސް މިހާރު އަންނަނީ މަދުވަމުންނެވެ. މިހާރު ހޮސްޕިޓަލްގައި އެޑްމިޓް ކޮށްފައި ތިބީ 240 މީހުންނެވެ. އިއްޔެ 252 މީހުން އެޑްމިޓް ކޮށްފައި ތިއްބެވެ.\nރާއްޖެ އިން ކޮވިޑް ޖެހިގެން މިހާތަނަށް 157 މީހަކު ވަނީ ނިޔާވެފައެވެ.


Diving ah dhiya fathuruveriyaku gelligen hoadhan fashaifi - One Online\nކޯސްޓްގާޑު އުޅަނދެއް ދަތުރުކުރަނީ--- ފޮޓޯ/ އެމްއެންޑީއެފް\nޑައިވިންއަށް ދިޔަ ފަތުރުވެރިޔަކު ގެއްލިގެން ހޯދަން ފަށައިފި\nކ. އަތޮޅު ކަނޑޫމާ ތިލައަށް ޑައިވިންއަށްދިޔަ ފަތުރުވެރިޔަކު ގެއްލިގެން ހޯދަން ފަށައިފިއެވެ.\nއެމްއެންޑީއެފުން ބުނީ، ''އޯސީއޭ އެމް7އެސް'' ނަމަކަށް ކިޔާ ސަފާރީއެއްގައި ޑައިވް ކުރުމަށް ފޭބި އަންހެން ފަތުރުވެރިއެއްގެ ހަބަރެއް ނުވެގެން އެމްއެންޑީއެފްގެ މާލޭ އޭރިޔާގެ ކޯސްޓްގާޑުގެ ޑައިވަރުން ހަރަކާތްތެރިވަމުން އަންނަ ކަމަށެވެ.\nއޭނާ ގެއްލިގެން ރިޕޯޓްކޮށްފައިވަނީ މިއަދު 1:09 ހާއިރު ކަމަށް އެމްއެންޑީއެފުން ބުންޏެވެ. އަދި އޭނާ ޑައިވްކުރަން ފޭބީ ބާވީސް ފަތުރުވެރިން ހިމެނޭ ގްރޫޕަކާއެކުގައި ކަމަށްވެސް އެމްއެންޑީއެފުން މައުލޫމާތު ދެއެވެ.\nއެމްއެންޑީއެފުން މައުލޫމާތު ދިން ގޮތުގައި 22 މީހުންނާއެކު ޑައިވިންއަށް ފޭބި ފަހުން ހަބަރެއް ނުވެގެން ހޯދަމުންދަނީ އުމުރުން 41 އަހަރުގެ އަންހެނެކެވެ. އޭނާ އެންމެ ފަހުން ލައިގެން ހުރީ ހުދުކުލައިގެ ރޭޝްގާޑް ސޫޓެއް ކަމަށާއި އަދި އަރައިގެން ހުރީ ހުދު ކުލައިގެ ފިންސަކަށް ކަމަށް އެމްއެންޑީއެފުން މައުލޫމާތު ދީފައިވެއެވެ.\nކަޅުކުލައިގެ ބޯޔަންސީ ކޮންޓްރޯލް ޑިވައިސް (ބީސީޑީ) އެއް އޭނާ އަޅައިގެން ހުރި ކަމަށް ކޯސްޓްގާޑަށް މައުލޫމާތު ލިބިފައިވާ ކަމަށް އެމްއެންޑީއެފުން ވަނީ ބުނެފައެވެ.\nއެހެންކަމުން އޭނާއާ ބެހޭ އެއްވެސް މައުލޫމާތެއް ލިބޭތޯ އެ ސަރަހައްދުން ދަތުރުކުރާ ފަރާތްތަކުން ބަލައި ދިނުމަށާއި އަދި އޭނާއާ ބެހޭ އެއްވެސް މައުލޫމާތެއް ލިބިއްޖެނަމަ ލަސްނުކޮށް އެމްއެންޑީއެފް ކޯސްޓްގާޑްގެ ހިލޭ ގުޅޭނަމްބަރު 191 ގުޅުމަށް ވެސް އިލްތިމާސްކޮށްފައިވެއެވެ.\nއެމްއެންޑީއެފުން ބުނީ، ޑައިވިންއަށް ދިޔަ ފަތުރުވެރިޔާ ހޯދުމަށް ވައިގެ މަގުން އެސަރަހައްދުން ދަތުރުކުރާ ސީޕްލޭންތަކުންވެސް ބަލައިދިނުމަށް އެދޭ ކަމަށެވެ. އަދި އޭނާ ހޯދުމަށް ސަފާރީގެ ޑައިވަރުން ވެސް މަސައްކަތްކުރަމުންދާ ކަމަށް ބުނެފައިވެއެވެ.\nގުޅޭ ޓެގު ކޯސްޓްގާޑް އެމްއެންޑީއެފް ޕޮލިސް ޓުއަރިޒަމް\nފައިބަރު ބޯޓެއް އޮޔާދާތީ ސަމާލުވާން އިލްތިމާސްކޮށްފި\nތިނަދޫ ބަނދަރުގައި އޮތް ލޯންޗެއް ދިޔަވެ، އަޑިއަށް ގޮސްފި\nގައުމު ކުޑަ ނަމަވެސް ކުރިމަރިލާން ޖެހޭ ގޮންޖެހުން ބޮޑު އަދި އެހާމެ ގިނަ: ރައީސް\nކްރޮސްރޯޑް ކައިރިއަށް ޔޮޓެއް ފަރަށް އަރައިފި